
ALKUSANAT 


MIKÄ POPOL VUH? 

Popol Vuh on Meksikon ja Guatemalan 
mayaintiaanien quiche-heimon pyhä kirja, 
jonka ikää tuskin tiedetään. Quichet olivat 
alkuaan Meksikon tolteekkeja, jotka jou¬ 
tuivat pakenemaan asteekkeja itään Juka- 
tanille ja Guatemalan ylängölle. Nykyään¬ 
kin heitä ja heidän naapureitaan cakchi- 
quelejä ja yaqueja asuu samoilla seuduilla. 
Quiche-kansan kirjassa on tallennettuna 
sen mytologia ja historia aikojen alusta es¬ 
panjalaisten tuloon saakka. Uskottiin, että 
tämän kirjan tieto antoi lukijalleen, joka 
yleensä oli korkeassa asemassa, kyvyn 
nähdä myös tulevia tapahtumia. 

Popol Vuhissa on esipuheen lisäksi neljä 
osaa. Esipuheessa kerrotaan jumalista. 
Quiche-kansan pääjumala oli Hunab Ku. 
Jukatanilla palvottiin myös Kukulcania, 
sulkakäärmettä, joka esiintyy asteekeilla 
nimellä Quetzalcoatl. Guatemalassa ja 
Hondurasissa palvottiin aurinkoa ja kuuta, 
Hun-Ahpu-Vuchia ja Hun-Apu-Mtyeä eli 
tapiirinhahmoista isoisää ja isoäitiä. Heidän 
poikansa oli Gucumatz, sulkakäärme, eri 
eläinten hahmossa esiintyvä jumala. Mahta¬ 
vampi häntä oli kuitenkin Huracan, myrskyn 
ja tuulen jumala, joka antoi quicheille tulen 
hieromalla sandaalejaan vastakkain. Hänen 
nimensä oli myös Tohil, mitä nimeä käyte¬ 
tään Quetzalcoatlistakin. (Larousse, Encyclo¬ 
pedia ofMythology, 1959) 

Kirjan ensimmäisessä osassa kerrotaan, 
kuinka jumalat sanan voimalla kohottivat 
vedestä maan vuorineen ja Iaaksoineen, 
loivat kasvit ja eläimet. Sitten he yrittivät 
luoda ihmistä, mutta kaksi ensimmäistä 
yritystä epännistui. Vasta kolmannella ker¬ 
ralla, kun maissi oli löydetty, he onnistui¬ 
vat luomaan ihmisen. He loivat neljä mies¬ 
tä ja heille vaimot maissista. 

Ensimmäisen ja toisen osan pääsanka- 
reita ovat veljekset Hunahpu ja Ixbalan- 
que. Ennen kuin jumalat loivat maissi-ih- 
miset, sankariveljekset kukistivat jumalilta 
saamansa maagisen voiman avulla kerskai¬ 
levat olennot Vucub-Caquixin ja hänen 
kaksi poikaansa. Lopuksi he onnistuivat 
voittamaan myös Xibalbän 1 Herrat, maan 
alla sijaitsevan pahuuden ja kuoleman val¬ 
takunnan päälliköt. Tämä tapahtuu kuiten¬ 
kin vasta monien koettelemusten jälkeen. 

Kirjan kolmannessa ja neljännessä osas¬ 
sa kerrotaan, kuinka maissi-ihmiset saivat 
auringonvalon ja tulen, kuinka he rakensi¬ 
vat kylänsä ja kaupunkinsa sekä uskonnol¬ 
liset seremoniakeskuksensa, kuinka pap¬ 
pien valta ja ihmisten uhraaminen jumalil¬ 
le alkoi, kuinka sukukielet erkanivat toisis¬ 
taan ja kuinka maissi-ihmisten jälkeläisistä 
tuli shamaani-suurkuninkaita, jotka kyke¬ 
nivät halutessaan muuttamaan olomuoto¬ 
aan yliluonnollisilla kyvyillään. Lopuksi lu¬ 
etellaan mahtavan Quichen valtakunnan 
kuninkaat vallanperimysjärjestyksessä ja 
heimoaateliston päämiehet ja heidän arvo- 
nimensä: mayojen yhteiskuntajärjestelmä 
oli hyvin hierarkinen. 

Kirjan tuntematon tekijä sanoo yleensä ly¬ 
hyesti etukäteen, mitkä tapahtumat seuraa- 
vat; sen jälkeen hän kertoo tapahtumat ja 
vielä lopuksi tiivistää ne. Jumalat puhuvat 
taivaalta ja neuvovat sankareita, mutta ei¬ 
vät yleensä itse näyttäydy; eläimet toimivat 
heidän sanansaattajinaan. Poikkeuksena 
on Tohil, joka kolmen nuorukaisen hah¬ 
mossaan uhripappiensa avustuksella vält¬ 
tää juonittelevien heimolaisten ansat. Xi- 
balbän Herrat vaikuttavat jumalilta, mutta 
eivät ole, kuten kirjasta käy ilmi. Heissä ja 
heidän pahansuovassa naurussaan on pal¬ 
jon inhimillistä. 

Mayojen myytit ovatkin hyvin yleisinhi¬ 
millisiä. Luomistarun ja vedenpaisumus- 
myytin lisäksi tutuilta tuntuvat myytit voi¬ 
millaan, rikkauksillaan tai taiteellisilla lah¬ 
joillaan ylvästelevistä ihmisistä, joille lopul¬ 
ta käy huonosti. Tyly anoppi ja neuvokas 
miniä esiintyvät tässäkin tarinaperinteessä. 
Isoäiti ja äiti ovat sankareille rakkaita ja 
voivat seurata poikiensa seikkailuja näiden 
jättämien merkkien avulla. Tuttuja ovat 
myös myytit lapsista, jotka synnyttää neit¬ 
syt ja jotka jo sylilapsina selviytyvät vai¬ 
keista tilanteista. Sankarit joutuvat toinen 
toistaan hankalampiin paikkoihin, jotka 
lukija jo tietää vaikeiksi. Myytit tuntuvat 
kätkevän alleen toisia, eri kerroksista pe¬ 
räisin olevia tarinoita. Tietyillä väreillä ja 
numeroilla on oma merkityksensä: mayat 
ovat kuuluisia siitä, että he hallisivat ajan¬ 
laskun ja lukujen käytön. 

Kansanrunon tapaan kertoja panee taita¬ 
vasti väliin mistä-mikin-sai-alkunsa -jaksoja, 
kuten kuinka hiiren häntä tuli karvattomaksi 

tai kauriin häntä töpöksi ja kuinka kullekin 
eläimelle määrättiin sille ominainen ruoka. 
Kirjan henkilöhahmot ovat selväpiirteisiä 
toiminnan ihmisiä; he sanovat asiansa suo¬ 
raan, kaartelematta. Heidän hyveitään ovat 
jumalten kunnioittaminen, sitkeys ja ove¬ 
luus. Tapahtumat yllättävät käänteillään, 
mutta kaikella tuntuu olevan kuitenkin tar¬ 
koituksensa, koska jumalat seuraavat koko 
ajan tapahtumia ja suunnitelevat niiden 
kulkua. 


POPOL VUHIN MATKA OSAKSI MAAIL¬ 
MANKIRJALLISUUTTA 

Vielä vuonna 1524, kun espanjalaiset val¬ 
loittajat saapuivat mayojen maahan, intiaa¬ 
nit esittivät tanssien ja laulaen kertomuksia 
historiastaan ja mytologiastaan. Mayoilla 
oli myös kirjoitettuja muistomerkkejä, hie¬ 
roglyfein pitkille, laskostetuille paperisui- 
kaleille kirjoitettuina, mutta uskonkiihkoi¬ 
nen, nuori fransiskaanipappi Diego de 
Landa tuhosi suuren osan näistä mittaa¬ 
mattoman arvokkaista käsikirjoituksista 
polttamalla ne julkisesti vuonna 1562. Toi¬ 
saalta samaisen de Landan vuonna 1566 
mayoista kirjoittama teos on yksi tärkeim¬ 
mistä lähteistä tuon ajan Jukatanin elinolo¬ 
jen ja yhteiskunnan ymmärtämisessä. 

Mayojen alkuperäisistä käsikirjoituksista 
on tallella neljä, ja niitä säilytetään uuden 
ja vanhan mantereen museoissa. Popol 
Vuh sai kirjallisen muotonsa varsinaisesti 
vasta espanjalaisten tultua maahan, kun 
papit opettivat intiaaneja lukemaan ja kir- 

joittamaan espanjaa. Andalusialainen do- 
minikaanipappi Francisco Ximenez 
(1666-1729) vietti maya-alueella yhteensä 
42 vuotta. Hän sai käsiinsä quichenkieli- 
sen, latinalaisin kirjaimin kirjoitetun Popol 
Vuhin, jonka hän käänsi espanjaksi. Alku¬ 
peräinen quichenkielinen teksti on toden¬ 
näköisesti tuntemattomiksi jääneiden inti¬ 
aanien kokoama. Ximenezin käsikirjoituk¬ 
sessa quichen- ja espanjankieliset tekstit 
ovat rinnakkain samalla sivulla. Tämä 
käännös julkaistiin ensimmäisen kerran 
Wienissä vuonna 1857. 

Vuonna 1861 ranskalainen pappi Char¬ 
les Etienne Brasseur de Bourbourg, joka 
oli oleskellut vuosia mayojen parissa, jul¬ 
kaisi Pariisissa selityksin ja nootein varus¬ 
tetun laitoksen, jossa puolestaan olivat rin¬ 
nakkain quichen- ja ranskankieliset tekstit. 
Tämä käännös sai paljon enemmän julkis¬ 
ta huomiota osakseen kuin Wienissä jul¬ 
kaistu. Brasseur jakoi kirjan osiin ja lukui¬ 
hin. Sitä jakoa on noudatettu näihin päi¬ 
viin asti. Sittemmin Popol Vuh on käännet¬ 
ty moneen kertaan ja monille kielille. 

Suomennoksen pohjana on espanjankieli¬ 
nen, Guatemalassa painettu versio, josta ei 
käy ilmi sen painopaikkaa tai -vuotta. Tä¬ 
män kirjan teksti ja nootit ovat varsin yhte¬ 
neviä Adrian Recinosin quichestä vuonna 
1947 espanjaksi kääntämän laitoksen kans¬ 
sa. Sen englanninkielistä versiota (Recinos, 
Adrian: Popol Vuh , The sacred book of the 
ancient Quiche Maya, Norman, Oklaho¬ 
ma 1950) olemme käyttäneet apuna kään¬ 
nöstyössä, samoin kuin Dennis Tedlockin 

myös quichestä englanniksi kääntämää 
versiota, joka kuitenkin poikkeaa kappale- 
jaoltaan, sanastoltaan ja kielikuviltaan mo¬ 
nin paikoin edellä mainitusta. Koska ma- 
yakulttuuria tutkitaan jatkuvasti ja yhä use¬ 
ammat arvoitukset saavat ratkaisunsa, Ted- 
lockinkaan (Tedlock, Dennis: Popol Vuh, 
The definite edition of the Mayan book of 
the dawn of the life and the glories of the 
gods and kings, New York 1985) versio ei 
jääne viimeiseksi. 


Kauniaisissa 12.5.1995 
Helinä Karttunen Ulla Ranta 

ESIPUHE 



Tässä paikassa, jonka nimi on Quiche 2 , 
alamme kirjoittaa muistiin vanhoja tarinoi¬ 
ta. 3 Kerromme kaiken alusta alkaen, kai¬ 
ken mitä tapahtui Quichen kaupungissa, 
quiche-kansan keskuudessa. 

Tässä kerromme ja paljastamme ne salassa 
pidetyt asiat, jotka Tzacol ja Bitol, Alom ja 
Qaholom ovat antaneet tulla julki. Heitä 
kutsutaan Hunahpu-Vuchiksi ja Hunahpu- 
Utiuksi, Zaqui-Nimä-Tziiksi, Tepeuksi ja 
Gucumatziksi, u Qux ehoksi eli Järven 
hengeksi ja u Qux Paloksi eli Meren hen¬ 
geksi, Ah Raxä Laeiksi ja Ah Raxä Tzeliksi, 
niin heitä nimitettiin. 4 Tämä on myös tarina 
Isoäidistä ja Isoisästä, joiden nimet ovat 
Ixpiyacoc ja Ixmucane. 5 Heidän nimensä 
oli myös suojelija ja puolustaja, kaksi ker¬ 
taa isoäiti ja kaksi kertaa isoisä. Siten heitä 
kutsuttiin Quichen kansan tarinoissa, jois¬ 
sa kerrotaan elämän synnystä ja Quichen 
kansan muinaisuudesta. 

Kirjoitamme tämän tarinan Jumalan la¬ 
kia ja kristinuskoa kunnioittaen; kerromme 
sen, koska Popol Vuhia 6 ei enää ole; sitä ei 
voi enää nähdä. Siinä oli kuvattuna selväs¬ 
ti, kuinka me olimme tulleet meren toisel¬ 
ta puolen ja millainen oli ollut meidän al¬ 
kuhistoriamme ja elämämme. 

Alkuperäinen kirja, kauan sitten kirjoi¬ 
tettu, oli olemassa, mutta se, joka haluaisi 

nähdä ja tutkia sitä, ei pääse sitä näke¬ 
mään. Siinä oli kuvattuna ja kerrottuna 
suurenmoisella tavalla, kuinka taivas ja 
maa luotiin, kuinka maa ja ilma jaettiin nel¬ 
jään osaan, kuinka se merkittiin ja kuinka 
taivas mitattiin; kuinka tuotiin köysi ja se 
kiristettiin taivaan ja maan välille, niiden 
neljän nurkan 7 ja neljän kulman välille, ku¬ 
ten Luoja ja Muodonantaja, elämän ja kai¬ 
ken luodun äiti ja isä 8 oli määrännyt; isä 
jolta saa hengityksen ja ajattelun, äiti joka 
antaa lapsille elämän; isä joka huolehtii 
kansan ja ihmissuvun onnesta, tuo viisas 
mies, joka haluaa kaikkea hyvää koko luo¬ 
makunnalle, niin maan päälle kuin vetten 
alle. 

ENSIMMÄINEN OSA 



Luku 1 

Tämä on kertomus siitä, kun ei ollut ole¬ 
massa vielä mitään; vallitsi täydellinen hil¬ 
jaisuus, mikään ei liikkunut: oli tyyntä ja 
tyhjää taivaan kaaren alla. 

Tämä on ensimmäinen kertomus, ensim¬ 
mäinen tarina. Ei ollut vielä ihmistä, ei 
eläintä; ei lintuja, ei kaloja eikä rapuja; ei 
puita eikä kiviä, ei luolia eikä rotkoja; ei 
ruohoa eikä metsää - vain taivas oli ole¬ 
massa. 

Maan pintaa ei vielä näkynyt. Oli vain 
tyyni meri ja ääretön avaruus. Mitään ei ol¬ 
lut luotu, ei mitään, mistä lähtisi ääntä; ei 
mitään, mikä liikkuisi tai värähtelisi; mi¬ 
tään ei kuulunut taivaalta. Mitään ei näky¬ 
nyt; oli vain tyyntä vettä, vain autio, peili¬ 
tyyni meri. Elämää ei vielä ollut. Kaikki oli 
vaiti yön pimeydessä, hiiskahdustakaan ei 
kuulunut. 

Vain Luoja ja Muodonantaja, Tepeu ja 
Gucumatz, esivanhemmat, olivat vedessä, 
loistaen valoaan. 9 Koska he olivat sinisten 
ja vihreitten sulkien peitossa, heitä kutsut¬ 
tiin Gucumatziksi. 10 He olivat suuria tietäjiä 

ja suuria ajattelijoita. Oli olemassa myös 
taivas ja salama eli Taivaan Sydän, mikä on 
Jumalan nimi. Taivaan Sydämellä on kol¬ 
me hahmoa: ensimmäinen on nimeltään 
Caculhä Huracän, toinen Chipi-Caculhä ja 
kolmas Raxa-Caculhä. 11 

Silloin saapui sana, ja Tepeu ja Gucumatz 
kohtasivat toisensa, pimeydessä ja yössä, ja 
Tepeu ja Gucumatz puhuivat keskenään. He 
puhuivat ja keskustelivat, tuumailivat ja pää¬ 
sivät viimein yhteisymmärrykseen. 

Heidän siinä miettiessään heille vaikeni, 
että ihmisen pitää ilmestyä, kun aamu sa¬ 
rastaa. Niinpä he alkoivat suunnitella luo¬ 
mistyötään: kuinka puut ja pensaat kasvai¬ 
sivat, kuinka elämä syntyisi ja kuinka ihmi¬ 
nen luotaisiin. 12 Taivaan Sydän, jonka nimi 
on Huracän, suunnitteli ja järjesti näin pi¬ 
meydessä ja yössä. 

Tepeu ja Gucumatz tapasivat siis toisen¬ 
sa; he neuvottelivat, miten saada aikaan 
elämää ja valoa; mitä heidän pitäisi tehdä, 
että vaikenisi ja aamu sarastaisi, ja kuka 
heitä palvoisi uhrilahjoin. 

- Tapahtukoon näin! Tyhjyys täyttyköön! 
Vedet vetäytykööt ja väistykööt, maa ko¬ 
hotkoon ja lujittukoon! Niin he sanoivat. 
Tulkoon valo ja aamunsarastus taivaan ja 
maan päälle! Kun ihmisolento on luotu, 
kun ihminen on saanut muotonsa, vasta 
sitten saakoon meidän luomistyömme 
kunniaa ja kiitosta. Niin he sanoivat. 

Sitten he loivat maan. Näin maa luotiin: 

- Maa! he sanoivat, ja se syntyi heti. 

Kuin sumupilvestä, kuin tomun keskeltä 

nousivat vuoret, ja ne kohosivat vedestä 
heti kohti korkeutta. Ihmetekoa oli vuorten 
ja laaksojen luominen, ne luotiin pelkäs¬ 
tään sanan voimalla, ja maan pinta peittyi 
hetkessä sypressilehtoihin ja mäntymetsiin. 
Ja niin Gucumatz ilahtui ja huudahti: 

- Taivaan Sydän, Sinä, Huracän, Sinun voi¬ 
masi on suuri, ja Sinun, Chipi-Caculhä, 
Raxa-Caculhä! 

- Meidän työmme, meidän luomistyömme 
saatetaan päätökseen, nämä vastasivat. 

Ensiksi sai maa muotonsa ja vuoret ja laaksot 
syntyivät. Vedet jakaantuivat, kun korkeat 
vuoret ilmestyivät näkyviin. Purot syöksyivät 
vuorten rinteiltä ja haaraantuivat joiksi. 

Niin luotiin maa. Sen loivat Taivaan Sy¬ 
dän, Maan Sydän. Näin heitä kutsuttiin, he 
näet hedelmöittivät maan, kun taivas oli 
vielä luomatta ja maa oli veden alla. 

Näin he saivat tämän työnsä valmiiksi; 
pitkän miettimisen ja pohdinnan jälkeen 
he olivat toteuttaneet suunnitelmansa. 


Luku 2 

Sen jälkeen he loivat pienet villieläimet, 
metsien vartijat, vuorenhaltiat 13 , metsäkau¬ 
riit, linnut, puumat, jaguaarit, monenlaiset 
käärmeet, tiheikköjen vartijat. 
Esivanhemmat olivat kysyneet: 

- Miksi puitten ja pensaitten alla ei ole elä¬ 
mää? Miksi siellä on niin hiljaista? Puita oli¬ 
si hyvä vartioida. Niin he sanoivat asiaa 
mietittyään. Siinä samassa syntyivät metsä- 


18 


kauriit ja linnut ja saivat asuinsijansa. 

- Sinä, metsäkauris, nukut jokilaaksoissa ja 
rotkoissa, elät tiheiköissä ja niityillä. Sinä 
lisäännyt metsissä, kuljet neljällä jalalla, ja 
ne auttavat sinua selviytymään. Ja kuten 
sanottiin, niin tehtiin. 

Sitten he määräsivät pienten ja suurten lin¬ 
tujen asuinsijat: 

- Te, linnut, asustatte puissa ja pensaissa, 
sinne teette pesänne, siellä te lisäännytte, 
siellä pyrähtelette oksalta toiselle. 

Näin sanottiin kauriille ja linnuille, ja niin 
ne tekivätkin, ja ne kaikki etsivät asuinsi¬ 
jansa ja pesänsä. Tällä tavalla Esivanhem¬ 
mat määräsivät eläimille niiden asuinsijat. 

Ja kun kaikki nelijalkaiset eläimet ja lin¬ 
nut oli luotu, Luoja ja Muodonantaja, Esi¬ 
vanhemmat, sanoivat näille: 

- Puhukaa, kirkukaa, visertäkää, karjukaa, 
puhukaa jokainen, niin kuin teidän kuu¬ 
luu, kukin omalla tavallanne. Niin sanot¬ 
tiin metsäkauriille, linnuille, puumille, ja¬ 
guaareille ja käärmeille. 

- Kutsukaa meitä nyt nimeltä, ylistäkää mei¬ 
tä, teidän äitiänne, teidän isäänne. Rukoil¬ 
kaa sitten Huracänia, Chipi-Caculhäa, 
Raxa-Caculhäa, Taivaan Sydäntä, Maan Sy¬ 
däntä, Luojaa, Muodonantajaa, Esivan¬ 
hempia; puhukaa, rukoilkaa meitä, palvo¬ 
kaa meitä! niille sanottiin. 

Mutta niitä ei saatu puhumaan ihmiskieltä. 
Ne vain sihisivät, raakkuivat ja ulvoivat. Sa¬ 
noja ei syntynyt, jokainen huusi vain omal¬ 
la tavallaan. 

Kun Luoja ja Muodonantaja huomasivat, 
etteivät eläimet osanneet puhua, he sanoi¬ 
vat toisilleen: 

- Ne eivät pysty sanomaan meidän, heidän 
Luojiensa ja Muodonantajiensa, nimeä. Se 
ei ole hyvä, sanoivat Esivanhemmat. Niin¬ 
pä he sanoivat: 

- Koska ette oppineet puhumaan, teidän 
kohtalonne on oleva toinen. Olemme 
muuttaneet mieltämme: saatte pitää ruo¬ 
kanne, laitumenne, asuinsijanne ja pesän¬ 
ne, ne olkoot rotkoissa ja metsissä; mutta 
koska te ette osanneet ylistää ja rukoilla 
meitä, niin luomme sellaisia, jotka meitä 
palvovat; luomme muita olentoja, jotka 
ovat kuuliaisia. Te, tyytykää osaanne: tei¬ 
dän lihanne revitään palasiksi. Niin ol¬ 
koon, Tämä olkoon teidän kohtalonne. 
Niin he sanoivat tehden tahtonsa tiettäväk¬ 
si pienille ja suurille eläimille maan päällä. 

Sitten he päättivät koettaa vielä onneaan. 
He halusivat yrittää, saisivatko he luoduksi 
sellaisia olentoja, jotka palvoisivat heitä. 
Mutta eläinten ääntelystä ei saanut tolkkua. 
Koska niitä ei saatu puhumaan, mikään ei 
auttanut. Sen takia eläimet uhrattiin, ne 
tuomittiin tapettaviksi ja syötäviksi. 

Tästä syystä Luoja ja Muodonantaja, Esi¬ 
vanhemmat, yrittivät nyt luoda ja muotoilla 
ihmistä. 

- Yritetään uudestaan! Aamunkoitto on lä¬ 
hellä. Luokaamme sellainen olento, joka 
palvoo meitä ja uhraa meille! Miten muu¬ 
ten meitä rukoiltaisiin ja muistettaisiin 
maan päällä? Yritimme jo luoda sellaisia 

olentoja, mutta emme saaneet niitä ylistä¬ 
mään ja palvomaan meitä. Yrittäkäämme 
nyt uudemman kerran luoda kuuliaisia, 
nöyriä olentoja, sellaisia, jotka palvovat 
meitä ja uhraavat meille. Näin he puhuivat. 

Niin alkoi luominen ja elämä sai muotonsa. 
Maasta, liejusta he loivat ihmisen ruumiin. 
Mutta siitä ei tullut hyvä: se ei pysynyt pys¬ 
tyssä, se oli pehmeä, se ei liikkunut; voi¬ 
mattomana ja vetelänä se lyyhistyi kasaan; 
sen pää ei kääntynyt, kasvoiltaan se oli 
muotopuoli, sen katse oli samea, se ei 
kyennyt näkemään ympärilleen. Aluksi se 
puhui, mutta puheessa ei ollut mieltä. Se 
liukeni nopeasti veteen ja hajosi. 

Ja Luoja ja Muodonantaja sanoivat: 

- Nähtävästi siitä ei ole eläjäksi, se ei käve¬ 
le, eikä se lisäänny. Tätä meidän täytyy nyt 
miettiä, he sanoivat. 

Sitten he hajottivat ja hävittivät työnsä tu¬ 
loksen. Ja sen jälkeen he sanoivat: 

- Miten me onnistuisimme paremmin, mitä 
pitäisi tehdä, että luotumme palvoisivat ja 
rukoilisivat meitä? 

Neuvoteltuaan he sanoivat: 

- Puhukaamme Ixpiyacocille, Ixmucanelle, 
Hunahpu-Vuchille, Hunahpu-Utiulle näin: 
"Koettakaa te onneanne! Yrittäkää luoda 
toisenlainen ihminen!” Niin sanoivat Luoja 
ja Muodonantaja puhuessaan Ixpiyacocille 
ja Ixmucanelle. 

Sitten he puhuivat noille selvänäkijöille, 
Päivän isoäidille, Aamuruskon isoäidille, 
joilla nimillä Luoja ja Muodonantaja kutsui- 

vat heila, Ixpiyacocia ja Ixmucanea. 14 

Ja Huracän, Tepeu ja Gucumatz sanoi¬ 
vat, kun he puhuivat ennustajalle, muo- 
donantajalle, noille selvänäkijöille: 

- On yhdessä löydettävä keino, jotta se ih¬ 
minen, jonka aiomme luoda ja muotoilla, 
palvoisi rukouksin ja uhrilahjoin meitä; jot¬ 
ta hän rukoilisi ja muistaisi meitä. 

Tulkaa siis neuvonpitoon, isoäiti, isoisä, 
meidän isoäitimme, meidän isoisämme, Ix- 
piyacoc, Ixmucane, luokaa valo, antakaa 
aamun valjeta. Auttakaa meitä siinä, että 
ihminen, tuo luotava, muotoiltava ja kuo¬ 
levainen ihminen, rukoilisi, palvoisi ja 
muistaisi meitä. Näin tapahtukoon! 

Näyttäkää, keitä te olette, Hunahpu- 
Vuch, Hunahpu-Utiu, kaksi kertaa äiti, 
kaksi kertaa isä, 15 Nim-Ac, Nimä-Tziis, 
smaragdien, jalokivien Herra, kuvien teki¬ 
jä, puun veistäjä, koristevatien Herra, sini¬ 
sen ja vihreän ruukun Herra, suitsukemes- 
tari, mestari Toltecat, 16 Auringon Isoäiti, 
Aamuruskon Isoäiti. Näillä nimillä ne olen¬ 
not, jotka me luomme, kutsuvat teitä. 

Ennustakaa maissin jyvistä ja tziten 17 sie¬ 
menistä, jotta saisimrtie tietää, veistämme- 
kö ihmisen suun ja silmät puusta. Näin sa¬ 
nottiin ennustajille. 

Alkoi maissin jyvistä ja tziten siemenistä 
ennustaminen. 

- Kertokaa puuihmisen kohtalo! sanoivat 
vanha nainen ja vanha mies. Vanha mies 
oli tziten siemenistä ennustaja, hänen ni¬ 
mensä oli Ixpiyacoc. 18 Vanha nainen oli 
selvänäkijä, muodonantaja, ja hänen ni¬ 
mensä oli Chiracan Ixmucane. 

He alkoivat ennustaa ja sanoivat jyville: 

- Etsikää paikkanne, asettukaa vieretysten! 
Puhukaa, niin että kuulemme, kertokaa, 
kannattaako kerätä puuta; onko hyvä, että 
Luoja ja Muodonantaja veistää sitä ja onko 
tämä puumies oleva se, joka palvoo meitä 
rukouksin ja uhrilahjoin, silloin kun aamu 
vaikenee, silloin kun päivä koittaa! 

Puhun Sinulle, Maissi, Sinulle, Tzite, Si¬ 
nulle Kohtalo ja uusi Ihminen. Liittykää yh¬ 
teen, tarttukaa toisiinne, he sanoivat jyville. 
Taivaan Sydän, tule uhraamaan tänne; auta 
Tepeuta ja Gucumatzia onnistumaan! 

Sitten selvänäkijät puhuivat ja ennusti¬ 
vat: 

- Teidän puuihmisistänne tulee mainioita; 
ne puhuvat ja keskustelevat täällä maan 
päällä. 

- Niin olkoon! heille vastattiin. 

Ja tuotapikaa luotiin puuihmiset. Ne näyt¬ 
tivät ihmisiltä, puhuivat kuin ihmiset ja 
kansoittivat maan. 

Ne elivät ja lisääntyivät; ne saivat tyttä- 
riä, ne saivat poikia; mutta niillä ei ollut 
sielua, ei järkeä eivätkä ne muistaneet Luo¬ 
jaansa eivätkä Muodonantajaansa; sen si¬ 
jaan ne konttailivat ympäriinsä päämäärättä. 

Ne eivät muistaneet Taivaan Sydäntä ja 
siksi ne hylättiin. Näin kokeiltiin, näin yri¬ 
tettiin luoda ihmistä. Aluksi ne kyllä puhui¬ 
vat, mutta niiden kasvot olivat ilmeettömät, 
niiden jalat ja kädet voimattomat; niissä ei 
ollut lihaa eikä verta, ei ihmisen olemusta; 
niiden posket olivat kuopalla, jalat ja kädet 
surkastuneet ja iho keltainen. 

Tästä syystä ne eivät ajatelleet Luojaa ei¬ 
vätkä Muodonantajaa eivätkä muistaneet 
niitä, jotka olivat ne luoneet ja niistä huo¬ 
lehtineet. 

Sellaisia olivat ensimmäiset ihmiset, ja 
heitä oli paljon maan päällä. 


Luku 3 

Sitten tuhottiin, rikottiin ja hävitettiin, puu- 
ihmiset; ne saivat kuolla. 

Taivaan Sydän nostatti vedenpaisumuk¬ 
sen; puuihmiset hukkuivat suureen tul¬ 
vaan. 

Mies oli tehty tzite-puusta, mutta kun 
Luoja ja Muodonantaja oli luonut naista, 
hän teki tämän kaislasta 19 . Näitä aineita 
Luoja ja Muodonantaja olivat käyttäneet 
ihmisen luomiseen. 

Mutta heidän luomansa olennot eivät 
muistaneet Luojaansa ja Muodonantajaan- 
sa eivätkä puhuneet heidän kanssaan. Sik¬ 
si ne tapettiin, siksi ne hukutettiin. Pihkaa 
tulvi taivaalta. Xecotcovach-kotka tuli ja 
kaivoi silmät niiden päästä, Camalotz-vam- 
pyyri tuli ja katkaisi niiltä kaulan, Cotzba- 
lam-jaguaari raateli niiden ruumiin. Myös 
Tucumbalam-tapiiri tuli, rikkoi ja runteli 
luut ja jänteet, murskasi ja rusensi ne . 20 

Tämä tapahtui rangaistukseksi, koska ne 
eivät olleet muistaneet äitiään, eivät isään¬ 
sä, Taivaan Sydäntä, Huracänia. Ja tästä 
syystä maa pimeni, vettä satoi mustalta tai¬ 
vaalta kaiken päivää ja kaiken yötä. 

Sitten saapuivat villieläimet, pienet ja 

suuret, ja ne tunkeutuivat puuihmisten ko¬ 
teihin. Kepit ja kivet löivät niitä päähän. 
Vesiruukut, paistolevyt, vadit ja padat, koi¬ 
rat, jopa jauhinkivet, kaikki alkoivat puhua 
ja kävivät niiden kimppuun ja iskivät niitä 
kasvoihin. 

- Paljon pahaa teitte meille; te söitte meitä, 
nyt me syömme teidät, sanoivat niiden koi¬ 
rat ja kalkkunat . 21 

Ja jauhinkivet sanoivat: 

- Joka päivä te kiusasitte meitä, jok'ikinen 
päivä, illalla ja aamun sarastaessa, kaiken 
aikaa kasvomme panivat teidän takianne 
kolin-kalin koli-kali. Niin me palvelimme 
teitä, kun vielä olitte ihmisiä, mutta nyt 
saatte nähdä meidän voimamme. Me jau¬ 
hamme ja möyhennämme teidän lihanne, 
sanoivat niiden jauhinkivet. 

Ja niiden koirat alkoivat puhua ja sanoi¬ 
vat: 

- Miksi ette antaneet meille ruokaa? Mehän 
vain katselimme, ja silti te hätistitte meidät 
luotanne ja ajoitte ulos. Aina teillä oli syö- 
dessänne valmiina keppi, jolla iskeä meitä. 
Niin te meitä kohtelitte. Mehän emme 
osanneet puhua. Miksi me säälisimme tei¬ 
tä nyt? Miksi olitte ajattelemattomia, miksi 
ette harkinneet, mitä teitte? Nyt me tuho¬ 
amme teidät, nyt saatte kärsiä nahoissanne, 
kun me puremme teitä: me revimme teidät 
kappaleiksi, sanoivat koirat, ja niin ne raa- 
telivat puuihmisten kasvot. 

Ja paistolevyt ja padat puhuivat vuorostaan 
näin: 

- Tuskaa ja kärsimystä te aiheutitte meille. 
Meidän suumme ja kasvomme olivat noes¬ 
ta mustat, aina te panitte meidät tulelle ja 
poltitte meitä niin kuin me emme olisi tun¬ 
teneet kipua. Nyt saatte samalla mitalla, me 
kärvennämme teidät, sanoivat padat ja 
polttivat puuihmisten kasvot. Lieden kivet 
singahtivat suoraan tulesta ja iskivät niitä 
päähän, niin että tuntui. 

Epätoivoisina puuihmiset juoksivat sinne 
tänne; ne yrittivät nousta talojen katoille, 
mutta talot sortuivat ja paiskasivat ne maa¬ 
han; ne yrittivät nousta puihin, mutta puut 
lennättivät ne kauas luotaan; ne yrittivät 
paeta luoliin, mutta luolat sulkeutuivat nii¬ 
den edessä . 22 

Sellainen oli niiden ihmisten tuho, jotka 
oli luotu ja muotoiltu; niiden piti tuhoutua 
ja kadota. Niin niiden kasvot ja suut murs¬ 
kattiin. 

Sanotaan, että niiden jälkeläiset ovat 
apinoita, jotka elävät nykyään metsissä ; 23 
muuta ei ole jäänyt jäljelle näistä puuihmi- 
sistä, koska Luoja ja Muodonantaja oli teh¬ 
nyt heidän ruumiinsa pelkästä puusta. 

Ja tämän vuoksi syystä apina muistuttaa 
ihmistä, se on muisto niistä ihmisistä, niis¬ 
tä luoduista ihmisistä, jotka oli tehty vain 
puusta. 


Luku 4 

Maan pinnalla oli hyvin hämärää. Aurin¬ 
koa ei vielä ollut. Mutta oli muuan pöyh- 
keä olento nimeltään Vucub-Caquix 24 . 

Taivas ja maa olivat jo olemassa, mutta 
auringon ja kuun kasvot olivat vielä verhon 
peitossa. 

Ja Vucub-Caquix sanoi: 

- Nuo kasvot muistuttavat selvästi niiden 
ihmisten kasvoja, jotka hukkuivat. Nuo 
näyttävät yliluonnollisilta olennoilta . 25 Nyt 
minusta tulee mahtava, minä olen kaikki¬ 
en luotujen ja muotoiltujen olentojen ylä¬ 
puolella. Minä olen aurinko, olen valo, 
kuu, hän huudahti. Minun loisteeni näkyy 
kauas. Minun ansiostani ihmiset pystyvät 
kulkemaan esteettä. Koska minun silmäni 
ovat hopeaa, ne säihkyvät kuin kallisarvoi¬ 
set kivet, kuin smaragdit; minun hampaani 
välkkyvät kuin jalokivet, kuin taivaan kas¬ 
vot. Minun nenäni loistaa kauas kuin kuu, 
minun valtaistuimeni on hopeaa ja kun 
nousen valtaistuimelleni, maan pinta vala- 
istuu. Minä olen siis koko ihmiskunnan 
aurinko, minä olen sen kuu. Näin olkoon, 
koska minä voin nähdä hyvin kauas. 

Tällä tavoin puhui Vucub-Caquix. Mutta 
todellisuudessa Vucub-Caquix ei ollut au¬ 
rinko; hän vain kerskaili pyrstösulillaan ja 
rikkauksillaan. Hänen näkönsä ulottui vain 
taivaanrantaan asti eikä koko maailman yli. 

Vielä ei näkynyt auringon kasvoja, ei 
kuun eikä tähtien, eikä aamu ollut vielä 
sarastanut. Tästä syystä Vucub-Caquix mah¬ 
taili ja piti itseään aurinkona ja kuuna, koska 
vielä ei näkynyt auringon eikä kuun valoa. 
Hänen ainoa halunsa oli kasvattaa valtaansa. 
Ja kaikki tämä tapahtui, silloin kun puuih- 
miset hukkuivat suureen tulvaan. 

Nyt kerromme, kuinka Vucub-Caquix 

kuoli ja voitettiin ja kuinka Luoja ja Muodo- 
nantaja loi ihmisen. 


Luku 5 

Tässä kerrotaan, kuinka Vucub-Caquix tu¬ 
houtui ja kuinka hänen loistonsa katosi. 
Sen saivat aikaan kaksi nuorukaista, joista 
ensimmäisen nimi oli Hunahpu ja toisen 
Ixbalanque. He olivat oikeita jumalia. Kun 
nämä nuorukaiset huomasivat, että Vucub- 
Caquixin mahtailusta Taivaan Sydämen 
edessä ei näyttänyt tulevan loppua, he sa¬ 
noivat: 

- Näin tämä ei voi jatkua, kun ihmistäkään 
ei vielä ole luotu maan päälle. Yritetään 
ampua Vucub-Caquix puhallusputkella, 
kun hän on syömässä; ammumme ja haa¬ 
voitamme häntä, ja niin tulee loppu hänen 
rikkauksistaan, hänen vihreistä kivistään, 
arvokkaista metalleistaan, smaragdeistaan 
ja jalokivistään, joilla hän pöyhkeilee. Ja 
näin käy lopulta kaikille hänen kaltaisil¬ 
leen, koska kenenkään ei pidä ylpistyä val¬ 
lasta eikä rikkaudesta. 

- Näin olkoon, sanoivat nuorukaiset ja nosti¬ 
vat kumpikin puhallusputken olkapäällensä. 

Tällä Vucub-Caquixilla oli kaksi poikaa: 
ensimmäisen nimi oli Zipacnä, toisen Cab- 
racan, ja noiden kahden äiti, Vucub-Caqui- 
xin vaimo, oli nimeltään Chimalmat. 

Zipacnälla oli tapana pelata palloa; hä¬ 
nen palloinaan olivat isot vuoret Chigag, 
Hunahpu, Pecul, Yaxcanul, Macamob ja 

Huliznab. Nämä olivat niiden vuorten ni¬ 
met, jotka olivat olemassa silloin, kun 
aamu alkoi sarastaa. Zipacnä oli luonut ne 
yhdessä ainoassa yössä. 

Cabracän liikutteli vuoria ja sai suuret ja 
pienet vuoret tärähtelemään. 

Vucub-Caquixin pojat iehentelivät tällä 
tavoin. 

Vucub-Caquix oli sanonut: - Kuulkaa! 
Minä olen aurinko! 

Zipacnä sanoi: - Minä olenkin maan luoja! 

- Minäpäs saan taivaan ja koko maan järise¬ 
mään! sanoi Cabracän. 

Näin Vucub-Caquixin pojat olivat isänsä 
veroisia mahtailussaan. Ja nuorukaiset Hu¬ 
nahpu ja Ixbalanque panivat tästä pahak¬ 
seen. 

Silloin ei vielä ollut luotu meidän ensim¬ 
mäistä äitiämme eikä meidän ensimmäistä 
isäämme. 

Siksi nuo kaksi nuorukaista päättivät tu¬ 
hota Vucub-Caquixin ja hänen poikansa, 
siksi heidän kohtalonaan oli kuolema. 


Luku 6 

Nyt kerromme, kuinka kaksi nuorukaista 
Hunahpu ja Ixbalanque ampuivat puhal- 
lusputkella Vucub-Caquixia ja kuinka jo¬ 
kainen kerskailija tuhoutuu. 

Vucub-Caquixilla oli suuri nance-puu 26 , 
jonka hedelmät olivat hänen ruokaansa. 
Hän tuli joka päivä nance-puun luo ja kii¬ 
pesi sen latvaan. Hunahpu ja Ixbalanquö 

olivat nähneet, että sen hedelmät olivat 
hänen ruokaansa. Nuorukaiset asettuivat 
puun juurelle lehtien lomaan väijymään 
Vucub-Caquixia, ja tämä saapuikin syö¬ 
mään nance-puusta. 

Heti kohta hän haavoittui, kun Hun-Hu- 
nahptin 27 puhallusputken savikuula osui 
suoraan hänen leukaansa. Vucub-Caquix 
rääkäisi ja putosi maahan. 

Hunahpu ryntäsi kiireesti hänen kimp¬ 
puunsa, mutta Vucub-Caquix tarttui häntä 
käsivarresta, väänsi sitä ja taivutti sen selän 
taakse. Sitten hän repäisi Hunahpun käsi¬ 
varren irti. Nuorukaiset menettelivät aivan 
oikein, kun antoivat Vucub-Caquixin aluk¬ 
si voittaa heidät. 

Vucub-Caquix lähti kotiinsa Hunahpun 
käsivarsi mukanaan, ja astuessaan sisään 
hän piteli leukaansa. 

- Mitä teille on sattunut, Herra? kysyi Chi- 
malmat, Vucub-Caquixin vaimo. 

- Mitäkö sattunut? Kaksi pirulaista ampui 
minua puhallusputkella leukaan, ja se 
meni sijoiltaan. Sen takia minun hampaani 
heiluvat, ja niitä särkee kauheasti. Mutta 
minä toin tämän käsivarren mukanani ja 
panen sen tuleen kärventymään. Riippu¬ 
koon se tuolla tulessa; ne riivatut tulevat 
varmasti hakemaan sitä. 

Näin puhui Vucub-Caquix ja ripusti Hu¬ 
nahpun käsivarren tulelle. 

Mietittyään asiaa Hunahpu ja Ixbalanque 
menivät tapaamaan erästä vanhaa, valko- 
hapsista miestä ja erästä vanhaa naista, to¬ 
della vanhaa ja vaatimatonta; molemmat 

olivat jo köyryselkäisiä, kuten hyvin vanhat 
ihmiset ovat. Vanhan miehen nimi oli Za- 
qui-Nim-Ac ja vanhan naisen Zaqui-Nimä- 
Tziis . 28 Nuorukaiset sanoivat heille: 

- Tulkaa meidän kanssamme hakemaan 
Vucub-Caquixin talosta käsivartta. Me tu¬ 
lemme teidän perässänne. Sanoisitte siellä: 
”Nuo pojat, jotka ovat kanssamme, ovat 
lapsenlapsiamme; heidän äitinsä ja isänsä 
ovat jo kuolleet; siitä syystä he kulkevat 
meidän perässämme joka paikkaan, missä 
meille annetaan almuja; mehän emme 
osaa muuta kuin vetää hammasmatoja 
suusta. Näin Vucub-Caquix luulee, että me 
olemme pelkkiä poikasia; samalla me voi¬ 
simme neuvoa teitä siellä”, sanoivat nuoru¬ 
kaiset. 

- Hyvä on, vastasivat vanhukset. 

He lähtivät kulkemaan ja tulivat paikkaan, 
jossa tapasivat Vucub-Caquixin lepäilemäs- 
sä istuimellaan. Vanha nainen ja vanha 
mies kävelivät edellä ja pojat telmien pe¬ 
rässä. Niin he saapuivat Herran talolle, jos¬ 
sa tämä voihki hammassäryssään. 

Kun Vucub-Caquix näki vanhan miehen 
ja vanhan naisen ja heidän perässään tule¬ 
vat pojat, hän kysyi heiltä: 

- Mistä tulette, isovanhemmat’ 

- Tulimme pyytämään ruokaa, kunnioitet¬ 
tava Herra, nämä vastasivat. 

- No, mitä te syötte? Eivätkö nuo ole teidän 
poikianne, nuo jotka ovat mukananne? 

- Oi, eivät, Herra! He ovat meidän lapsen¬ 
lapsiamme; meidän käy heitä sääliksi ja me 

jaamme heidän kanssaan sen, mitä meille 
annetaan, Herra, vastasivat vanhukset. 

Herran hammassärky oli kauhea, ja vain 
vaivoin hän pystyi puhumaan. 

- Minä rukoilen teitä hartaasti: säälikää mi¬ 
nua. Mitä te osaatte? Tiedättekö, miten 
tämä vaiva parannetaan? kyseli Herra. Ja 
vanhukset vastasivat: 

- Oi, Herra, me vain vedämme hammasma- 
toja suusta, parannamme silmiä ja panem¬ 
me jäseniä paikoilleen. 

- Oikein hyvä. Parantakaa minun hampaa- 
ni, niitä ja silmiä särkee koko ajan. En saa 
hetkenkään rauhaa enkä voi nukkua. Kak¬ 
si pirulaista osui minuun puhallusputkel- 
laan, sen vuoksi en voi syödäkään. Sääli¬ 
kää minua, ja painelkaa hampaan: paikoil¬ 
leen. 

- Hyvä on, Herra. Jomotus johtuu hammas- 
madosta. Se loppuu, kun vedämme ham¬ 
paat pois ja panemme toiset tilalle. 

- Ei käy päinsä, että vedätte minulta ham¬ 
paat. Hampaat ja silmät ovat minun kau¬ 
nistukseni. Vain ne tekevät minusta Her¬ 
ran. 

- Me panemme tilalle toiset, jotka on tehty 
luusta. Mutta ne hampaat olivatkin vain 
valkoisia maissinjyviä. 

- No, hyvä on, vetäkää hampaat pois, Vu- 
cub-Caquix myöntyi. 

Niin he vetivät pois Vucub-Caquixin ham¬ 
paat ja panivat niiden tilalle pelkkiä valkoi¬ 
sia maissinjyviä, jotka välkkyivät hänen 

suussaan. Hänen kasvonsa painuivat heti 
kasaan, eikä hän enää näyttänyt Herralta. 
He vetivät pois loputkin hampaat, ne, jotka 
loistivat hänen suussaan kuin helmet. Ja 
lopuksi he paransivat Vucub-Caquixin sil¬ 
mät puhkaisemalla ne ja ottivat sitten kaik¬ 
ki hänen rikkautensa. 

Mutta Vucub-Caquix ei tuntenut enää 
mitään. Hän vain tuijotti, kun nämä paran¬ 
tajat Hunahpun ja Ixbalanquen neuvoa 
noudattaen ryöstivät ne tavarat, joilla Vu¬ 
cub-Caquix oli ylvästellyt. 

Niin kuoli Vucub-Caquix. Hunahpu otti 
talteen käsivartensa. Ja myös Chimalmat, 
Vucub-Caquixin vaimo, kuoli. 

Näin katosivat Vucub-Caquixin rikkau¬ 
det. Parantaja vei kaikki smaragdit ja muut 
kallisarvoiset kivet, jotka olivat olleet Vu¬ 
cub-Caquixin ylpeys täällä maan päällä. 

Vanha nainen ja vanha mies olivat ih¬ 
meiden tekijöitä. Kun he ottivat käsivarren 
ja panivat sen paikoilleen, se oli taas aivan 
entisellään. 

Niin Vucub-Caquix sai kuolla, ja vain 
sen tähden, koska hänen pöyhkeilynsä oli 
nuorukaisten silmissä anteeksiantamaton¬ 
ta. 

- Ja sitten he lähtivät matkaan, kun olivat 
näin toteuttaneet Taivaan Sydämen käs¬ 
kyn. 


Luku 7 

Tässä kerrotaan nyt Vucub-Caquixin van¬ 
hemman pojan Zipacnan teoista. 

- Minä olen vuorten luoja, ylvästeli Zi¬ 
pacnä. 

Zipacnä oli kylpemässä erään joen rannal¬ 
la, kun siitä meni ohi neljäsataa nuo¬ 
rukaista 29 , jotka raahasivat tukihirttä ta¬ 
loonsa. Nuo neljäsataa olivat kaataneet 
suuren puun talonsa kurkihirreksi. 

Silloin Zipacnä tuli noiden neljänsadan 
nuorukaisen luo ja sanoi: 

- Mitä te pojat olette tekemässä? 

- Tämä hirsi, he vastasivat, me emme jaksa 
nostaa emmekä kantaa sitä, 

- Minä kannan sen. Mihin se on vietävä? 
Mihin te sitä tarvitsette? 

- Talomme kurkihirreksi. 

- Hyvä on, hän vastasi, nosti hirren olka¬ 
päälleen ja kantoi sen neljänsadan nuoru¬ 
kaisen talon eteen. 

- Jää meille, poika, he sanoivat hänelle. 
Onko sinulla äitiä tai isää? 

- Ei minulla ole, hän vastasi, 

- No sitten me annamme sinulle työtä: haet 
huomenna toisen hirren talomme tueksi. 

- Hyvä on, tämä vastasi. 

Neljäsataa nuorukaista puhuivat keske¬ 
nään ja sanoivat: 

- Miten saisimme hengiltä tuon pojan? Hän¬ 
hän pystyy yksinään nostamaan hirren! Se 
ei käy laatuun. Kaivetaan suuri kuoppa ja 
yritetään saada hänet sinne. Sanotaan hä¬ 
nelle: ”Mene tuonne kuopan kaivuuseen!” 

ja kun hän on kuopassa, me annamme 
suuren puun kaatua hänen päällensä, ja 
sinnepä sitten kuolee! 

Niin sanoivat neljäsataa nuorukaista ja kai- 
voivat suuren, oikein syvän kuopan. Sitten 
he kutsuivat Zipacnän paikalle, 

- Olisitko niin ystävällinen, että menisit 
kaivamaan kuoppaa, koska me emme 
enää pääse syvemmälle, he sanoivat. 

- Hyvä on, hän vastasi ja menikin heti 
kuoppaan. 

Ja kun hän sitten kaivoi siellä, nuorukaiset 
huusivat hänelle: 

- Oietko jo syvälläkin? 

- Kyllä, hän vastasi, mutta alkoikin kaivaa 
kuoppaa, joka pelastaisi hänet vaarasta. 

Hän ymmärsi, että he halusivat tappaa hä¬ 
net; sen vuoksi hän kuoppaa kaivaessaan 
teki itselleen toisen onkalon, jotta selviäisi 
hengissä. 

- Kuinka syvälle olet päässyt? huusivat nel¬ 
jäsataa nuorukaista kuopan reunalta. 

- Minä täällä kaivan vielä. Huudan teille sit¬ 
ten, kun olen lopettanut, sanoi Zipacnä 
kuopan pohjalta. 

Mutta hänpä ei ollut kaivamassa omaa hau¬ 
taansa vaan luolaa pelastuksekseen. 

Lopulta Zipacnä huusi heille, mutta siinä 
huutaessaan hän oli jo turvassa maan uu¬ 
menissa. 

- Tulkaa tänne auttamaan; kuoppa on nyt 
todella syvä ja täältä pitää nostaa paljon 

maata. Ettekö kuule kun huudan? Teidän 
huutonne ja puheenne kyllä kaikuvat tääl¬ 
lä, ja minä kuulen hyvin, missä te olette. 
Näin huusi Zipacnä siitä onkalosta, jonne 
hän oli piiloutunut. 

Siiloin nuorukaiset paiskasivat hurjalla voi¬ 
malla kuoppaan valtavan hirtensä, ja se 
kumahti kuopan pohjalle. 

- Hiljaa kaikki! Odotetaan, kunnes hänen 
kuolinhuutonsa kuuluu, he kuiskasivat toi¬ 
silleen varoen tulemasta näkyviin, kun hir¬ 
si tömähti kuoppaan. 

Samalla hetkellä Zipacnä kiljaisi, mutta hän 
huusi vain kerran: silloin kun puu oli pu¬ 
donnut kuopan pohjalle. 

- Onnistuipa hyvin! Nyt hän on kuollut, sa¬ 
noivat nuorukaiset. Jos hän olisi saanut jat¬ 
kaa puuhiaan, olisimme me joutuneet tu¬ 
hon omiksi. Hänhän oli jo asettunut taloksi 
ja alkanut sekaantua meidän, neljänsadan 
nuorukaisen, asioihin. 

Ja riemuissaan he sanoivat: 

- Nyt panemaan chicha-olutta! Kolmen päi¬ 
vän kuluttua juomme talomme kunniaksi, 
me neljäsataa nuorukaista. 

Sitten he jatkoivat: 

- Huomenna menemme katsomaan ja yli- 
huomennakin, näkyykö jo muurahaisia, 
koska hänen ruumiinsa haisee ja mätänee. 
Silloin voimme olla tyytyväisiä ja juoda 
chicha-oluttamme, he sanoivat. 

Zipacnä kuuli kuoppaan kaiken, mitä nuo¬ 
rukaiset puhuivat. Seuraavana päivänä maa 
oli mustanaan muurahaisia, jotka hyörivät 

ja pyörivät hirren alla. Jotkut raahasivat Zi- 
pacnän hiuksia, toiset hänen kynsiään. 

Kun nuorukaiset sen näkivät, he sanoivat: 

- Viimeinkin se piruparka kuoli! Katsokaa 
kuinka tuossa kuhisee muurahaisia! Toiset 
raahaavat hiuksia, toiset kynsiä. Katsokaa, 
me teimme sen! Niin he puhuivat keske¬ 
nänsä. 

Mutta Zipacnä olikin elossa ja voi hyvin. 
Hän oli repinyt hiuksiaan ja jyrsinyt kynsi- 
ään ja antanut ne muurahaisille. 

Niin neljäsataa nuorukaista uskoi, että 
hän oli kuollut, ja kolmantena päivänä he 
aloittivat juomingit ja joivat itsensä niin 
humalaan, että eivät tajunneet enää yhtään 
mitään. Silloin Zipacnä rojautti talon hei¬ 
dän niskaansa, ja he kaikki kuolivat. 

Eikä yksikään heistä, noista neljästäsa- 
dasta nuorukaisesta, pelastunut. Zipacnä, 
Vucub-Caquixin poika, oli tappanut heidät 
kaikki. 

Niin kuolivat neljäsataa nuorukaista ja 
kerrotaan, että heistä on tullut Plejadien 
tähtisikermä, jota heidän mukaansa sano¬ 
taan Motziksi, vaikka voi se olla taruakin. 


Luku 8 

Nyt kerromme, kuinka Hunahpu ja Ixba- 
lanque nujersivat Zipacnän ja kuinka tämä 
kuoli, kun nuo kaksi nuorukaista olivat 
voittaneet hänet. 

Hunahpu ja Ixbalanque kantoivat näet 
kaunaa Zipacnäa kohtaan, koska tämä oli 


37 


tappanut nuo neljäsataa nuorukaista. 

Zipacnälla oli tapana pyyclystellä jokien 
rannoilla kaloja ja rapuja ruoakseen. Päivi¬ 
sin hän kuljeskeli ruoan haussa ja öisin 
hän kasasi vuoria. 

Hunahpu ja Ixbalanque tekivät ec- 
puun 30 lehdestä hahmon, joka muistutti 
hyvin suuna rapua. Lehdestä he tekivät ra¬ 
vun vatsapuolen. Sakset he tekivät pie¬ 
nemmistä lehdistä, ja ravun kuoreksi he 
sovittivat kiven. Sitten he asettivat tämän 
kilpikonnaa muistuttavan luomuksen suu¬ 
ren vuoren juurelle, jonka nimi oli 
Meauän 31 . Siellä heidän oli määrä voittaa 
Zipacnä. 

Sen jälkeen nuorukaiset menivät joen¬ 
rantaan tapaamaan Zipacnäa. 

- Minne matka, nuori mies? he kysyivät Zi- 
pacnälta. 

- En minä ole menossa mihinkään, haeske¬ 
len vain syötävää, pojat, vastasi Zipacnä. 

- Ja mitä sinä syöt? 

- Kaloja ja rapuja, mutta täällä niitä ei ole, en 
ole löytänyt ainuttakaan; en ole syönyt kah¬ 
teen päivään ja olen kuolemaisillani nälkään, 
sanoi Zipacnä Hunahpulle ja Ixbalanquelle. 

- Tuolla rotkon pohjalla on rapu, valtavan 
suuri rapu. Se varmaan maistuisi sinulle! Se 
puri meitä, kun yritimme ottaa sen kiinni, 
ja siksi me pelästyimme. Emme yrittäisi 
mistään hinnasta uudelleen, sanoivat Hu¬ 
nahpu ja Ixbalanque. 

- Säälikää minua! Tulkaa näyttämään mi¬ 
nulle, pojat, missä se on! aneli Zipacnä. 

- Ei meitä huvita. Mene sinä yksin, et sinä 
mihinkään eksy. Seuraat vain joen uomaa, 
kunnes tulet suuren kukkulan juurelle; 
siellä se rapu rahistelee rotkon pohjalla. 
Ala mennä jo! sanoivat Hunahpu ja Ixba- 
lanque. 

- Voi minua onnetonta! Ettekö te, pojat, 
kuitenkin voisi tulla mukaan? Tulkaa näyt¬ 
tämään se minulle. Minä tiedän, missä on 
paljon lintuja, joita voitte ampua puhallus- 
putkella, sanoi Zipacnä, 

Hänen anelunsa tehosi nuorukaisiin. He 
sanoivat hänelle: 

- Mutta saisitko sen varmasti kiinni? Sinun 
takiasihan me palaamme sinne takaisin; 
me emme enää välitä pyydystää sitä, koska 
se puri meitä, kun me ryömimme sen luo. 
Me olimme vähällä napata sen, mutta si¬ 
sään ryömiessämme me pelästyimme. Sik¬ 
si olisi hyvä, että sinä ryömisit sinne, he 
sanoivat. 

- Hyvä on, sanoi Zipacnä ja lähti heidän 
kanssaan. He tulivat rotkon pohjalle. Rapu 
makasi siellä ja sen kuori loisti punaisena. 
Ja siellä, siinä rotkon pohjalla, oli myös 
nuorukaisten ansa. 

- Onpa komea, ilahtui Zipacnä, haluaisin 
sen jo suuhuni! Hän oli tosiaankin kuole¬ 
maisillaan nälkään. Hän yritti ryömiä 
eteenpäin, hän tunkeutui yhä lähemmäksi 
rapua, mutta se lähtikin kiipeämään. Zi¬ 
pacnä tuli ulos ja nuorukaiset kysyivät hä¬ 
neltä: 

- No, et saanutkaan sitä? 


39 



- En, hän vastasi, koska se kipusi ylöspäin, 
vaikka vähältä piti, etten saanut sitä kiinni. 
Mutta ehkä minun kannattaisi ryömiä seläl¬ 
läni, hän lisäsi. 

Ja sitten hän meni sisään selällään. Mutta 
kun hän oli jo melkein perillä, niin että 
vain hänen varpaansa näkyivät, suuri kuk¬ 
kula sortui ja vyöryi hitaasti hänen rintansa 
päälle. 

Zipacnä ei palannut enää koskaan, hän 
muuttui kiveksi. 

Niin nuo kaksi nuorukaista Hunahpu ja 
Ixbalanque voittivat Zipacnän, Vucub-Ca- 
quixin esikoispojan, joka perimätiedon 
mukaan oli luonut vuoret. 

Hänet voitettiin Meauän-vuoren juurella. 
Vain ihmeteolla voitettiin tämä toinen kers¬ 
kuri. Yksi oli vielä jäljellä; hänen tarinansa 
kerromme nyt. 


Luku 9 

Kerskailijoista kolmas oli Vucub-Caquixin 
toinen poika Cabracän. 

- Minä hajotan vuoret maan tasalle, hän yl- 
västeli, 

Hunahpu ja Ixbalanque voittivat myös 
Cabracänin. Huracän, Chipi-Caculhä ja 
Raxa-Caculhä puhuivat keskenään ja sa¬ 
noivat Hunahpulle ja Ixbalanquelle: 

- Kuolkoon Vucub-Caquixin toinenkin poi¬ 
ka. Se on meidän tahtomme. Sillä ei käy 
päinsä, että hän rehentelee täällä maan 
päällä kunniallaan, suuruudellaan ja vallal- 

laan. Näin ei voi jatkua. Houkutelkaa hänet 
sinne, missä aurinko nousee, Huracän sa¬ 
noi noille kahdelle nuorukaiselle. 

- Hyvä on, kunnioitettava Herra, nämä vas¬ 
tasivat. Se mitä me näemme, on väärin. 
Ikään kuin sinua, Taivaan Sydän, joka olet 
rauha, ei olisi olemassakaan! sanoivat nuoru¬ 
kaiset kuunnellessaan Huracanin käskyä. 

Sillä välin Cabracän oli järisyttelemässä 
vuoria. Kun hänen jalkansa vähänkin kos¬ 
ketti maata, aukenivat vuoret, pienet ja 
suuret. Kun nuorukaiset tapasivat Cabracä- 
nin, he kysyivät häneltä: 

- Poika, minne matka? 

- Ei mihinkään, tämä vastasi, olen täällä 
siirtelemässä vuoria; aion hävittää ne aini¬ 
aaksi, hän selitti. 

Sitten Cabracän kysyi Hunahpulta ja Ixca- 
lanquelta: 

- Miksi te tulitte tänne? En tunne teitä. Mit¬ 
kä teidän nimenne ovat? 

- Poika, ei meillä ole nimeä, he vastasivat. 
Me vain vaeltelemme ja metsästelemme 
vuorilla, pienillä ja suurilla, ja ammumme 
puhallusputkella ja lingolla. Olemme köy¬ 
hiä, emmekä omista mitään. Me näimme 
vähän aikaa sitten hyvin ison vuoren siellä, 
missä taivas rusottaa. Emme ole saaneet 
pyydystetyksi ainuttakaan lintua siltä vuo¬ 
relta, niin korkealle se kohoaa, se hallitsee 
kaikkia muita vuoria. Mutta onko totta, 
poika, että pystyt hävittämään kaikki vuo¬ 
ret? kysyivät Hunahpu ja Ixbalanque Cab- 
racanilta. 

- Oletteko tosiaankin nähneet tuon vuoren, 
josta puhutte? Missä se on? Kun sen näen, 
panen sen maan tasalle. Missä näitte sen? 

- Tuolla se on, mistä aurinko nousee, sa¬ 
noivat Hunahpu ja Ixbalanque. 

- Sepä hyvä, tulkaa näyttämään minulle, 
miten sinne pääsee, hän sanoi nuorukaisille. 

- Kyllä se sopii, vastasivat nämä, mutta si¬ 
nun pitää kulkea meidän välissämme: me 
kuljemme sinun vierelläsi, toinen vasem¬ 
malla, toinen oikealla puolella, niin että jos 
näemme lintuja, voimme ampua niitä pu- 
hallusputkillamme. 

Ja niin he kulkivat iloisina kokeillen puhal- 
lusputkiansa. Kun he ampuivat niillä, he 
eivät käyttäneetkään savikuulia, vaan Cab- 
racänin suureksi hämmästykseksi pudotti¬ 
vat linnut pelkästään putkiinsa puhalta¬ 
malla. 

Sitten nuorukaiset tekivät tulen ja ryhtyi¬ 
vät paahtamaan lintuja, mutta yhteen lin¬ 
tuun he hieroivat tizate-liitua 32 , valkoista 
maata. 

- Tämän me annamme hänelle, he sanoi¬ 
vat, jotta sen tuoksu herättäisi hänen ruo¬ 
kahalunsa. Tämä lintu koituu hänen tu¬ 
hokseen. Me teemme hänelle samalla ta¬ 
valla kuin tälle linnulle: me peitämme hä¬ 
netkin mullalla, maahan hänetkin hau¬ 
taamme. 

Suuri on sen olennon viisaus, joka luodaan 
ja muotoillaan, sitten kun aamu sarastaa, 
kun vaikenee, sanoivat nuorukaiset. 

Niin kuin yleensäkin ihminen haluaa 

syödä, niin Cabracänkin kaipaa mokaa, sa¬ 
noivat Hunahpu ja Ixbalanque toisilleen. 

Kun he paahtoivat lintuja, ne paistuivat 
kullanruskeiksi, ja rasva ja mehu tirisi niis¬ 
tä levittäen herkullista tuoksua. Cabracän 
katsoi himoiten lintuja; vesi nousi kielelle, 
hän nieleskeli, ja kuola ja sylki valuivat hä¬ 
nen suustaan, kun hän tunsi lintujen kii¬ 
hottavan tuoksun. 

Lopulta hän kysyi nuorukaisilta: 

- Mitä mokaa te teette? Se tuoksuu todella hy¬ 
vältä! Antakaa minun maistaa, hän sanoi. 

Nuorukaiset antoivat Cabracänille linnun, 
josta tuli hänen surmansa. Ja heti kun hän 
oli syönyt sen, he lähtivät matkaan ja tuli¬ 
vat itään, missä tuo suuri vuori oli. Mutta 
Cabracänin jalat ja kädet olivat jo hervotto¬ 
mat, ja hän oli menettänyt voimansa, kos¬ 
ka oli syönyt linnun, johon oli hierottu val¬ 
koista maata. Hän ei pystynyt enää teke¬ 
mään vuorille mitään, saati sitten hävittä¬ 
mään maan tasalle. 

Nuorukaiset köyttivät hänet. He sitoivat 
hänen kätensä selän taakse ja vetivät köy¬ 
den kaulasta nilkkoihin. Sitten he paiskasi¬ 
vat hänet maahan, ja siihen paikkaan he 
hänet hautasivat. 

Tällä tavoin Hunahpu ja Ixbalanque 
voittivat Cabracänin. He tekivät niin paljon 
urotöitä täällä maan päällä, ettei niitä kaik¬ 
kia voi luetellakaan. 

Kun ensin kerroimme Vucub-Caquixin, Zi- 
pacnän ja Cabracänin tuhoutumisesta tääl¬ 
lä maan päällä, jatkamme kertomalla nyt 
Hunahpun ja Ixbalanquen syntymästä. 

TOINEN OSA 



Luku 1 

Nyt kerromme myös Hunahpun ja Ixbalan- 
quen isän nimen. Emme kerro hänen alku¬ 
perästään emmekä myöskään Hunahpun 
ja Ixbalanquen syntymästä , 33 Kerromme 
vain puolet, vain osan heidän isänsä tari¬ 
nasta. 

Tässä on Hun-Hunahptin tarina. Sillä ni¬ 
mellä häntä kutsuttiin. Hänen vanhempan¬ 
sa olivat Ixpiyacoc ja Ixmucane. Heille, Ix- 
piyacocille ja Ixmucanelle, syntyivät Hun- 
Hunahpu ja Vucub-Hunahpu, kun vielä oli 
yö 34 . 

Hun-Hunahpulla oli kaksi poikaa, joista 
ensimmäisen nimi oli Hunbatz ja toisen 
Hunchouen. 

Hun-Hunahpun vaimon, poikien äidin, 
nimi oli Ixbaquiyalo. Vucub-Hunahpulla ei 
ollut vaimoa, hän eli yksin 35 

Nämä kaksi, Hun-Hunahpu ja Vucub- 
Hunahpu, olivat suuria ajattelijoita ja hyvin 
viisaita, he olivat selvänäkijöitä täällä maan 
päällä. Luonteeltaan he olivat ystävällisiä ja 
oikeamielisiä. Hunbatz ja Hunchouen, 
Hun-Hunahpun pojat, saivat oppia kaikki 

taidot. He soittivat huilua, lauloivat, ampui¬ 
vat puhallusputkella, maalasivat, veistivät, 
tekivät koruja ja hopeaesineitä; tällaisia oli¬ 
vat Hunbatz ja Hunchouen 36 . 

Hun-Hunahpu ja Vucub-Hunahpu heitti¬ 
vät noppaa ja pelasivat pallopeliä päivät 
päästään; ja aina kun nuo neljä tapasivat, he 
pelasivat palloa pareittain toisiaan vastaan. 

Voc-haukka 37 , Huracänin, Chipi-Cacul- 
hän ja Raxa-Caculhän sanansaattaja, tuli 
katsomaan, kun he pelasivat. Tämä hauk¬ 
ka kiisi yhdessä hetkessä niin maan pin¬ 
nalle kuin maan alle Xibalbäan 38 samoin 
kuin taivaalle Huracänin vierelle. 

Hunbatzin ja Hunchouenin äiti oli kuol¬ 
lut, kun Hun-Hunahpu ja Vucub-Hunahpu 
vielä olivat täällä maan päällä. 

Ja kun veljekset olivat pelaamassa palloa 
Xibalbän tiellä, Hun-Came ja Vucub-Came, 
Xibalbän Herrat, höristivät korviaan. 

- Mitä siellä maan pinnalla oikein puuha¬ 
taan? Ketkä siellä tömisyttävät maata ja me¬ 
telöivät niin kovasti? Menkää kutsumaan 
heitä! Tulkoot pelaamaan palloa tänne, 
täällä me voitamme heidät! He eivät enää 
kunnioita meitä, he eivät enää piittaa meis¬ 
tä, eikä meidän mahtimme pelota heitä. He 
jopa pelata rytyävät päittemme yläpuolella, 
sanoivat Xibalbän Herrat. 

Herrat kävivät neuvottelemaan. Xibalbän 
Herroista ylimpiä olivat Hun-Came ja Vu¬ 
cub-Came. He jakoivat kaikille muille Her¬ 
roille heidän tehtävänsä, kullekin omansa. 

Xiquiripat ja Cuchumacuic olivat Herro¬ 
ja, joiden tehtävänä oli vuodattaa verta ih¬ 
misistä. 

Herrojen Ahalpuh ja Ahalganä tehtävänä 
oli aiheuttaa ihmisille pöhötystä, mätäpai¬ 
seita jalkoihin ja keltatautia, joka värjäsi 
heidän kasvonsa keltaisiksi. Ne olivat 
Ahalpuhin ja Ahalganän tehtävät. 

Herrat Chamiabac ja Chamiaholom oli¬ 
vat Xibalbän vartijoita, joiden sauvat olivat 
luuta. Heidän tehtävänään oli kuihduttaa 
ihmisiä, kunnes nämä olivat vain luuta ja 
nahkaa, ja heidän kuoliaaksi näivettyneet 
ruumiinsa kannettiin pois. Se oli Chami- 
abaciksi ja Chamiaholomiksi kutsuttujen 
Herrojen tehtävä. 

Herrojen Ahalmezin ja Ahaltocobin työ¬ 
nä oli syöstä ihmisiä onnettomuuksiin, oli¬ 
vatpa he kotimatkalla tai kotipihassa, niin 
että kun heidät löydettiin, he makasivat se¬ 
lällään maassa haavoihinsa kuolleina. Sel¬ 
lainen oli Ahalmeziksi ja Ahaltocobiksi ni¬ 
mettyjen Herrojen tehtävä. 

Sitten olivat vielä Herrat Xic ja Patän. 
Äkkikuolema oli heidän työnään. Ihmiset 
kuolivat kesken matkan, veri valui heidän 
suustaan ja he oksensivat verta. Nämä Her¬ 
rat kävivät matkustavaisten kimppuun, ku¬ 
ristivat kurkusta ja puristivat rinnasta, niin 
että ihmiset kuolivat verensyöksyyn. Tämä 
oli Xicin ja Patanin tehtävä. 

Ja kokoonnuttuaan neuvonpitoon Her¬ 
rat miettivät, miten rangaista ja vahingoit¬ 
taa Hun-Hunahputa ja Vucub-Hunahputa. 
He himoitsivat Hun-Hunahpun ja Vucub- 
Hunahpun pelivarusteita, heidän nahkaisia 
polvi- ja käsivarsisuojuksiaan , 39 heidän 
renkaitaan, sulkapäähineitään ja suojaky- 
päriään / 0 jotka olivat Hun-Hunahpun ja 
Vucub-Hunahpun varusteita. 

Nyt kerromme näiden matkasta Xibalbäan 
ja kuinka he jättivät jälkeensä Hun-Hu- 
nahpun pojat, Hunbatzin ja Hun-Choue- 
nin, joiden äiti oli kuollut. 

Sitten kerromme, kuinka Hunahpu ja Ix- 
balanque voittivat Hunbatzin ja Hun- 
chouenin. 


Luku 2 

Hun-Camen ja Vucub-Camen lähetit saa¬ 
puivat pallokentälle. 

- Menkää, Ahpop Achih -lähetit,niille oli 
sanottu, menkää kutsumaan Hun-Hu- 
nahputa ja Vucub-Hunahputa. Sanotte 
heille: "Tulkaa meidän kanssamme! Herrat 
sanovat, että teidän on tultava!" Tulkoot 
tänne pelaamaan palloa kanssamme, kos¬ 
ka siitä olisi meille hupia, hehän ovat aivan 
hämmästyttäviä. Tulkoot heti, sanoivat 
Herrat. Ja tuokoot tänne pelivarusteensa, 
renkaansa, käsivarsisuojuksensa ja tuokoot 
myös kumipallonsa, Herrat sanoivat. Sano¬ 
kaa heille, että heidän pitää tulla heti. Näin 
oli sanottu läheteille. 

Nämä sanansaattajat olivat pöllöjä: Chabi- 
Tucur, Huracän-Tucur, Caquix-Tucur ja 
Holom-Tucur . 42 Siten nimitettiin Xibalbän 
sanansaattajia. 

Chabi-Tucur oli nopea kuin nuoli; Hu- 
racan-Tucurilla oli vain yksi jalka; Caquix- 
Tucurilla oli punainen selkä ja Holom-Tu- 
curilla oli vain pää, sillä ei ollut jalkoja, 
mutta siivet sillä oli. 

Noilla neljällä sanansaattajalla oli Ahpop 

Achihin arvo. Lähdettyään Xibalbästa ne 
saapuivat nopeasti tuoden viestin Nim- 
Xob Carchah 43 -nimiselle kentälle, jossa 
Hun-IIunahpu ja Vucub-Hunahpu olivat 
pelaamassa. Pöllölähettiläät lensivät pallo¬ 
kentälle ja toistivat sen, mitä Hun-Came, 
Vucub-Came, Ahalpuh, Ahalganä, Chami- 
abac, Chamiaholom, Xiquiripat, Cuchuma- 
quic, Ahalmez, Ahaltoco, Xic ja Patän oli¬ 
vat sanoneet, niin kuin nimitettiin Herroja, 
jotka lähettivät viestinsä pöllöjen välityk¬ 
sellä. 

- Sanoivatko Herrat Hun-Came ja Vucub- 
Came todella niin? 

- Kyllä he sanoivat niin, ja meidän on otet¬ 
tava teidät mukaamme. "Tuokoot muka¬ 
naan kaikki pelivarusteensa”, olivat Herrat 
sanoneet, 

- Hyvä on, Hun-Hunahpu ja Vucub-Hu- 
nahpu sanoivat. Odottakaa meitä, menem¬ 
me vain sanomaan hyvästit äidillemme. 

Ja kun he tulivat kotiinsa, he sanoivat äidil¬ 
leen Ixmucanelle, sillä heidän isänsä Ixpiy- 
acoc oli jo kuollut: 

- Me lähdemme, rakas äiti, mutta me vain 
käväisemme Herrojen luona. Sanansaatta¬ 
jat ovat tulleet noutamaan meitä. Herrat 
kuulemma ovat sanoneet, että meidän on 
mentävä. Me jätämme pallomme tänne sik¬ 
si aikaa, he lisäsivät. 

Sitten he ripustivat pallon kattoparrun alle 
ja sanoivat: 

- Me palaamme vielä pelaamaan. 

Ja kun he menivät Hunbatzin ja Hun- 
chouenin luo, he sanoivat näille: 

- Soittakaa huilua ja laulakaa, maalailkaa ja 
veistelkää; pitäkää talomme lämpimänä ja 
lämmittäkää isoäitinne sydäntä. 

Kun he hyvästelivät äitiään, tämä liikuttui 
ja alkoi itkeä, 

- Älkää olko huolissanne, me menemme, 
mutta vielä olemme elävien kirjoissa, sa¬ 
noivat Hun-Hunahpu ja Vucub-Hunahpu 
lähtiessään. 

Hun-Hunahpu ja Vucub-Hunahpu lähtivät 
viivyttelemättä, ja lähettiläät näyttivät heille 
tien. 

Niin he laskeutuivat Xibalbän polkua, 
alas hyvin jyrkkiä portaita. He laskeutuivat 
laskeutumistaan, kunnes saapuivat joen¬ 
rantaan. Joki virtasi vuolaana jyrkänteiden 
välissä, joiden nimet olivat Nu zivan cul ja 
Cuzivan / 4 He ylittivät joen. Sitten he meni¬ 
vät sen joen yli, joka virtaa piikikkäiden ji- 
caro-puitten välissä. Puita kasvoi tiheässä, 
mutta he tunkeutuivat niiden läpi satutta¬ 
matta itseään. 

Sen jälkeen he saapuivat verisen joen 
rantaan ja ylittivät sen, mutta he eivät juo¬ 
neet siitä, vaan tulivat toiselle joelle, jossa 
oli puhdasta vettä, ja näin heitä ei voitettu. 
He jatkoivat kulkuaan, kunnes tulivat 
paikkaan, missä neljä polkua yhtyy, ja siel¬ 
lä, neljän polun risteyksessä, heidät voitettiin. 

Näistä neljästä polusta yksi oli punai¬ 
nen, toinen musta, kolmas valkoinen ja 
neljäs keltainen / 5 Ja musta polku sanoi 
heille näin: 

- Minä olen se, joka teidän tulee valita, kos¬ 
ka minä olen Herran polku. Niin sanoi pol¬ 
ku. 

Ja siellä heidät voitettiin. Heidät johdatet¬ 
tiin Xibalbän polulle, ja kun he saapuivat 
Xibalbän Herrojen neuvostosaliin, he olivat 
jo menettäneet pelin. 

Ensin he näkivät pelkät puunuket, jotka 
Xibalbän Herrat olivat panneet sinne istu¬ 
maan. 

Niitä he tervehtivät ensimmäiseksi: 

- Hyvää päivää, Hun-Came, he sanoivat 
puusta veistetylle miehelle. 

- Hyvää päivää, Vucub-Cam£, he sanoivat 
toiselle puumiehelle. 

Mutta nämä eivät vastanneet. Siitä paikasta 
Xibalbän Herrat remahtivat nauramaan, ja 
kaikki muutkin Herrat alkoivat nauraa ko¬ 
valla äänellä, koska he tiesivät jo olevansa 
voitolla. He tiesivät, että he olivat voitta¬ 
neet Hun-Hunahpun ja Vucub-Hunahpun. 
Ja siksi he nauroivat tikahtuakseen. 

Sitten puhuivat Hun-Came ja Vucub- 
Came. 

- Oikein hyvä, että tulitte, he sanoivat. Pan¬ 
kaa huomenna suojakypäränne, renkaan- 
ne ja käsivarsisuojuksenne kuntoon. Tul¬ 
kaapa tänne penkille istumaan, he sanoi¬ 
vat. 

Mutta penkki, jonka he osoittivat näille, 
olikin tulikuuma kivi. Kun he istuivat sille, 
se poltti heitä. He alkoivat kiemurrella, ja 
elleivät he olisi kiireesti ponkaisseet pys¬ 
tyyn, he olisivat polttaneet takamuksensa. 

Xibalbän Herrai purskahtivat uudestaan 
nauruun, he hohottivat ja ulvoivat, he oli¬ 
vat vallan kuolla nauruun; kaikki he nau- 
roivat katketakseen, Xibalbän Herrat. 

- Menkää nyt tuohon taloon, heille sanot¬ 
tiin, sinne teille tuodaan soihduksi puusä- 
leet ocote-männystä 46 ja sikaarit. Siellä te 
saatte viettää yönne. 

Niin he menivät Pimeyden Taloon. Siellä 
oli pilkkopimeää - ei mitään muuta. 

Sillä välin Xibalbän Herrat keskustelivat 
siitä, mitä pitäisi tehdä. 

- Uhratkaamme heidät huomenna, jotta he 
kuolevat niin pian kuin suinkin, niin että 
voimme käyttää heidän pelivarusteitaan, 
Xibalbän Herrat puhuivat keskenään. 

Xibalbän ocote-säleet olivat teräväkärkisiä 
ja pyöreiksi hiottuja, ja ne hohtivat valkoi¬ 
sina kuin luu. Niitä sanottiin zaquitociksi 47 . 
Sangen kovaa oli heidän mäntynsä, 
Hun-Hunahpu ja Vucub-Hunahpu me¬ 
nivät Pimeyden Taloon. Siellä he saivat 
kumpikin soihdukseen sytytetyn ocote-sä- 
leen, jonka Hun-Came ja Vucub-Came oli¬ 
vat lähettäneet heille, ja Herrat olivat lähet¬ 
täneet myös palavan sikaarin kummalle¬ 
kin. Ne mentiin viemään Hun-Hunahpulle 
ja Vucub-Hunahpulle. 

Nämä kyhjöttivät pimeässä, kun ocote- 
säleitten ja sikaarien tuojat saapuivat. Kun 
he astuivat sisään, sytytetty ocote valaisi 
paikan kirkkaasti. 

- Polttakaa kumpikin ocoteanne ja sikaa- 
reitanne; tulkaa sitten palauttamaan ne 

aamunkoitteessa, mutta älkää polttako niitä 
loppuun, vaan tuokaa ne takaisin kokonai¬ 
sina; tämän Herrat käskivät sanoa, tuojat 
sanoivat näille. 

Ja niin heidät voitettiin. He polttivat oco- 
tensa kokonaan ja samoin he polttivat si- 
kaarit, jotka heille oli tuotu. 

Paljon oli Xibalbässa koetuksen paikko¬ 
ja, monin tavoin siellä kiusattiin. 

Ensimmäinen oli Quequma-ha, Pimey¬ 
den Talo, missä vallitsi täydellinen pimeys. 

Toisessa talossa jäätyi, se oli nimeltään 
Xuxulim-ha. Siellä oli sietämättömän kyl¬ 
mää, ja hyinen tuuli ujelsi nurkissa. 

Kolmas oli Balami-ha, Jaguaarien Talo, 
jossa taloon suljetut jaguaarit hiiviskelivät 
ympäriinsä, karjahtelivat ja syöksähtelivät 
toistensa kimppuun. 

Zotzi-haksi, Lepakkojen Taloksi, nimi¬ 
tettiin neljättä vaivan paikkaa. Talossa oli 
vain lepakkoja, jotka lentelivät sinne tänne 
vinkuen ja kirahdellen. Lepakot oli suljettu 
taloon, eivätkä ne päässeet sieltä ulos. 

Viides oli Veitsien Talo, Chayin-ha 48 , jon¬ 
ka hiljaisuudessa vilahteli teräviksi hiottuja 
veitsiä. Ne leikkasivat ilmaa ja kirskahtivat 
osuessaan toisiinsa. 

Monet olivat koetuksen paikat Xibalbäs¬ 
sa, mutta Hun-Hunahpu ja Vucub-Hu- 
nahpu eivät niissä käyneet. Me vain mai¬ 
nitsemme näiden kauhujen talojen nimet. 

Kun Hun-Hunahpu ja Vucub-Hunahpu 
tulivat Hun-Cam6n ja Vucub-Camen eteen, 
nämä kysyivät: 

- Missä ovat sikaarit? Missä ocotet, jotka 
saitte eilen illalla? 

- Ne paloivat, Herra. 

- Hyvä on. Tänään päättyvät teidänkin päi¬ 
vänne. Te kuolette nyt. Teidät tapetaan, 
teistä ei monta palaa jää, ja teidän muiston¬ 
ne haihtuu. Teidät uhrataan, sanoivat Hun- 
Came ja Vucub-Came. 

Niin heidät uhrattiin ja haudattiin uhripaik¬ 
kaan, jonka nimi on Pucbal-Chah. Ennen 
kuin he hautasivat nuorukaiset, he hakka- 
sivat Hun-Hunahpun pään irti ja hautasivat 
vanhemman veljen yhdessä nuoremman 
veljen kanssa. 

- Ottakaa Hun-Hunahpun pää ja ripusta¬ 
kaa se tuohon puuhun, joka kasvaa polun 
varrella, sanoivat Hun-Came ja Vucub- 
Came. 

Kun pää oli nostettu puuhun, koko puu 
tuli hetkessä täyteen hedelmiä. Se ei ollut 
koskaan ennen tuottanut hedelmää. Ja ny¬ 
kyään tätä jicaro-puun hedelmää sanotaan 
Hun-Hunahpun pääksi, niin kerrotaan. 

Hun-Came ja Vucub-Came kummasteli¬ 
vat puun hedelmiä. Pyöreitä hedelmiä kas- 
voi joka puolella, eikä Hun-Hunahpun 
päätä erottanut niistä; se oli samanlainen 
kuin jicaro-puun muutkin hedelmät. Kun 
Xibalbän väki tuli katsomaan Hun-Hu¬ 
nahpun päätä, se näytti aivan jicaro-puun 
hedelmältä. 

Tämän tapahtuman vuoksi tuo puu oli 
kaikkien mielestä ihmepuu. Ja Xibalbän 
Herrat määräsivät: 

- Kukaan älköön poimiko näitä hedelmiä! 
Kukaan älköön asettuko tuon puun alle, 
he sanoivat. 

Tällaisen määräyksen Herrat antoivat, ettei 
kukaan menisi puun luo. 

Hun-Hunahpun päätä ei erottanut puun 
hedelmistä, koska se oli muuttunut saman¬ 
laiseksi kuin muutkin jicaro-puun hedel¬ 
mät. Kuitenkin muuan neitonen kuuli tä¬ 
män ihmeeellisen tarinan. Nyt kerromme, 
kuinka hän saapui puun juurelle. 


Luku 3 

Tämä on tarina Ixquicistä, neitosesta, joka 
oli Cuchumaquic-nimisen Herran tytär. 
Kun Cuchumaquic, tämän neitosen isä, 
kertoi puusta ja sen hedelmästä, tyttö jäi 
kuuntelemaan sitä ihmeissään. 

- Miksi en voisi mennä katsomaan tuota 
puuta, josta kerrotaaa 7 huudahti neitonen. 
Sen hedelmät ovat varmaankin hyvin me¬ 
hukkaita. Niin hän lähti yksin matkaan ja 
saapui Pucbal-Chahissa olevan puun juu¬ 
relle. 

- Oi, hän huudahti, mitähän nuo hedelmät 
tuossa puussa oikein ovat? Kummallista, 
miten se on täynnä hedelmiä. Jos yhden 
poimisin, kuolisinko minä siihen? hän 
mietti. 

Silloin kuului kallon ääni oksien välistä 
ja se sanoi: 

- Mitä sinä haluat? Nämä oksat notkuvat 
pyöreitten hedelmien painosta, mutta ne 
ovat pelkkiä pääkalloja. Näitäkö sinä halu¬ 
at 7 sanoi Hun-Hunahpun pää tytölle. 

- Kyllä haluan, vastasi neitonen. 

-Hyvä on, sanoi kallo. Ojenna tänne oikea 
kätesi. 

- Kas tässä, vastasi tyttö ja ojensi oikean 
kätensä kalloa kohti. 

Siinä samassa kallo suihkautti sylkeä suo¬ 
raan tytön kämmenelle. Tämä tutkiskeli 
kämmentään, väänteli ja käänteli sitä, mut¬ 
ta syljestä ei ollut enää jälkeäkään. 

- Sylkeni mukana annoin sinulle jälkeläise- 
ni, sanoi ääni puusta ja jatkoi: 

- Nyt minun kalloni on paljas ja lihaton. 
Vain liha tekee suurtenkin hallitsijoitten 
päästä komean, mutta kun he kuolevat, ih¬ 
miset kauhistuvat heidän luitaan. Poikien 
olemus on myös kuin sylki, olkootpa he 
Herran, viisaan miehen tai puhujan poikia; 
kun he kuolevat, heidän ominaisuutensa 
eivät katoa vaan periytyvät. Herra, viisas 
mies tai puhuja, ei häviä, hän ei katoa vaan 
jatkuu tyttärissä ja pojissa, joille hän on 
antanut elämän. Tein saman sinulle. Nouse 
siis maan pinnalle, ettet kuolisi. Luota mi¬ 
nun sanaani, että näin on, sanoi Hun-Hu- 
nahpun ja Vucub-Hunahpun pää. 

Ja kaikki tämä tapahtui sen tähden, että se 
oli Huracänin, Chipi-Caculhän ja Raxa-Ca- 
culhän tahto. 

Kuultuaan tämän neitonen lähti heti ko¬ 
timatkalle. Pelkkä syljen voima oli saatta¬ 
nut hänet raskaaksi, niin että hän oli syn¬ 
nyttävä kaksi poikalasta. Siten saivat al¬ 
kunsa Hunahpu ja Ixbalanque. 

Neitonen saapui sitten kotiinsa, ja kun 

kuusi kuukautta oli kulunut, hänen isänsä 
Cuchumaquic huomasi hänen tilansa. Heti 
kun isä oli huomannut, että tytär oli raskaa¬ 
na, hän paljasti tytön salaisuuden. 

Saavuttuaan Herrojen Hun-Camen ja Vu- 
cub-Camen eteen neuvonpitoon Cuchu¬ 
maquic huudahti: 

- Tyttäreni on raskaana, Herrat, hänet on 
häväisty! 

- Niinkö? nämä sanoivat. Pakota hänet ker¬ 
tomaan totuus, ja jos hän kieltäytyy puhu¬ 
masta, rankaise häntä: vietäköön hänet 
kauas pois ja uhrattakoon, 

- Hyvä on, kunnioitettavat Herrat, tämä 
vastasi. Sitten hän kysyi tyttäreltään: 

- Kenen se lapsi on, jota kannat vatsassasi, 
tyttäreni? Tämä vastasi: 

- Ei minulla ole lasta, herra isäni, sillä en 
ole vielä tavannut ketään nuorta miestä. 

- Hyvä on, vastasi isä. Sitten sinä kannat 
äpärälasta vatsassasi. Viekää hänet uhratta¬ 
vaksi, herrat Ahpop Achih -lähetit; tuokaa 
minulle hänen sydämensä jicara-maljassa, 
ja palatkaa jo tänään Herrojen eteen, hän 
sanoi pöllöille. 

Nuo neljä sanansaattajaa ottivat jicara-mal- 
jan ja hävisivät näkyvistä neitonen käsivar¬ 
sillaan; niillä oli myös uhriveitsi, jolla tyttö 
piti uhrata. 

- Oi sanansaattajat, sanoi tyttö, te ette voi 
tappaa minua, koska en kanna vatsassani 
äpärää, vaan tämä lapsi siitettiin Pucbal- 
Chahissa, silloin kun menin sinne katso- 

maan I-Iun-Hunahpun päätä. Siispä teidän 
ei pidä uhrata minua, oi lähetit! sanoi tyttö 
näille. 

- Entä mitä panemme sinun sydämesi tilal¬ 
le? Sinun isäsi sanoi meille: "Tuokaa minul¬ 
le hänen sydämensä. Palatkaa Herrojen 
luo, täyttäkää tehtävänne ja hoitakaa työ 
yhdessä. Tuokaa sydän heti jicara-maljassa 
ja pankaa se jlcaran pohjalle.” Eikö hän 
puhunutkin meille näin? Mitä me sitten 
panisimme jicaraan? Emme mekään halua, 
että sinä kuolisit, sanoivat sanansaattajat. 

- Hyvä on, mutta minun sydämeni ei kuu¬ 
lu heille. Ei teidänkään paikkanne ole tääl¬ 
lä, eikä teidän pidä sietää sitä, että teidät 
pakotetaan tappamaan ihmisiä. Täsfedes 
teille tulee oikeita synnintekijöitä ja minun 
osakseni tulevat myöhemmin Hun-Came 
ja Vucub-Came. Joten siis veri ja vain veri 
olkoon nyt heidän ja annettakoon se heil¬ 
le. Mutta tätä minun sydäntäni ei pidä polt¬ 
taa heidän edessään, 49 sanoi tyttö. Sitten 
hän jatkoi: 

- Kerätkää mahlaa tästä puusta. 

Puusta virtasi punaista mahlaa, valui jica¬ 
raan ja siitä syntyi kiiltävä, sydämenmuo- 
toinen pallo. Puun mahla muistutti verta, 
se oli aivan oikean veren näköistä. Sitten 
veri eli punaisen puun mahla hyytyi jica- 
rassa, peittyi kirkkaanpunaiseen kelmuun, 
niin kuin veri hyytyessään tekee. Näin neito¬ 
nen sai puun puhkeamaan täyteen loistoon¬ 
sa. Sitä puuta oli kutsuttu Punaiseksi Puuk¬ 
si 50 , mutta tästä lähtien sen nimeksi tuli Veri- 
puu, koska sen mahlaa kutsutaan Vereksi. 

- Tuolla maan päällä teitä rakastettaisiin ja 
saisitte sen, mikä teille kuuluu, sanoi neito¬ 
nen pöllöille. 

- Hyvä on, tyttö. Me tulemme maan päälle 
palvelemaan sinua. Mene sinä nyt omille 
teillesi, kun me taas lähdemme ensin näyt¬ 
tämään sinun sydämesi sijasta mahlaa Her¬ 
roille, sanoivat sanansaattajat. 

Kun ne saapuivat Herrojen eteen, kaikki 
olivat odottamassa. 

-Joko tehtävä on hoidettu? kysyi Hun-Came. 

- Kyllä, se on hoidettu, Herrat. Sydän on 
tässä jicaran pohjalla. 

- Oikein hyvä. No, katsotaanpas! huudahti 
Hun-Came. Ja kun hän tarttui siihen sor¬ 
millaan ja nosti sen ylös, sen pinta rik¬ 
koontui ja kirkkaanpunainen veri alkoi vir¬ 
rata. 

- Kohentakaa tulta ja pankaa se hiilloksel¬ 
le, sanoi Hun-Came. 

Heti kun sydän heitettiin tuleen ja Xibal- 
bän väki tunsi hajun, kaikki nousivat pai¬ 
koiltaan ja tulivat lähemmäksi. Heistä ve¬ 
ren lemu oli hyvin suloinen. 

Ja kun he jäivät siihen mietteisiinsä, pöl¬ 
löt, neitosen palvelijat, lähtivät pois Xibal- 
bästa. Ne kohosivat parvena syvyyksistä 
kohti maata, ja niin nuo neljä ryhtyivät nei¬ 
tosen palvelijoiksi. 

Tällä tavalla voitettiin Xibalbän Herrat. 
Neitonen huiputti heitä kaikkia. 

Luku 4 


Hunbatz ja Hunchouen olivat Ixmucanen, 
äitinsä 51 , seurassa, kun heidän luokseen 
saapui muuan nainen, jonka nimi oli Ix- 
quic. Kun Ixquic saapui Hunbatzin ja Hun- 
chouenin äidin luo, hän oli raskaana, eikä 
kulunut aikaakaan, kun Hunahpu ja Ixba- 
lanque, kuten heitä sitten nimitettiin, syn¬ 
tyivät. 

Saapuessaan isoäidin luo tyttö sanoi hä¬ 
nelle: 

- Olen tullut, rouva äiti; minä olen teidän 
miniänne ja teidän tyttärenne, rouva äiti. 
Niin hän sanoi, kun hän tuli isoäidin ta¬ 
loon. 

- Mistä sinä tulet? Missä minun poikani 
ovat? Eivätkö he muka kuolleet Xibalbäs- 
sa? Etkö sinä näe näitä, nämähän ovat hei¬ 
dän poikiaan, heidän jälkeläisiään, tämä 
Hunbatz ja Hunchouen? Painu tiehesi! Häi- 
vy! huusi vanha nainen Ixquicille. 

- Siitä huolimatta minä olen teidän miniän¬ 
ne; olen ollut jo kauan aikaa. Kuulun Hun- 
Hunahpulle. Hän elää siinä, mitä kannan 
vatsassani. Hun-Hunahpu ja Vucub-Hu- 
nahpu eivät ole kuolleet: he palaavat jäl¬ 
leen, rouva anoppini. Ja niinpä pian näette 
heidän olemuksensa siinä, jota kannan, 
hän sanoi vanhalle naiselle. 

Siitä Hunbatz ja Hunchouen suuttuivat. 
Hehän olivat vanhan naisen lohtuna. Kai¬ 
ket päivät he viihdyttivät tätä soittamalla 
huilua ja laulamalla, maalaamalla ja veistä¬ 
mällä. Silloin vanha nainen sanoi: 

- En halua sinua miniäkseni, koska se, jota 
kannat vatsassasi, on sinun häpeäsi hedel¬ 
mä. Sinä senkin petkuttaja! Minun poikani, 
joista puhut, ovat jo kuolleet. Sen jälkeen 
vanha nainen lisäsi: 

- Tämä, mitä sinulle sanon, on totista totta. 
Mutta olkoon, ole sitten minun miniäni, 
niin kuin sanot. Mene siis ja hae ruokaa 
noille, joita on ruokittava. Mene ja poimi 
maissia suuri verkollinen ja palaa heti, kos¬ 
ka kerran olet minun miniäni, kuten kuu¬ 
len, hän sanoi tytölle. 

- Hyvä on, vastasi nuori nainen ja lähti heti 
Hunbatzin ja Hunchouenin maissipellolle. 
Nämä olivat raivanneet sinne polun, ja nei¬ 
tonen seurasi sitä, ja niin hän saapui pel¬ 
lolle. Mutta siellä oli vain yksi maissinvarsi. 
Kun tyttö huomasi, että maissintähkiä oli 
vain yksi, ei kahta eikä kolmea, hän hä¬ 
tääntyi suuresti. 

- Voi minua onnetonta raukkaa! Mistä minä 
saisin verkon täyteen maissia, kuten käs¬ 
kettiin? hän huudahti. 

Niinpä hän rukoili avukseen Chahalia 52 , 
jotta se saapuisi ja toisi ruokaa. 

- Ixtoh, Ixcanil, Ixcacau, 53 te jotka saatte 
maissin kypsymään; ja sinä, Chahal, joka 
vartioit Hunbatzin ja Hunchouenin ruokaa, 
rukoili tyttö. 

Sitten hän nyhti maissintähkästä partaa, 
punaista karvaa, ja repi sen irti tähkää kat¬ 
kaisematta. Sen jälkeen hän asetteli sen 
verkkoon niin kuin maissintähkät, ja suuri 
verkko täyttyi kokonaan. 

Ja kun neitonen lähti paluumatkalle, 
metsän eläimet kantoivat verkon, ja kun ne 
saapuivat perille, ne jättivät kantamuksen¬ 
sa isoäidin talon nurkalle, ikään kuin tyttö 
olisi sen tuonut. Silloin vanha nainen tuli 
paikalle, ja kun hän näki suuren verkolli- 
sen maissia, hän huudahti: 

- Mistä sinä olet hakenut tämän maissin? Et 
suinkaan ole vienyt maissia meidän pellol¬ 
tamme ja tuonut tänne? Menenkin heti kat¬ 
somaan, sanoi vanha nainen ja lähti mais¬ 
sipellolle. 

Mutta se ainoa maissinvarsi oli siellä vielä, 
ja samoin hän näki sen paikan maissinvar¬ 
ren juurella, jossa verkko oli ollut. Hän kii¬ 
ruhti takaisin kotiin ja sanoi tytölle: 

- Tämä on riittävä todiste siitä, että olet mi¬ 
niäni. Ymmärrän nyt, mitä olet saanut ai¬ 
kaan; noista, jotka sinulla on vatsassasi, 
tulee vielä tietäjiä, hän sanoi tytölle. 


Luku 5 

Nyt kerromme Hunahpun ja Ixbalanquen 
syntymästä; kerromme, miten he syntyivät. 

Kun Ixquicin synnyttämisen aika tuli, hän 
synnytti vuorella Hunahpun ja Ixbalan¬ 
quen. He syntyivät silmänräpäyksessä, 
eikä isoäiti nähnyt heidän syntymäänsä. 

Sitten he tulivat kotiin, mutta he eivät 
nukkuneet. 

- Heitä ne ulos, sanoi vanha nainen, ne 
huutavat liikaa! 

Niin pojat vietiin muurahaispesään, ja siel¬ 
lä he nukkuivat rauhallisesti. Sen jälkeen 
heidät otettiin muurahaispesästä ja pantiin 
piikkipensaikkoon. 

Hunbatz ja Hunchouen toivoivat, että 
pikkuveljet olisivat kuolleet muurahaiske¬ 
ossa tai piikkipensaassa. He näet vihasivat 
ja kadehtivat heitä. 

Aluksi he kieltäytyivät ottamasta nuo¬ 
rempia veljiään kotiin, ikään kuin eivät oli¬ 
si tunteneetkaan heitä. Ja niin nämä vart¬ 
tuivat vuorilla. 

Hunbatz ja Hunchouen olivat suuria 
muusikkoja ja laulajia, he olivat kasvaneet 
kovassa työssä ja niukkuudessa ja kärsi¬ 
neet paljon. Niin heistä oli tullut hyvin vii¬ 
saita. He soittivat huilua ja lauloivat, maa- 
lasivat ja veistelivät; kaikkea sellaista he 
osasivat tehdä. 

Heillä oli tieto omasta syntyperästään ja 
he tiesivät myös, että he olivat isiensä seu¬ 
raajia, noiden veljesten jotka olivat men¬ 
neet Xibalbäan ja kuolleet siellä. Hunbatz 
ja Hunchouen olivat suuria tietäjiä, ja he 
tiesivät myös kaiken nuorempien veljiensä 
syntymästä. Mutta mustasukkaisuus ja pa- 
hansuopuus sumensi heidän viisautensa, 
niin että he tunsivat kaunaa Hunahputa ja 
Ixbalanquea kohtaan, vaikka nämä eivät 
olleet millään tavalla loukanneet heitä. 

Hunahpu ja Ixbalanque ampuivat pu- 
hallusputkillaan kaiket päivät. Isoäiti ei ra¬ 
kastanut heitä eivätkä myöskään Hunbatz 
ja Hunchouen. Nuoremmat veljet saivat 
ruokaa vasta, kun Hunbatz ja Hunchouen 
olivat jo syöneet. Mutta he eivät suuttuneet 
eivätkä vihastuneet vaan kärsivät hiljaa, sil- 

la he tiesivät arvonsa ja ymmärsivät kaiken 
täydellisesti. Joka päivä kotiin tullessaan 
he toivat lintuja, ja Hunbatz ja Hunchouen 
söivät ne kaikki antamatta ruoan murenaa- 
kaan Hunahpulle ja Ixbalanquelle. 

Hunbatz ja Hunchouen vain soittivat 
huilua ja lauloivat. 

Ja kerran kun Hunahpu ja Ixbalanque 
saapuivat kotiin ilman ainuttakaan lintua, 
isoäiti raivostui. 

- Miksi ette tuoneet lintuja? kivahti hän Hu¬ 
nahpulle ja Ixbalanquelle. 

- Rakas isoäiti, nyt kävi sillä tavalla, että mei¬ 
dän lintumme jäivät puuhun, emmekä pysty¬ 
neet kiipeämään sinne ylös. Jospa meidän 
isot veljemme lähtisivät meidän mukaamme 
hakemaan lintuja puusta, he sanoivat. 

- Hyvä on, vastasivat vanhemmat veljet, 
lähdemme teidän kanssanne aamun koit¬ 
teessa. 

Silloin Hunahpu ja Ixbalanqu£ neuvoteli¬ 
vat keskenään, millä tavalla he voittaisivat 
veljensä. 

- Muuttakaamme vain heidän ulkoinen 
olemuksensa; siten toteutuu ennustus ja 
me maksamme ne monet kärsimykset, joi¬ 
ta he ovat meille aiheuttaneet. He toivoivat 
meidän kuolemaamme, sitä että me tuhou¬ 
tuisimme, me, heidän pikkuveljensä. He 
pitävät meitä pelkkinä palvelijoinaan. Sen 
vuoksi me nujerramme heidät ja annamme 
heille opetuksen. Niin he puhelivat keske¬ 
nään. 

He lähtivät veljiensä seurassa ammuskellen 


63 


puhallusputkillansa ja tulivat sen puun juu¬ 
relle, jota sanotaan cante-puuksi 51 . Puu oli 
täynnä lintuja, jotka lauloivat, ja heidän iso- 
veljensä ihmettelivät nähdessään niin pal¬ 
jon lintuja. Mutta vaikka niitä oli paljon, 
yksikään niistä ei pudonnut puun juurelle. 

- Meidän lintumme eivät putoa maahan. 
Menkää te hakemaan ne puusta alas, sa¬ 
noivat Hunahpu ja Ixbalanque veljillensä. 

- Hyvä on, nämä vastasivat. 

Ja heti paikalla he kiipesivät puuhun, mut¬ 
ta puu kasvoi pituutta ja sen runko paisui. 
Hunbatz ja Hunchouen yrittivät tulla alas, 
mutta eivät päässeet. He huusivat puun lat¬ 
vasta: 

- Voi veljet, mitä on tapahtunut? Säälikää 
meitä! Tämä puu pelottaa meitä, voi vel¬ 
jemme! he huusivat. 

Ja Hunahpu ja Ixbalanque vastasivat: 

- Löysätkää Iannevaatettanne 55 , sitokaa se 
nivustaipeilta ja vetäkää pitkät päät taakse 
roikkumaan; sillä tavalla pääsette helposti 
liikkumaan siellä. Näin huusivat nuorem¬ 
mat veljet heille. 

- Hyvä on, nämä vastasivat ja vetivät lanne- 
vaatteen päät taakse. 

Siinä samassa ne muuttuivat hänniksi ja 
veljistä tuli apinoita. Ne heilauttivat itsensä 
oksalta oksalle, puusta puuhun, irvistelivät 
ja katosivat vuorille, suurille ja pienille. 

Näin Hunahpu ja Ixbalanque voittivat 
Hunbatzin ja Hunchouenin; ja vain taikuu¬ 
den avulla he saattoivat tehdä sen. 

Hunahpu ja Ixbalanque palasivat sitten 
kotiinsa ja perille saavuttuaan puhuivat iso¬ 
äitinsä ja äitinsä kanssa: 

- Isoäiti, mitähän lienee tapahtunut isovel- 
jillemme, kun he muuttuivat yhtäkkiä eläi¬ 
miksi? he kysyivät. 

- Jos olette vahingoittaneet veljiänne, olet¬ 
te tehneet myös minut onnettomaksi ja 
tuottaneet minulle surua. Älkää tehkö sel¬ 
laista veljillenne, oi lapseni! sanoi vanha 
nainen Hunahpulle ja Ixbalanquelle. 

Ja nämä sanoivat isoäidilleen: 

- Älkää surko, isoäiti. Veljemme palaavat. 
He tulevat takaisin, mutta se on teille koet¬ 
telemus, isoäiti. Pitäkää varanne, että ette 
naura heille, kun heidän kohtaloaan ko¬ 
etellaan, he sanoivat. 

Niin he ryhtyivät soittamaan huilulla Hu- 
nahptin apinalaulua. He ottivat veljiensä 
huilut ja rummun ja lauloivat ja soittivat. 
He hakivat isoäidin viereensä ja kutsuivat 
veljiään takaisin soittamalla ja laulamalla; 
he lauloivat kuuluvalla äänellä Hunahpun 
apinalaulua. 

Lopulta Hunbatz ja Hunchouen tulivat, 
ja saapuessaan ne pistivät tanssiksi. Mutta 
kun isoäiti näki niiden rumat kasvot, hän 
alkoi nauraa voimatta hillitä itseään, jolloin 
ne katosivat heti näkyvistä. 

- Isoäiti, siinä nyt näette! Ne ovat menneet 
metsään. Mitä te olette tehnyt, isoäiti? Me 
voimme yrittää vain neljä kertaa, nyt on 
enää kolme kertaa jäljellä. Kutsutaan niitä 
uudestaan soittamalla huilua ja laulamalla, 

mutta älkää nyt sitten naurako! Nyt yrite¬ 
tään uudestaan! sanoivat Hunahpu ja Ixba- 
lanque. 

Niin he alkoivat taas soittaa. Hunbatz ja 
Hunchouen palasivat tanssien, ne tulivat 
irvistellen kotipihaan ja saivat isoäitinsä 
nauramaan ääneen. Lopulta vanha nainen 
suorastaan ulvoi naurusta. Hän ei voinut 
vakavana katsella noita apinannaamoja, 
paljaita takapuolia, kapeita häntiä ja perä- 
reikiä. Ne häntä naurattivat. 

Taas apinat hävisivät vuorille. Hunahpu 
ja Ixbalanque sanoivat: 

- Mitä nyt tehdään, isoäiti? Meidän täytyy 
yrittää uudestaan, kolmannen kerran. 

Taas he alkoivat soittaa huilua, ja apinat 
palasivat tanssien. Isoäiti pidätti nauruaan. 
Sitten ne kiipesivät keittiön katolle; silmät 
hehkuen, huulet tönöllään ne rapsuttivat 
naamaansa ja säikyttelivät toisiaan ilveil¬ 
lään. Kun isoäiti näki tämän, hän purskah¬ 
ti hillittömään nauruun. Tämä oli liikaa 
Hunbatzille ja Hunchouenille: ne katosivat 
tykkänään. 

- Isoäiti, me kutsumme niitä vielä neljän¬ 
nen kerran, sanoivat nuorukaiset. He al¬ 
koivat taas soittaa huilua, mutta apinat ei¬ 
vät palanneet enää neljättä kertaa, vaan pa¬ 
kenivat kovalla kiireellä metsään. 

Nuorukaiset sanoivat isoäidille: 

- Olemme tehneet kaiken mahdollisen, ra¬ 
kas isoäiti; ja nehän tulivatkin, ja olemme 
yrittäneet kutsua niitä uudestaan. Mutta äl¬ 
kää surko; tässä olemme me, teidän lap- 

senlapsenne; teidän on pidettävä meitä 
muistona vanhemmista veljistämme Hun- 
batzista ja Hunchouenista, oi äitimme, oi 
isoäitimme! sanoivat Hunahpu ja Ixbalan¬ 
que. 

Muusikot ja laulajat sekä vanhan kansan 
ihmiset rukoilivat avukseen Hunbatzia ja 
Hunchouenia. Muinoin myös maalarit ja 
käsityön taitajat rukoilivat heitä. 55 Mutta 
nuo veljekset muuttuivat eläimiksi, api¬ 
noiksi, koska ylpistyivät ja kohtelivat huo¬ 
nosti nuorempia veljiään. 

Tällaisen rangaistuksen saivat Hunbatz 
ja Hunchouen, tämä oli heidän loppunsa 
ja he muuttuivat eläimiksi. He olivat aina 
eläneet kotonaan; he olivat muusikkoja ja 
laulajia ja tekivät myös suurtekoja, silloin 
kun elivät isoäitinsä ja äitinsä kanssa. 

Luku 6 

Sitten Hunahpu ja Ixbalanque ryhtyivät toi¬ 
meen ja näyttivät isoäidilleen ja äidilleen, 
keitä oikeastaan olivat. Ensin he kävivät 
raivaamaan maissipeltoa. 

- Me menemme kylvämään maissia, isoäi¬ 
timme ja äitimme, he sanoivat. Olkaa huo¬ 
leti, vaikka veljemme ovat poissa, olemme 
tässä, me, teidän pojanpoikanne, sanoivat 
Hunahpu ja Ixbalanque. 

He ottivat kirveensä ja kuokkansa ja lähti¬ 
vät. Kummallakin oli olkapäällä puhallus- 
putki. Kotoa lähtiessään he pyysivät, että 
isoäiti toisi heille ruokaa. 

- Tuokaa meille ruokaa puolenpäivän ai¬ 
kaan, isoäiti, he sanoivat. 

- Hyvä on, lapsenlapseni, vastasi vanha 
nainen. 

Pian pojat olivat pellolla. Kun he iskivät 
kuokan maahan, kuokka ryhtyi töihin; se 
teki töitä itsekseen. 

Samalla tavalla kirves kaatoi puita ja kat¬ 
koi oksia, ja puut ja pensaat lakosivat maa¬ 
han. Kirves oli kaatanut ne yksin. 

Myös kuokka oli rehkinyt. Se iski vain 
kerran, ja niin se oli repinyt puut ja pen¬ 
saat juurineen sekä raivannut ryteiköt suu¬ 
rilla ja pienillä vuorilla. 

Ja Hunahpu ja Ixbalanque käskivät eräs¬ 
tä kyyhkystä, jonka nimi oli Ixmucur 57 , 
nousemaan suuren puun latvaan, ja he sa¬ 
noivat sille: 

- Ala heti kujertaa, kun näet isoäitimme 
tuovan meille ruokaa, niin että tiedämme 
tarttua kuokkaan ja kirveeseen. 

- Hyvä on, vastasi Ixmucur. 

Sitten he alkoivat ammuskella puhallus- 
putkella; peltotöitä he eivät tehneet lain¬ 
kaan. Kun kyyhkynen hetken kuluttua 
äänteli, tempasi toinen pojista käsiinsä 
kuokan ja toinen kirveen. Sidottuaan 
hiuksensa toinen tuhri multaa käsiinsä ja kas¬ 
voihinsa käydäkseen oikeasta maatyöläisestä 
ja toinen ripotteli hiuksiinsa lastunsilppua, 
ikään kuin olisi ollut puunhakkuussa. 

Sellaisina isoäiti näki heidät. Ja he saivat 
mokaa, vaikka eivät olisi oikeastaan an¬ 
sainneet sitä, sillä he eivät olleet tehneet 

töitä lainkaan. Sitten he menivät kotiin. 

- Olemme lopen uupuneita, isoäiti, he sa¬ 
noivat ja heittäytyivät pitkin pituuttaan iso¬ 
äidin eteen, muka väsyneinä. 

Seuraavana päivänä he palasivat pellolle ja 
huomasivat, että kaikki puut ja pensaat oli¬ 
vat taas pystyssä ja pensasryteiköt entisel¬ 
lään. 

- Kuka tämän oikein on tehnyt? he ihmet¬ 
telivät. Varmaankin tämän ovat tehneet 
pienet ja suuret eläimet, puuma, jaguaari, 
metsäkauris, kani, villikissa, kojootti, vil¬ 
lisika, nokkakarhu, pienet linnut, suuret 
linnut; ne tämän ovat tehneet ja saaneet 
aikaan yhdessä ainoassa yössä. 

He alkoivat heti uudestaan muokata peltoa 
ja kasata kaadettuja puita. Sitten he kes¬ 
kustelivat, mitä heidän olisi tehtävä puille 
ja maasta revityille pensaille. 

- Nyt vartioimme maissipeltoamme. Ehkä 
pääsemme yllättämään vahingontekijän, 
he puhuivat keskenänsä. Ja sitten he pala¬ 
sivat kotiinsa. 

- Mitä mieltä olette, isoäiti, onko meistä 
tehty pilkkaa? Pelto, jonka me muok- 
kasimme, olikin taas yhtä ryteikköä. Sellai¬ 
nen se oli, kun me kävimme siellä vähän 
aikaa sitten, isoäiti, he sanoivat isoäidillen¬ 
sä ja äidillensä. Mutta me menemme sinne 
takaisin vartioimaan. Kukaan ei saa tehdä 
meille tuollaista, he sanoivat. 

He pukeutuivat ja menivät uudestaan raivi¬ 
olle ja piiloutuivat ryteikön suojaan. 

Kaikki eläimet kokoontuivat taas, yksi 
kutakin lajia, suuret ja pienet eläimet. Ne 
saapuivat juuri keskiyön aikaan ja sanoivat 
kukin omalla kielellänsä: 

- Puut, nouskaa pystyyn! Nouskaa ylös, 
pensaat! 

Näin eläimet puhuivat kokoontuessaan 
puitten ja pensaitten juurelle ja tulivat lä¬ 
hemmäksi, niin että Hunahpu ja Ixbalan¬ 
que näkivät ne. 

Ensimmäisinä tulivat puuma ja jaguaari, 
ja Hunahpu ja Ixbalanque yrittivät ottaa ne 
kiinni, mutta ne pääsivät pakoon. Sitten 
lähestyivät metsäkauris ja kani, ja niitä hei¬ 
dän onnistui tarttua hännästä. He vetivät 
niistä, mutta vain hännät jäivät käteen. Täs¬ 
tä syystä metsäkauris ja kani ovat töpöhän- 
täisiä. Villikissaa, kojoottia, villisikaa tai 
nokkakarhua he eivät myöskään saaneet 
kiinni. Kaikki eläimet livahtivat Hunahpun 
ja Ixbalanquen ohi, jotka raivostuivat, kun 
eivät saaneet niitä kiinni. 

Viimeisenä hyppeli paikalle vielä muu¬ 
an eläin - hiiri. Sen he saivat heti kiinni ja 
käärivät kangaspalaan. Ja kun he olivat 
saaneet sen kiinni, he tarttuivat sitä niskas¬ 
ta ja yrittivät kuristaa sen; he polttivat sen 
häntää tulessa, mistä johtuu, että hiiren 
häntä on vieläkin karvaton; ja vielä lopuksi 
Hunahpu ja Ixbalanque iskivät hiireltä sil¬ 
mät mustiksi. Hiiri sanoi: 

- Minä en kuole teidän käsiinne, eikä tei¬ 
dän tehtävänne ole viljellä maissia. 

- Mitä sinä oikein puhut? nuorukaiset ky¬ 
syivät siltä. 

- Päästäkää irti, minulla on teille kerrotta¬ 
vaa, ja sanon sen, kunhan ensin annatte 
minulle jotakin syötävää, sanoi hiiri. 

- Me annamme sinulle ruokaa myöhem¬ 
min. Puhu ensin, he vastasivat. 

- No hyvä on. Kuulkaa siis! Teidän isänne 
Hun-Hunahpu ja Vucub-Hunahpuhan kuoli¬ 
vat Xibalbässa. He jättivät tavaroitaan ta¬ 
loonne. Ne roikkuvat siellä katosta. Ne 
ovat heidän pelivälineitään: rengas, käsi- 
suojukset ja pallo. Mutta teidän isoäitinne 
ei halua kertoa niistä teille, koska niiden 
takia teidän isänne kuolivat. 

- Tiedätkö sen varmasti? kysyivät nuoru¬ 
kaiset hiireltä. Ja he ilahtuivat suuresti 
kuullessaan uutisen kumipallosta. Ja kun 
hiiri oli puhunut, he kertoivat hiirelle, mikä 
sen ruokaa olisi. 

- Tämä olkoon ruokaasi: maissi, chilin sie¬ 
menet, pavut, pataxte ja kaakaonpavut. 58 
Se kuuluu sinulle, samaten sellainen ruoka, 
joka on varastoissa tai joltakin unohtunut, 
se on myös sinun. Syö sitä! sanoivat Hu- 
nahpu ja Ixbalanque hiirelle. 

- Suurenmoista, pojat, tämä sanoi; mutta 
mitä sanon teidän isoäidillenne, jos hän 
näkee minut? 

- Älä huolehdi, me olemme tässä ja tiedäm¬ 
me, mitä on sanottava meidän isoäidillem¬ 
me. Menkäämme! Lähtekäämme heti ko¬ 
tiin, ja sitten sinä kiipeät nopeasti siitä koh¬ 
taa ylös, missä nuo tavarat riippuvat; me 
kyllä pidämme silmällä kattoa, vaikka olem¬ 
me vain syövinämme, he sanoivat hiirelle. 

Hunahpu ja Ixbalanque olivat yöllä näin 
suunnitelleet. Keskipäivällä he tulivat ko¬ 
tiin. Heillä oli hiiri mukanaan, mutta he 
pitivät sitä piilossa. Toinen meni suoraan 
sisälle, mutta toinen jäi talon nurkalle ja 
päästi hiiren irti. Hiiri vilahti katonrajaan. 
Sitten he pyysivät ruokaa isoäidiltään. 

- Valmistakaa meille ruokaa 59 haluamme 
chililientä 60 , isoäitimme, he sanoivat. 

Tuotapikaa liemilautanen oli heidän edes¬ 
sään. 

Mutta tämän tarkoituksena oli vain hä¬ 
mätä isoäitiä ja äitiä. Ja tyhjennettyään ison 
vesiruukun he sanoivat: 

- Me kuolemme janoon; menkää hakemaan 
meille juotavaa, he sanoivat isoäidille. 

- Hyvä on, tämä vastasi ja lähti. 

He alkoivat sitten syödä, vaikka eivät ol¬ 
leetkaan nälissään, he vain teeskentelivät. 
He näkivät liemilautaseltansa 61 , kuinka hii¬ 
ri juosta vipelsi kattoon ripustetun pallon 
luo. Kun he sen näkivät, he lähettivät Xan- 
hyttysen joelle pistämään reiän isoäidin 
vesimukkuun. Vaikka tämä yritti tukkia rei¬ 
kää, vesi valui ruukusta, 

- Mitähän meidän isoäidillemme on tapah¬ 
tunut 9 Kurkkuamme kuivaa, kuolemme 
kohta janoon, he sanoivat äidillensä ja lä¬ 
hettivät hänet joelle. 

Samassa hiiri meni ja puri poikki narun, 
josta pallo riippui, ja se putosi katosta sa¬ 
moin kuin rengas, käsivarsisuojukset ja 
nahkavarusteet. Pojat kahmaisivat ne sy¬ 
liinsä ja juoksivat piilottamaan ne palloken- 

tän tien varteen. 

Sen jälkeen he lähtivät joelle isoäitinsä ja 
äitinsä luo, jotka yhä yrittivät tukkia ruuk¬ 
kuun tullutta reikää. He tulivat joelle pu- 
hallusputkineen ja kysyivät: 

- Mitä te teette? Me väsyimme odottamaan 
ja tulimme tänne, he sanoivat. 

- Katsokaa ruukkua! Siinä on reikä, eikä 
sitä saa tukituksi, sanoi isoäiti. 

Pojat tukkivat sen saman tien, ja he palasi¬ 
vat kotiin kulkien isoäitinsä edellä. 

Tällä tavalla pallo löytyi. 


Luku 7 

Hyvin tyytyväisinä nuorukaiset menivät 
pallokentälle. He pelasivat kahdestaan pit¬ 
kän aikaa ja panivat kuntoon kentän, jolla 
heidän isänsä olivat pelanneet. 

Silloin Xibalbän Herrat kuulivat tämän ja 
sanoivat: 

- Ketkä ovat taas tulleet pelaamaan pääm¬ 
me päälle ja häiritsemään meitä? Entäpä jos 
Hun-Hunahpu ja Vucub-Hunahpti eivät 
olekaan kuolleet, nuo jotka yrittivät meille 
mahtailla? Menkää kutsumaan heitä! 

Niin sanoivat Hun-Came, Vucub-Came ja 
muut Herrat. He lähettivät sanansaattajat 
kutsumaan näitä sanoen: 

- Menkää ja sanokaa noille pelaajille näin, 
kun tapaatte heidät: "Herrat käskivät teitä 
tulemaan!” Herrat sanoivat meille näin: ”Me 
haluamme pelata heidän kanssaan palloa 

täällä Xibalbässa; haluamme, että he tule¬ 
vat, ennen kuin seitsemän päivää on kulu¬ 
nut." Niin Herrat olivat sanoneet. 

Tämä oli käsky, jonka sanansaattajat saivat 
toimitettavakseen. Ja nämä tulivat sitten le¬ 
veälle polulle, joka vei suoraan poikien ta¬ 
lolle. Sitä pitkin sanansaattajat saapuivat 
vaivatta heidän isoäitinsä Ixmucanen luo. 
Hän oli syömässä, kun Xibalbän sanan¬ 
saattajat saapuivat. Xibalbän sanansaattajat 
sanoivat: 

- Herrat sanoivat, että poikien pitää ehdot¬ 
tomasti tulla. 

Ja Xibalbän sanansaattajat määräsivät päivän: 

- Herrat odottavat heitä seitsemän päivää. 

- Hyvä on, sanansaattajat, he tulevat kyllä, 
vastasi vanha nainen. Ja sanansaattajat läh¬ 
tivät paluumatkalle. 

Silloin pelko täytti vanhan naisen sydämen: 

- Eikö ollutkin niin, että Xibalbän sanan¬ 
saattajat tulivat taannoin samalla tavoin ha¬ 
kemaan poikien isiä? Kenet lähettäisin nou¬ 
tamaan pojanpoikiani? sanoi isoäiti mennen 
sisään taloonsa yksin ja muiheissaan. 

Silloin hänen syliinsä tipahti täi. Hän otti 
sen kiinni ja asetti kämmenelleen. Täi lii¬ 
kahti ja alkoi kulkea. 

- Lapseni, lähtisitkö hakemaan pojanpoi¬ 
kiani pallokentältä? hän kysyi täiltä. Sano 
pojille, että heidän isoäitinsä luo tuli Xibal¬ 
bän sanansaattajia, jotka pyysivät heitä tu¬ 
lemaan sinne seitsemän päivän kuluessa. 
"Poikien on tultava”, olivat sanansaattajat 

sanoneet, isoäiti selitti täille. Sano, että hei¬ 
dän isoäitinsä käskee sanomaan heille 
näin. 

Täi lähti matkaan tohkeissaan. Polun var¬ 
ressa kyhjötti Tamazul, rupisammak- 
konuorukainen. 

- Minne matka? kysyi rupisammakko täiltä. 

- Minulla on vatsassani viesti, ja olen etsi¬ 
mässä poikia, vastasi täi Tamazulille. 

- Hyvä, mutta näköjään et pidä kiirettä, sa¬ 
noi rupisammakko täille. Entäpä jos nielai¬ 
sisin sinut? Et arvaakaan, kuinka lujaa minä 
pääsen. Olisimme nopeasti perillä. 

- Hyvä on, vastasi täi sammakolle. Niin ru¬ 
pisammakko nielaisi sen ja kulki pitkään, 
mutta sekään ei pitänyt kiirettä. Sitten se 
vuorostaan tapasi suuren käärmeen, jonka 
nimi oli Zaquicaz. 

- Minne menet, nuori Tamazul? kysyi Za¬ 
quicaz rupisammakolta, 

- Olen sanansaattajana, minulla on vatsas¬ 
sani viesti, sanoi rupisammakko käärmeel¬ 
le. 

- Näköjään et pidä kiirettä, sanoi käärme 
rupisammakolle. Minä pääsisin perille no¬ 
peammin. 

- Hyvä on, tämä vastasi. 

Siinä samassa Zaquicaz nielaisi rupisam¬ 
makon. Ja siitä alkaen käärmeet ovat syö¬ 
neet sammakoita. 

Käärme lähti joutuin matkaan ja tapasi 
Vacin 62 , varpushaukan. Tämä suuri lintu 

nielaisi käänneen. Siitä asti varpushaukat 
ovat ahmineet käärmeitä pelloilta. Vähän 
ajan kuluttua haukka saapui pallokentälle. 

Ja saapuessaan kentälle, jossa Hunahpu 
ja Ixbalanque huvitelivat pelaamalla pal¬ 
loa, varpushaukka kirkui: 

- Vak-koo! Vak-koo! Täällä on varpushauk¬ 
ka! ja sitten se laskeutui pallokentän muu- 
rinreunukselle. 

- Kuka siellä kirkuu! Tänne meidän puhal- 
lusputkemme! pojat huudahtivat. 

He ampuivat savikuulalla haukkaa ja osui¬ 
vat sitä suoraan silmään. Haukka putosi 
kieppuen maahan. Pojat juoksivat otta¬ 
maan sen kiinni ja kysyivät siltä: 

- Mitä varten sinä olet tullut tänne? 

- Minulla on vatsassani viesti. Parantakaa 
ensin minun silmäni, niin kerron teille, 
vastasi varpushaukka. 

- Hyvä on, sanoivat pojat. He ottivat palan 
kumia pallosta, jolla he pelasivat, ja pani¬ 
vat sitä varpushaukan silmään. He kutsui¬ 
vat sitä lotzquiciksi 63 ja näin he hoitivat var¬ 
pushaukan silmän täysin entiselleen. 

- Puhu nyt, sanoivat he varpushaukalle. Ja 
se oksensi oitis suuren käärmeen. 

- Puhu sinä, he sanoivat käärmeelle, 

- Hyvä on, tämä sanoi ja oksensi rupisam¬ 
makon. 

- Missä sinun viestisi on? he kysyivät sam¬ 
makolta. 

- Viesti on täällä minun vatsassani, vastasi 

rupisammakko. 

Ja sitten se yritti oksentaa, mutta siitä ei tul¬ 
lut mitään: se vain kuolasi eikä oksennusta 
tullut. Poikien teki jo mieli lyödä sitä. 

- Sinä olet valehtelija, he sanoivat sille pot¬ 
kien sitä takapuoleen, niin että siltä meni 
luut sijoiltaan. 

Se yritti uudestaan oksentaa, mutta kuola 
vain vaahtosi sen suussa. Silloin pojat ava- 
sivat sammakon suun ja tutkivat sitä. Täi oli 
jäänyt kiinni sammakon hampaisiin; siellä 
se oli suussa eikä vatsassa. Sammakko oli 
vain luullut nielleensä sen. Siten sitä oli 
huijattu, emmekä näin ollen tiedä, mitä se 
syö; se ei kykene juoksemaan ja siitä tuli 
käärmeitten ruokaa. 

- Puhu, he sanoivat täille, ja silloin se ker¬ 
toi saamansa viestin: 

- Teidän isoäitinne sanoi minulle, pojat, 
että minun pitäisi lähteä hakemaan teitä, 
sillä Hun-Camen ja Vucub-Camen sanan¬ 
saattajat tulivat käskemään teitä Xibalbäan. 
He olivat sanoneet: "Pojat tulkoot tänne 
seitsemän päivän kuluessa pelaamaan mei¬ 
dän kanssamme palloa; ottakoot mukaansa 
pelivarusteensa - pallon, renkaat, käsi- 
varsisuojukset ja nahkavarusteet - niin että 
voidaan pitää hauskaa!” Teidän isoäitinne 
vakuuttaa, että he todellakin tulivat käy¬ 
mään. Sen takia minä tulin, koska teidän 
isoäitinne sanoi näin ja itkee ja valittaa. Sen 
takia minä tulin. 

- Voiko se olla totta? ihmettelivät pojat, kun 
kuulivat tämän. 

Niinpä he lähtivät kiireesti ja saapuivat iso¬ 
äidin luo; he menivät vain hyvästelemään 
isoäitinsä. 

- Me lähdemme, isoäiti, tulimme vain jättä¬ 
mään jäähyväiset. Mutta tähän jää merkki, 
josta näkee, kuinka meidän on käynyt. Me 
kumpikin istutamme yhden ruo'on keskel¬ 
le taloamme: jos ne kuivuvat, se on merk¬ 
ki siitä, että me olemme kuolleet. "Ovat 
kuolleet”, te sanotte, jos ne kuivuvat, oi 
isoäitimme! Mutta jos ne versoavat, sanot¬ 
te: "Ovat elossa!” Ja te, äiti, älkää itkekö 
sitä, että me jätämme tänne merkin kohta¬ 
lostamme, he sanoivat. 

Ja ennen lähtöään Hunahpu istutti yhden 
ruo'on ja toisen istutti Ixbalanque; he istut¬ 
tivat ne taloon eivätkä pellolle; kuivaan ei¬ 
vätkä kosteaan maahan; keskelle taloa, 
sinne ne istutettiin. 


Luku 8 

Niin he lähtivät kantaen puhallusputkiansa 
ja laskeutuivat Xibalbäa kohti. He menivät 
alas portaita nopeasti ja ylittivät monia jo¬ 
kia ja rotkoja. He kulkivat suuren Molay- 
lintuparven läpi. 

He kulkivat myös mätäjoen ja verijoen 
yli. Xibalbän väki oli ajatellut, että jo siellä 
pojat tuhoutuisivat; mutta he eivät astuneet 
jokiin vaan menivät niiden yli puhallusput¬ 
kiansa pitkin. 

He jatkoivat matkaansa ja saapuivat nel¬ 
jän polun risteykseen. He tunsivat hyvin 

Xibalbän polut: oli musta polku, valkea 
polku, punainen polku ja vihreä polku. 
Niinpä he lähettivät matkaan Xanin, hytty¬ 
sen, jonka piti hankkia ne tiedot, mitä he 
tarvitsivat. 

- Pistä heitä yksitellen. Ensimmäiseksi pistä 
sitä, joka istuu etummaisena ja sen jälkeen 
pistä heitä kaikkia, sillä se on sinun osasi, 
imeä verta poluilla kulkevista ihmisistä, he 
sanoivat hyttyselle. 

- Hyvä on, vastasi hyttynen ja lensi mustal¬ 
le tielle. 

Se meni suoraan puumiesten luokse, jotka 
istuivat etummaisina komeiksi puettuina. 
Se pisti ensimmäistä, mutta tämä ei sano¬ 
nut mitään. Se pisti seuraavaa, joka oli istu¬ 
massa, mutta sekään ei puhunut mitään. 
Sitten se pisti kolmatta; kolmas istuja oli 
Hun-Came. 

- Ai, tämä huudahti. 

- Mitä nyt, Hun-Came? Mikä teitä pisti? Ette¬ 
kö tiedä, mikä teitä pisti? kysyi neljäs istu¬ 
massa olleista Herroista. 

- Mikä on, Vucub-Came? Mikä teitä pisti? 
kysyi viides istuja, 

- Ai, ai! huudahti silloin Xiquiripat. Ja Vu- 
cub-Came kysyi häneltä: 

- Mikä teitä pisti? Ja kuudes istuja huudah¬ 
ti: 

-Ai! 

- Mitä nyt, Cuchumaquic? kysyi häneltä Xi¬ 
quiripat. Mikä kumma teitä nyt pisti? Ja seit- 

semäs istumassa oleva huudahti: 

-Ai! 

- Mikä on, Ahalpuh? kysyi häneltä Cuchu- 
maquic. Mikä teitä pisti? Kahdeksas istujis¬ 
ta huudahti: 

-Ai! 

- Mikä hätänä, Ahalcanä? kysyi häneltä 
Ahalpuh. Mikä teitä pisti? Yhdeksäs istujis¬ 
ta huudahti: 

-Ai! 

- Mitä nyt, Chamiabac? kysyi häneltä Ahal¬ 
canä. Mikä teitä pisti? Kymmenes istujista 
huudahti: 

-Ai! 

- Mikä hätänä, Chamiaholom? kysyi 
Chamiabac. Mikä teitä pisti? Ja yhdestoista 
istuja huudahti: 

-Ai! 

- Mitä tapahtuu? kysyi häneltä Chamiaho¬ 
lom. Mikä teitä pisti? Ja kahdestoista istujis¬ 
ta huudahti: 

-Ai! 

- Mitä nyt, Patän? tältä kysyttiin. Mikä teitä 
pisti? Ja kolmastoista istujista huudahti: 

-Ai! 

- Mikä hätänä, Quicxic? kysyi häneltä 
Patän. Mikä teitä pisti? Ja neljästoista istujis¬ 
ta huudahti: 

-Ai! 

- Mikä teitä pisti, Quicrixcac? kysyi häneltä 

Quicre. 

Niin selvisivät heidän nimensä; kukin pääl¬ 
likkö paljastui vuorotellen, kun vieressä 
oleva sanoi hänen nimensä. 

Yhtään nimeä ei unohdettu. Jokainen 
sanoi vuorollaan sen nimen, jota Hu- 
nahpun säärestään kiskaisema karva oli 
pistänyt. Hyttynen ei siis pistänytkään hei¬ 
tä, vaan se oli mennyt ottamaan selville 
Hunahpun ja Ixbalanquen puolesta kaikki¬ 
en Herrojen nimet. 

Nuorukaiset jatkoivat matkaansa ja saa¬ 
puivat sinne, missä Xibalbän Herrat olivat, 

- Tervehtikää Herraa, joka istuu tuossa, sa¬ 
noi yksi heistä hämätäkseen nuorukaisia. 

- Se ei ole Herra, sehän on vain puunukke, 
nämä sanoivat ja jatkoivat eteenpäin. Sitten 
he alkoivat tervehtiä: 

- Olkaa kaikki tervehdittyjä! Terve Hun- 
Came! Terve, Vucub-Came! Terve, Xiquiri- 
pat! Terve, Cuchumaquic! Terve, Ahalpuh! 
Terve, Ahalcanä! Terve, Chamiabac! Terve, 
Chamiaholom! Terve, Quicxic! Terve, 
Patän! Terve, Quicre! Terve, Quicrixcac! he 
sanoivat tullessaan heidän eteensä. 

He katsoivat heitä jokaista silmiin ja sanoi¬ 
vat kunkin nimen unohtamatta yhtäkään 
nimeä. 

Mutta Herrat eivät pitäneet siitä, että hei¬ 
dän nimensä paljastuivat. 

- Istukaa tänne, Herrat sanoivat pojille. 

He toivoivat, että nämä istuisivat niille pai¬ 
koille, jotka heille osoitettiin. 

- Tämä istuin ei käy, sehän on tulikuuma 
kivi, sanoivat Hunahpu ja Ixbalanque, 
edelleen voittamattomina. 

- Hyvä on, menkää tuohon taloon, Herrat 
sanoivat. 

Ja niin pojat menivät Pimeyden Taloon. 
Sielläkään heitä ei pystytty voittamaan. 


Luku 9 

Tämä oli Xibalbän ensimmäinen koetus. 
Kun nuorukaiset menevät Pimeyden Ta¬ 
loon, siitä tulee heidän loppunsa, Xibalbän 
Herrat ajattelivat. Pojat astuivat taloon ja 
heti kohta Hun-Camen sanansaattajat an¬ 
toivat heille kummallekin palavan ocote- 
soihdun ja sikaarin, 

"Tässä ovat heidän soihtunsa", Herra oli 
sanonut. "Heidän pitää palauttaa nämä 
soihdut huomenaamulla varhain samoin 
kuin sikaarit, ja heidän on tuotava ne sa¬ 
manlaisina kuin he saivat ne”, oli Herra 
sanonut. Niin kertoivat sanansaattajat. 

- Hyvä, pojat vastasivat. 

Mutta he eivät polttaneetkaan ocote-soih- 
tuja, vaan kiinnittivät niihin papukaijan tu¬ 
lipunaiset pyrstösulat niin, että ne vartijois¬ 
ta näyttivät palavilta soihduilta. Ja sikaarien 
päähän he panivat kiiltomadot. 

Koko yön Herrat uskoivat olevansa voi¬ 
tolla. 

- Tuhon omia ovat, sanoivat vartijat. Mutta 
ocote-soihdut eivät olleet palaneet vaan 

näyttivät entisenlaisilta; sikaareitakaan he 
eivät olleet sytyttäneet, ja ne näyttivät sa¬ 
manlaisilta kuin aikaisemmin. 

Vartijat menivät tiedottamaan asiasta 
Herroille. 

- Miten tämä on mahdollista? Mistä he ovat 
kotoisin? Kuka heidät on siittänyt? Kuka 
heidät on synnyttänyt? Kuka heille on anta¬ 
nut elämän? On raivostuttavaa, että he te¬ 
kevät meille näin. Heidän kasvonsa ovat 
oudot ja outo on heidän käytöksensäkin, 
he sanoivat toisilleen. 

Herrat lähettivät kutsumaan poikia. 

- No, mennään pelaamaan palloa, pojat! he 
sanoivat näille. Samalla Hun-Came ja Vu- 
cub-Came kuulustelivat heitä. 

- Kertokaa, mistä te tulette, pojat! sanoivat 
Xibaibän Herrat. 

- Kuka sen tietää, mistä me tulemme! Me 
emme sitä tiedä, pojat vastasivat eivätkä 
puhuneet enempää. 

- Hyvä on. Mennään pelaamaan palloa, 
pojat, Xibaibän Herrat sanoivat. 

- Sopii, nämä vastasivat. 

- Pelataan meidän pallolla, sanoivat Herrat. 

- Ei pelata. Pelataan meidän pallolla, sanoi¬ 
vat pojat. 

- Sillä ei kyllä pelata. Me pelaamme omalla 
pallollamme, vastustivat Xibaibän Herrat. 

- Hyvä on, sanoivat pojat. 

- Pelataan chil-madon nimeen, sanoivat 
Herrat. 

- Ei, vaan puuman pää puhukoon, sanoivat 
pojat. 

- Ei, emme suostu, Herrat kieltäytyivät. 

- Hyvä on sitten, sanoi Hunahpu. 

Herrat ottivat pallon ja sinkauttivat sen suo¬ 
raan päin Hunahpun rengasta. Pallo kim¬ 
mahti heti takaisin ja pomppi pitkin kent¬ 
tää, Silloin Xibalban Herrat tarttuivat uhri- 
veitseen. 

- Mitä tämä tällainen on? huudahtivat Hu¬ 
nahpu ja Ixbalanque. Aiotteko tappaa mei¬ 
dät? Ettekö itse kutsuneet meitä pelaa¬ 
maan? Teidän omat sanansaattajannehan 
kävivät meitä kutsumassa! Voi meitä onnet¬ 
tomia! Nyt me lähdemme, sanoivat pojat. 

Mutta juuri sitä Xibalban Herrat olivat ha¬ 
lunneet. Poikien oli kuoltava heti ja vielä 
pallokentällä. Sillä tavoin Herrat olisivat 
voittaneet heidät. Mutta niin ei käynyt, 
vaan pojat vöittivatkin Xibalban Herrat. 

- Älkää lähtekö, pojat, jatketaan peliä, mut¬ 
ta käytetään teidän palloanne, Herrat sa¬ 
noivat pojille. 

- Hyvä on, nämä vastasivat ja heittivät sit¬ 
ten pallonsa Xibalbän renkaan läpi, ja sii¬ 
hen ottelu päättyi. 

Harmistuneina tappiostaan Herrat sanoi¬ 
vat toisilleen: 

- Miten me saisimme heidät tuhotuksi? Mut¬ 
ta pojille he sanoivat: 

- Menkää poimimaan varhain aamulla kuk¬ 
kia ja tuokaa niitä neljä suurta luukullista, 
sanoivat Xibalbän Herrat. 

- Hyvä on. Minkälaisia kukkia? pojat kysyi¬ 
vät. 

- Yksi oksa punaista chipillniä, yksi oksa val¬ 
koista ja yksi oksa keltaista chipiliniä ja vielä 
yksi carinimacin oksa , 61 sanoivat Herrat. 

- Kyllä se sopii, sanoivat pojat. 

Näin päättyi keskustelu. Pojat säilyttivät 
malttinsa ja rauhallisen mielensä, vaikka 
tiesivät olevansa suuressa vaarassa. Xibal- 
bän Herrat ajattelivat onnellisina, että oli¬ 
vat jo voittaneet. 

- Tämä meiltä meni hyvin. Ensin heidän pi¬ 
tää poimia ne kukat, sanoivat Herrat. Mis¬ 
tähän he menevät hakemaan niitä? he 
miettivät itsekseen. 

- Tuokaakin varhain huomenaamulla mei¬ 
dän pyytämämme kukat; menkää siis poi¬ 
mimaan niitä, Xibalbän Herrat sanoivat 
Hunahpulle ja Ixbalanquelle. 

- Hyvä on, pojat vastasivat. Kun aamu sa¬ 
rastaa, sitten taas pelataan, he sanoivat ja 
lähtivät. 

Sen jälkeen pojat menivät Veitsien Taloon, 
joka oli Xibalbän seuraava kauhun paikka. 
Herrojen tarkoituksena oli, että veitset viil¬ 
täisivät pojat palasiksi ja että nämä kuolisi¬ 
vat nopeasti; näin he toivoivat sydämes¬ 
sään. 

Mutta pojat eivät kuolleet vaan puhutte- 
livat veitsiä ja sanoivat: 

- Te saatte kaikkien eläinten lihat, he sanoi¬ 
vat veitsille. 

Silloin veitset eivät enää liikahtaneetkaan, 

vaan kaikki jäivät hievahtamatta paikoil¬ 
leen. 

Niin he viettivät yön Veitsien Talossa ja 
kutsuivat muurahaisia luokseen sanoen 
niille: 

- Tulkaa kaikki lehdenleikkaajamuurahai- 
set 65 ! Menkää kiireesti poimimaan kukat, 
jotka meidän täytyy viedä Herroille! 

- Hyvä on, sanoivat muurahaiset ja lähtivät 
keräämään kukkia Hun-Camen ja Vucub- 
Camen puutarhoista. 

Herrat olivat etukäteen ilmoittaneet Xibal- 
bän kukkien vartijoille: 

- Pitäkää huolta kukistamme; tänne on tu¬ 
lossa kaksi poikaa varastamaan niitä. Älkää 
antako heidän viedä niitä. Vaikka toisaalta 
kuinka he voisivat löytää ja poimia ne? Ei¬ 
vät mitenkään. Vartioikaa silti koko yö! 

- Hyvä on, vartijat vastasivat. 

Mutta niin kävi, että puutarhan vartijat eivät 
huomanneet mitään. Turhaan ne pitivät 
kovaa ääntä puutarhan puissa. Koko yön 
ne huutelivat ja huhuilivat toistellen samo¬ 
ja ääniä: 

- Purpuguek! Purpuguek! huusi ensimmäi¬ 
nen lintu. 

- Puhui! Puhui ! 66 huusi Puhuyu-pöllö. 

Hun-Camen ja Vucub-Camen puutarhan 
vartijoita oli kaksi. Mutta ne eivät huoman¬ 
neet muurahaisia, jotka ryöstivät juuri ne 
kukat, joita piti vartioida. Muurahaiset hyö¬ 
rivät ja pyörivät, keräsivät kukkia ylhäältä 
puista sekä maasta niiden juurelta. 

Vartijat jatkoivat huuteluaan eivätkä lain¬ 
kaan huomanneet, kuinka niiden pyrstöt ja 
siivet katkaistiin. 

Muurahaiset keräsivät kukat hampaisiin¬ 
sa, kuljettivat ne maahan, kokosivat ne yh¬ 
teen ja alkoivat kantaa niitä hampaissaan. 

Aamun sarastaessa ne täyttivät joutuin 
neljä suurta ruukkua kasteenraikkailla ku¬ 
killa. Tuotapikaa saapuivat sanansaattajat 
poikien luo ja sanoivat näille: 

- Herrat sanoivat, että teidän pitää tulla ja 
tuoda heti paikalla heille kaikki kukat, jot¬ 
ka olette pomineet, ne sanoivat pojille. 

- Mainiota, pojat vastasivat. 

Ja he lähtivät ja kantoivat Herrojen eteen 
neljä suurta ruukkua täynnään kukkia. Nii¬ 
den näkeminen hiveli silmiä. Ja tällä taval¬ 
la Xibalbän Herrat voitettiin. 

Poikien apuna oli ollut vain muurahai¬ 
sia, ne olivat keränneet kukat yhdessä ai¬ 
noassa yössä ja panneet ne ruukkuihin. 

Nähdessään kukat Xibalbän Herrat kal- 
penivat, heidän kasvonsa muuttuivat lyi- 
jynharmaiksi. Siitä paikasta he lähettivät 
kutsumaan kukkien vartijoita, 

- Kuinka olette antaneet varastaa meidän 
kukkamme? Nämähän ovat meidän kuk¬ 
kiamme! Katsokaa nyt! he sanoivat varti¬ 
joille. 

- Me emme huomanneet mitään, Herra, 
vaikka meiltä vietiin pyrstösulatkin, ne vas¬ 
tasivat. 

Silloin niiltä halkaistiin nokka rangaistuk¬ 
seksi siitä, että ne olivat antaneet varastaa 

sen, mitä niiden oli pitänyt vartioida. Siitä 
lähtien on pöllön suu ollut kaksiosainen, 
nykyäänkin se on halkinainen. 

Niin Hunahpu ja Ixbalanque voittivat 
Hun-Camen ja Vucub-Camen. Tämä oli 
heidän ensimmäisiä urotekojaan. 

Sen jälkeen he menivät pelaamaan pal¬ 
loa ja pelasivat monta peliä, tasapelejä 
kaikki. Lopetettuaan pelaamisen he sopi¬ 
vat, että jatkaisivat taas seuraavana päivänä 
aamunkoitteessa. Xibalbän Herrat määräsi¬ 
vät niin. 

- Hyvä on, sanoivat pojat lopettaessaan pe¬ 
lin. ’ 


Luku 10 

Sitten pojat menivät Kylmyyden Taloon, 
Sen kylmyyttä on mahdoton kuvailla. Täs¬ 
sä hyisessä talossa satoi lakkaamatta rakei¬ 
ta. Mutta pojat karkottivat kylmyyden pel¬ 
killä maatuneilla puunrungoilla. 

Niinpä he eivät kuolleet: he olivat elos¬ 
sa, kun aamu sarasti. Xibalbän Herrat olisi¬ 
vat tietenkin halunneet, että he kuolisivat, 
mutta niin ei käynyt, vaan kun aamu koit¬ 
ti, he olivat hyvässä kunnossa ja he poistui¬ 
vat talosta, kun sanansaattajat tulivat heitä 
hakemaan. 

- Mitä tämä tarkoittaa? Eivätkö he kuolleet 
vieläkään? kysyivät Herrat. 

He hämmästelivät Hunahpun ja Ixbalan- 
quen neuvokkuutta. 

Seuraavaksi pojat menivät Jaguaarien 

Taloon. Se oli täynnä jaguaareja. 

- Älkää syökö meitä! Tässä on teille luita, 
he sanoivat jaguaareille ja viskasivat eläi¬ 
mille luita, joiden kimppuun nämä kävivät. 

- Nyt tuli heistä loppu! Heidän sisuksensa 
on jo syöty. Viimeinkin he joutuvat anta¬ 
maan periksi. Nyt heidän luitaan järsitään. 
Näin sanoivat vartijat mielissään. 

Mutta pojat eivät kuolleet. Yhtä lailla ter¬ 
veinä ja hyvässä kunnossa he lähtivät Jagu¬ 
aarien Talosta. 

- Minkälaisia ihmisiä nämä ovat? Mistä he 
ovat tulleet? ihmettelivät Herrat. 

Seuraavaksi pojat astuivat Liekkien Taloon. 
Talo oli pelkkää tulenlieskaa, mutta he ei¬ 
vät palaneet. Puut siellä vain paloivat ja 
hiilet hehkuivat. Ja taaskin he olivat kun¬ 
nossa, kun aamu koitti. Vaikka Xibalbän 
Herrat olivat toivoneet, että he olisivat 
kuolleet siellä, niin ei kuitenkaan käynyt. 
Tästäkös Herrat sydämistyivät! 

Sitten heidät vietiin Lepakkojen Taloon. 
Siinä talossa oli pelkästään lepakkoja. Ta¬ 
lossa asusti Camazotz, iso eläin, joka sala¬ 
mannopeasti tappoi naskalinterävillä ham¬ 
paillaan jokaisen, joka lähestyi sitä. 

Siinä talossa pojat kävivät nukkumaan 
puhallusputkiinsa, niin että lepakot eivät 
päässeet puremaan heitä. Kuitenkin tai¬ 
vaalta oli tuleva toinen Camazotz, jonka 
takia toinen pojista tulisi esiin piilostaan ja 
menehtyisi. 

Lepakot lentelivät ympäriinsä ja neuvot- 
telivat koko yön: 


89 



- Klits, klits, ne sanoivat; niin ne sanoivat 
kaiken yötä. 

Hetkeksi lepakot pysähtyivät, ne eivät enää 
lennelleet ympäriinsä, vaan liimautuivat 
toisen puhallusputken päähän. 

Silloin Ixbalanque sanoi Hunahpulle; 

- Alkaako jo aamu sarastaa? Katso sinä. 

- Kenties, tämä vastasi, menenpä katso¬ 
maan. 

Hänen teki kovasti mieli kurkistaa puhal¬ 
lusputken suulta, näkyisikö jo aamunsaras¬ 
tusta, Silloin Camazotz leikkasi häneltä 
pään poikki, ja Hunahpun ruumis jäi päät¬ 
tömänä paikoilleen. 

Ixbalanque kysyi uudestaan: 

- Eikö aamu ole vieläkään valjennut? Mutta 
Hunahpu ei liikahtanutkaan. 

- Minnehän Hunahpu on joutunut? Mitä ih¬ 
mettä olet tehnyt? 

Mutta Hunahpu oli vain hiljaa paikallaan. 
Nöyryytettynä Ixbalanque huudahti: 

- Voi meitä onnettomia! Meidät on kerta 
kaikkiaan voitettu. 

Hun-Camen ja Vucub-Camen nimenomai¬ 
sesta määräyksestä Hunahpun pää ripus¬ 
tettiin pallokentälle, ja koko Xibalbän väki 
riemuitsi nähdessään Hunahpun pään. 


Luku 11 

Ixbalanque kutsui yön aikana luokseen 
kaikki eläimet, nokkakarhun, villisian, 

kaikki suuret ja pienet eläimet, ja aamun 
sarastaessa hän kysyi, mikä niitten ruokaa 
oli. 

- Mitä te kukin syötte? Olen kutsunut teidät 
tänne, jotta valitsisitte kukin oman ruokan¬ 
ne, sanoi Ixbalanque niille. 

- Hyvä on, ne vastasivat ja lähtivät etsi¬ 
mään kukin omaa ruokaansa, ne lähtivät 
kaikki yhdessä. 

Jotkut halusivat ruoaksi jotakin mädänty¬ 
nyttä, jotkut ruohoa ja jotkut kiviä. Toiset 
halusivat multaa. Kaikenlaista ruokaa halu¬ 
sivat pienet ja suuret eläimet syödä. 

Viimeisenä tulla keikutteli kilpikonna 
hakemaan ruokaansa. Kun se pääsi Hu- 
nahptin ruumiin luo, siitä tulikin Hu- 
nahpun pää, ja siihen ilmestyivät heti sil¬ 
mät. 

Silloin tulivat tietäjät taivaasta; Huracän, 
Taivaan Sydän, tuli liitelemään Lepakkojen 
Talon ylle. 

Pää ei syntynyt helposti, mutta siitä tuli 
oikein hyvä: tukka oli komea ja pää osasi 
puhuakin. 

Mutta koska jo alkoi valjeta ja taivaan¬ 
ranta punertui, sanottiin korppikotkalle: 

- Pimennä taas taivas, vanha mies! 

- Hyvä on, vastasi vanhus 67 ja pimensi tai¬ 
vaan. 

”Jo korppikotka pimensi taivaan”, sanoo 
väki nykyäänkin. 

Ja niin aamun viileydessä Hunahpu al¬ 
koi elää. 

- Tuleeko siitä hyvä? tietäjät kysyivät. Tu¬ 
leeko siitä Hunahpun näköinen? 

- Se on oikein hyvä, toiset vastasivat. 

Ja tosiaankin näytti sillä, kuin pää olisi ollut 
luuta, se oli muuttunut oikeaksi pääksi. 

Sitten pojat puhuivat ja sopivat keske¬ 
nään: 

- Älä sinä petaa; ole vain pelaavinasi; minä 
hoidan yksin kaiken, sanoi Ixbalanque 
veljelleen. 

Sitten hän neuvoi kania: 

- Mene pallokentän taakse tammimetsik¬ 
köön ja pysy siellä, kunnes pallo tulee 
luoksesi; pistä sitten heti juoksuksi, niin 
minä hoidan loput, Ixbalanque sanoi ka¬ 
nille. 

Kani sai nämä ohjeet silloin, kun vielä oli 
pimeää. 

Kun sitten aamu sarasti, molemmat pojat 
olivat hyvässä kunnossa ja terveitä. He läh¬ 
tivät pelaamaan palloa. Hunahpun pää oli 
ripustettuna pallokentälle. 

-‘Me voitimme! Olette itse aiheuttaneet hä¬ 
viönne; te olette tappiolla, Xibalbän Herrat 
sanoivat pojille. Tällä tavalla he ärsyttivät 
Hunahputa. 

- Heitä pallolla hänen päätään, Herrat sa¬ 
noivat mutta eivät sitten välittäneetkään siitä; 
myöskään Ixbalanque ei näyttänyt piinaa¬ 
van siitä. 

Xibalbän Herrat heittivät pallon peliin. Ix¬ 
balanque ryntäsi sen perään; pallo lensi 
suoraan rengasta päin, osui mutta kimposi 

takaisin ja lensi pallokentältä suoraan tam¬ 
mimetsikköön. 

Kani lähti oitis loikkimaan, ja Xibalbän 
Herrat ryntäsivät sen perään. Lopulta he 
kaikki juoksivat kanin perässä huutaen ja 
metelöiden. 

Silloin Ixbalanque käytti tilaisuutta hy¬ 
väkseen, otti Hunahpun pään ja vei kilpi¬ 
konnan Hunahpun pään tilalle. Ja nyt kun 
Hunahpu oli saanut oman päänsä takaisin, 
molemmat pojat olivat hyvin tyytyväisiä. 

Herrat juoksivat edelleen pallon peräs¬ 
sä, ja kun he sitten löysivät sen tammimet¬ 
siköstä, he huusivat pojille: 

- Tulkaa tänne. Pallo on täällä, me löysim¬ 
me sen, he sanoivat ja toivat sen muka¬ 
naan. 

Palattuaan kentälle Herrat huudahtivat: 

- Mitä ihmettä me näemme? 

He alkoivat kuitenkin pelata uudestaan. 
Molemmat joukkueet olivat hyvin tasaväki¬ 
set. Jonkin ajan kuluttua Ixbalanque heitti 
kivellä kilpikonnaa; se putosi kentälle ja 
hajosi tuhansiksi sirpaleiksi Herrojen 
eteen. 

- Kuka teistä menee hakemaan pään? Ke- 
nessä on miestä siihen? kysyivät Xibalbän 
Herrat. 

Sillä tavoin Hunahpu ja Ixbalanque voitti¬ 
vat Xibalbän Herrat. He olivat kokeneet 
kovia, mutta eivät kuolleet kaikista kärsi¬ 
myksistään huolimatta. 

Luku 12 


Tässä on kertomus Hunahpun ja Ixbalan- 
quen kuolemasta. Nyt kerromme, millä ta¬ 
valla he kuolivat. 

Koska heitä oli varoitettu kaikista kärsi¬ 
myksistä, joilla Herrat yrittivät saada heidät 
hengiltä, he eivät kuolleet Xibalbän koe¬ 
tuksiin eivätkä heitä tappaneet Xibalbän 
julmat eläimet. 

He lähettivät kutsumaan kahta ennusta¬ 
jaa, selvänäkijää; heidän nimensä olivat 
Xulu ja Pacam. Molemmat olivat tietäjiä ja 
heille he sanoivat: 

- Xibalbän Herrat kysyvät teiltä, millä taval¬ 
la meidät pitäisi tuhota. He ovat näet suun¬ 
nittelemassa ja valmistelemassa meidän 
kuolemaamme, koska me emme kuolleet- 
kaan; koska he eivät kyenneet voittamaan 
meitä; koska me selvisimme heidän koe¬ 
tuksistaan eivätkä eläimetkään saaneet 
meitä saaliikseen. Meillä on sellainen aa¬ 
vistus, että he aikovat polttaa meidät. Xi¬ 
balbän väki on kokoontunut, mutta totuus 
on, että me emme kuole. 

Nyt annamme teille ohjeet, mitä teidän 
pitää sanoa. 

Jos he tulevat kysymään neuvoa, miten 
meidät pitäisi tappaa ja pitäisikö meidät 
uhrata, mitä sanoisitte silloin, Xulu ja Pa¬ 
cam? 

Jos he kysyvät: "Eikö olisi hyvä heittää 
heidän luunsa rotkoon?” sanokaa: ”Se ei 
käy, koska sitten he heräävät taas henkiin!” 

Jos he sanovat: ”Eikö olisi hyvä hirttää 

heidät puihin?” vastatkaa: ”Ei missään tapa¬ 
uksessa, koska silloinkin he ilmestyisivät 
uudelleen.” 

Ehkä he kolmannen kerran kysyvät teil¬ 
tä: ”01isiko hyvä heittää heidän luunsa jo¬ 
keen?” Jos he sanoisivat teille niin, sano¬ 
kaa silloin: ”Se on hyvä keino ja olisi hyvä 
vielä jauhaa heidän luunsa kiveä vasten, 
niin kuin jauhetaan maissia ja kumpikin 
vielä erikseen. Heittäkää luut sitten jokeen, 
sinne missä lähde pulppuaa, jotta vesi vei¬ 
si heidät vuorille, pienille ja suurille.” 

Vastatkaa niin, koska siten toteuttaisitte 
suunnitelmamme, jonka olemme teille se¬ 
littäneet, sanoivat Hunahpu ja Ixbalanque. 

Ja kun pojat hyvästelivät tietäjät, he tiesivät 
jo kuolevansa. Xibalbän miehet tekivät 
suuren tulen, rakensivat eräänlaisen uunin 
ja täyttivät sen tukevilla oksilla. 

Sen jälkeen Hun-Camen ja Vucub-Ca- 
men sanansaattajat saapuivat hakemaan 
poikia. 

- Pojat! huudahtivat sanansaattajat. Herrat 
käskivät teitä tulemaan. He sanoivat meil¬ 
le: "Menkää etsimään pojat, menkää kerto¬ 
maan heille, että aiomme polttaa heidät.” 

- Hyvä on, nämä vastasivat ja kiiruhtivat 
polttopaikalle. Siellä Herrat yrittivät pakot¬ 
taa heidät omiin huvituksiinsa. 

- Otetaan, pojat, chicha-olutta ja hypätään 
kaikki neljä kertaa tulen yli! sanoi Hun- 
Came. 

- Älkää yrittäkö huiputtaa meitä, Herrat, 
pojat vastasivat. Mekö emme tietäisi, että 

kuolemme; emmmekö tietäisi, mikä meitä 
täällä odottaa? 

Ja niin he levittivät käsivartensa syleilläk- 
seen toisiaan, kumarsivat maahan saakka 
ja hyppäsivät tuleen. Sillä tavalla he kuoli¬ 
vat yhdessä, 

Xibalbän väki ilahtui - kiljui ja vihelsi - ja 
huusi: 

- No nyt me olemme voittaneet heidät! Vii¬ 
meinkin he antoivat periksi! 

Sen jälkeen Xibalbän Herrat kutsuivat Xu- 
Itia ja Pacamia, jotka olivat saaneet pojilta 
ohjeet. He kysyivät näiltä, mitä luille pitäisi 
tehdä, aivan niin kuin pojat olivat etukä¬ 
teen kertoneetkin. He jauhoivat poikien 
luut ja heittivät ne jokeen. Mutta ne eivät 
ajautuneet virran mukana vaan painuivat 
pohjaan ja muuttuivat komeiksi nuorukai¬ 
siksi. Ja kun he ilmestyivät uudestaan, he 
näyttivät aivan samanlaisilta kuin ennen. 


Luku 13 

Viidentenä päivänä pojat ilmestyivät näky¬ 
viin; ihmiset näkivät heidät vedessä. Xibal¬ 
bän väki pyydysteli poikia pitkin jokea, ja 
kun he vihdoin näkivät heidät, molemmat 
pojat näyttivät ihmiskaloilta 68 . 

Seuraavana päivänä näyttäytyi kaksi sur¬ 
keaa, vanhan ja kurjan näköistä ryysyläistä; 
heidän ulkomuodossaan ei tosiaankaan ol¬ 
lut kehumista. Sellaisina Xibalbän väki näki 
heidät. 

He eivät tehneet juuri mitään. He vain 

tanssivat: Puhuyn tanssia (pöllötanssia), 
Cuxin tanssia (näätätanssia) ja Iboy-tanssia 
(vyötiäistanssia), ja he tanssivat myös Ix- 
tzul- (tuhatjalkaistanssia) ja Chitic-puujal- 
katanssia. 69 

Niin ikään he tekivät monia ihmeitä. He 
polttivat taloja, ikään kuin ne palaisivat oi¬ 
keasti, ja heti kohta talot olivat taas ennal¬ 
laan. Xibalbän väki oli ihmeissään. 

Seuraavaksi pojat paloittelivat toisensa; 
he tappoivat toisensa vuoronperään; se, 
joka oli tapettu, makasi selällään kuin 
kuollut, ja toinen herätti hänet heti taas 
henkiin. Xibalbän väki ällisteli heidän tai¬ 
tojaan. Näin alkoi Xibalbän tuho. 

Herrat Hun-Came ja Vucub-Came saivat 
sitten tietää näistä tansseista. Niistä kuultu¬ 
aan he huudahtivat: 

- Keitä nuo kaksi kulkuria ovat? Mahtaako 
heistä nyt olla niin suurta iloa? 

- Totta kai! Heidän tanssinsa ovat hyvin 
kauniita ja heidän tekonsa ihmeellisiä, 
viestintuoja vastasi Herroille. 

Tyytyväisinä kuulemaansa Herrat lähettivät 
silloin sanansaattajansa kutsumaan poikia 
ja houkuttelemaan heitä luokseen. 

- Tulkoot tänne, jotta me näemme, mitä he 
osaavat, jotta voisimme ihastella ja ihmetel¬ 
lä heitä. Sanokaa näin heille, Herrat sanoi¬ 
vat sanansaattajille. 

Sanansaattajat menivät tanssijoiden luo ja 
kertoivat, mitä Herrat olivat sanoneet. 

- Ei, emme me halua, nämä vastasivat, kos¬ 
ka me rehellisesti sanoen olemme häpeis- 

sämme. Miten emme häpeilisi näyttäytyä 
Herrojen talossa, kun olemme näin kurjan 
näköisiä, mustat renkaat silmien ympärillä 
ja pelkät rääsyt vaatteina? Näettehän, että 
me olemme vain köyhiä tanssijoita. Mitä 
sanomme muille kurjille, jotka haluavat 
nähdä meidän tanssivan ja viihdyttävän 
heitä? Miten me voisimme tanssia samaan 
aikaan Herroille? Sen takia, sanansaattajat, 
emme halua tulla, sanoivat Hunahpu ja Ix- 
balanque. 

Lopulta he kuitenkin lähtivät vasten tahto¬ 
aan, tympääntyneen näköisinä ja harmis¬ 
saan; sanansaattajien oli pakko lyödäkin hei¬ 
tä useita kertoja kasvoihin, jotta saisivat hei¬ 
dät jatkamaan matkaa kohti Herrojen taloa. 

Kun he sitten saapuivat Herrojen eteen, 
he olivat hämillään ja pää painuksissa; he 
heittäytyivät maahan, kunnioitusta osoitta¬ 
en ja nöyrinä. He näyttivät huonokuntoisil¬ 
ta, kurjilta, aivan kulkureilta. 

Heiltä tiedusteltiin, miltä seudulta he oli¬ 
vat kotoisin ja mitä kansaa he olivat; heiltä 
kysyttiin myös, kuka oli heidän äitinsä ja 
kuka isänsä. 

- Mistä te tulette? Herrat kysyivät, 

- Emme tiedä, Herra. Emme tiedä, kuka oli 
äitimme ja kuka isämme; olimme pieniä 
kun he kuolivat, he vastasivat puhumatta 
enempää. 

- Hyvä on. Viihdyttäkää nyt meitä taidoil¬ 
lanne. Mitä te siitä haluatte? Saatte kyllä 
korvauksen, Herrat sanoivat. 

- Emme me halua mitään; mutta toden tot- 

ta me pelkäämme kovasti, nämä sanoivat 
Herroille. 

- Älkää olko huolissanne älkääkä pelätkö. 
Tanssikaa! Ja tanssikaa ensimmäiseksi se 
tanssi, jossa te vuoronperään tapatte toinen 
toisenne; sen jälkeen polttakaa talo, tehkää 
kaikki minkä taidatte. Me haluamme pääs¬ 
tä ihailemaan teidän taitojanne. Me kor¬ 
vaamme sen teille, poikaparat, niin että 
pääsette jatkamaan matkaanne, he sanoi¬ 
vat. 

Silloin pojat alkoivat laulaa ja tanssia. Xi- 
balbän koko väki tuli paikalle heitä katso¬ 
maan. He tanssivat Cux-tanssin, tanssivat 
Puhuyn ja Iboyn. 

Ja muuan Herroista sanoi heille; 

- Hakatkaa koirani kappaleiksi ja herättä¬ 
kää se sitten taas henkiin. 

- Hyvä on, pojat vastasivat ja panivat koi¬ 
ran kappaleiksi. He herättivät sen sitten 
eloon. Koira heilutti iloisena häntäänsä, 
kun se oli herätetty henkiin. 

Hun-Came sanoi sitten heille: 

- Polttakaa nyt minun taloni! Niin hän sanoi 
heille. Siitä paikasta he tuikkasivat hänen 
talonsa tuleen, ja vaikka kaikki Herrat oli¬ 
vat siinä talossa, he eivät palaneet, ja yht¬ 
äkkiä talo oli taas entisellään. Sellaisena se 
oli ollut koko ajan. 

Kaikki Herrat olivat ihmeissään, ja poikien 
muutkin tanssit tuottivat heille suurta iloa. 
Sitten yksi Herroista sanoi pojille: 

- Uhratkaa nyt ihminen, tappakaa hänet, 
mutta niin ettei hän kuole. 

- Hyvä on, nämä vastasivat. 

He ottivat kiinni erään miehen ja uhrasivat 
hänet. Sitten he kohottivat korkealle mie¬ 
hen sydämen ja pitivät sitä näkyvillä, niin 
että kaikki Herrat saattoivat nähdä sen. 

Hun-Came ja Vucub-Came olivat taas ih¬ 
meissään, kun mies hetken päästä olikin 
hengissä. Mies ilahtui suuresti, kun oli jäl¬ 
leen elossa. 

Herrat olivat tyrmistyneitä. 

- Uhratkaa nyt itsenne, jotta näemme sen¬ 
kin! Sen tanssin me todellakin haluamme 
nähdä! sanoivat Herrat. 

- Hyvä on, Herra, pojat vastasivat ja ryhtyi¬ 
vät uhraamaan. 

Ixbalanque uhrasi Hunahpun; hän hakkasi 
käsivarret ja jalat irti, katkaisi kaulan ja heit¬ 
ti pään kauemmaksi, raastoi rinnasta sydä¬ 
men ja viskasi sen ruohikkoon. Kaikki Xi- 
balbän Herrat olivat haltioissaan. He katse¬ 
livat huumaantuneina, kuinka Ixbalanque 
tanssi yksinään. 

- Nouse ylös! Ixbalanque sanoi, ja samassa 
Hunahpu heräsi henkiin. 

Nuorukaiset iloitsivat kovasti ja Herratkin 
olivat innoissaan. Poikien taidot ilahdutti¬ 
vat Hun-Cameta ja Vucub-Cameta niin, että 
heistä tuntui kuin he itse olisivat tanssi¬ 
neet . 70 

He olivat tansseista niin kiihdyksissään, 
että he käskivät: 

- Tehkää se meillekin! Uhratkaa meidät! he 
sanoivat. Pankaa meidät molemmat pala¬ 
siksi! Hun-Came ja Vucub-Came sanoivat 

Hunahpulle ja Ixbalanquelle. 

- Hyvä on, ja sittenhän te heräätte henkiin. 
Ettekö lähettäneetkin hakemaan meitä tän¬ 
ne siksi, että me huvittaisimme teitä, teidän 
poikianne ja alamaisianne? he sanoivat 
Herroille. 

Ja niin he uhrasivat ensin sen Herran, joka 
oli heidän päällikkönsä, Xibalbän kunin¬ 
kaan, jonka nimi oli Hun-Came. 

Ja kun Hun-Came oli kuollut, he kävivät 
käsiksi Vucub-Cameen. Kumpaakaan pojat 
eivät herättäneet eloon. Heidän uhraami- 
sensa ei vienyt paljon aikaa, ja tällä tavalla 
heitä rangaistiin. Korkein Herra oli nope¬ 
asti tapettu, eikä häntä herätetty henkiin. 

Muuankin Herra nöyrtyi ja tuli tanssijoi¬ 
den luo. Pojat eivät olleet huomanneet 
häntä. 

- Armahtakaa minua, tämä Herra sanoi 
esiin tullessaan. 

Heti kun Xibalbän väki näki Herrat kuollei¬ 
na ja uhrattuina, se lähti pakoon. Xibalbän 
pojat ja alamaiset pakenivat suureen rot¬ 
koon, kaikki he tunkivat itsensä syvään 
kuiluun. Sinne he olivat ahtautuneina, kun 
suunnaton määrä muurahaisia vaelsi pai¬ 
kalle. Ne huomasivat heidät ja karkottivat 
rotkosta. Väki palasi, heittäytyi maahan, ja 
kaikki antautuivat nöyrinä ja onnettomina. 

Siten voitettiin Xibalbän Herrat. Väin ih¬ 
metekojen ja muodonmuutoksensa avulla 
pojat onnistuivat siinä. 

Luku 14 


Nuorukaiset kertoivat ylpeinä nimensä Xi- 
balbän väelle. 

- Kuulkaa meidän nimemme. Sanomme 
teille myös meidän isiemme nimet. Me 
olemme Ixhunahpu ja Ixbalanque, ne ovat 
meidän nimemme . 71 Ja meidän isämme oli¬ 
vat nimeltään Hun-Hunahpu ja Vucub-Hu- 
nahpu; heidät te tapoitte. Me tässä olemme 
isiemme tuskien ja kärsimysten kostajia. 
Sen takia me kärsimme kaiken sen pahan, 
minkä te teitte. Sen tähden me tapamme 
teidät kaikki. Tapamme teidät eikä yksi¬ 
kään pelastu, he sanoivat heille, 

Xibalbän väki lankesi polvilleen. 

- Säälikää meitä, Hunahpu ja Ixbalanque! 
On totta, kuten sanotte, että teimme väärin 
teidän isiänne kohtaan, jotka ovat haudat¬ 
tuina Pucbal-Chahiin, he sanoivat. 

- Hyvä on. Tämä on tuomiomme, kerrom¬ 
me sen teille nyt. Kuunnelkaa nyt, koko 
Xibalbän väki. Koska teillä ei enää ole voi¬ 
maa eikä suurta sukua ettekä te ansaitse 
sääliä, teidän aivonne alenee. Te ette saa 
enää osallistua pallopeliin . 72 Te saatte teh¬ 
dä vain ruukkuja, suuria saviastioita 73 ja 
jauhinkiviä. Ainoastaan syrjäseutujen ja 
asumattomien alueiden kasvatit puhuvat 
teidän kanssanne. Ylhäiset pojat ja sivisty¬ 
neet alamaiset eivät seurustele teidän kans¬ 
sanne, vaan välttävät seuraanne. Vain syn¬ 
tiset ja pahat ihmiset, surkimukset, viheliäi¬ 
set ja paheelliset olennot antavat teille tur¬ 
vapaikan. Enää ette pääse sieppaamaan ih- 

misiä uhrattavaksi, ja pitäkää mielessänne, 
että teidän asemanne on alennettu. Näin 
sanoivat pojat Xibalbän väelle. 

Tästä alkoi heidän tuhonsa, ja he alkoivat 
surkutella kohtaloaan. Heidän entinen 
mahtinsa ei ollut enää paljonkaan arvoi¬ 
nen. Noina aikoina he olivat halunneet 
vain tehdä pahaa ihmisille. Eivät he kos¬ 
kaan jumalia olleetkaan. Heidän kammot¬ 
tavat kasvonsakin herättivät kauhua. He oli¬ 
vat Vihollisia, nämä Pöllöt. He yllyttivät pa¬ 
huuteen, riitaan ja rikoksiin. He olivat myös 
kieroja, mustia ja valkoisia yhtä aikaa , 74 ka¬ 
teellisia ja vallanhimoisia, niin kerrottiin. Sitä¬ 
paitsi he maalasivat ja voitelivat kasvonsa. 

Tällä tavalla he menettivät suuruutensa 
ja heidän valtansa mureni. Ja tämän saivat 
aikaan Hunahpu ja Ixbalanque. 

Sillä välin isoäiti itki ja valitti poikien is¬ 
tuttamien ruokojen edessä. Ensin ruo’ot vi¬ 
heriöivät, sitten ne kuihtuivat silloin, kun 
pojat poltettiin tulessa; sitten ne versoivat 
uudestaan. Isoäiti oli sytyttänyt tulen ja 
polttanut kopaalia ruokojen edessä pojan- 
poikiensa muistoksi, mutta kun ruo'ot sit¬ 
ten viheriöivät uudelleen, isoäidin sydän 
täyttyi riemusta. Isoäiti piti ruokoja pyhinä, 
ja hän kutsui niitä Kodin Keskukseksi. 

Niiden nimeksi tuli Cazam Ah Chatam 
Uleu (Vihreät Ruo'ot Tasankomaalla), Ko¬ 
din Keskus ja Keskus, koska pojat istuttivat 
ruo'ot talonsa keskelle. Nimi oli Vihreät 
Ruo'ot Tasankomaalla niiden ruokojen mu¬ 
kaan, jotka pojat olivat istuttaneet. Niitä sa¬ 
nottiin Vihreiksi Ruo'oiksi, koska ne versoi¬ 
vat. Ixmucane antoi tämän nimen ruo'oille, 

jotka Hunahpu ja Ixbalanque olivat istutta¬ 
neet, jotta heidän isoäitinsä muistaisi heitä. 

Hun-Hunahpu ja Vucub-Hunahpu olivat 
heidän isiänsä, jotka olivat kuolleet kauan 
sitten. Pojat olivat nähneet heidät Xibalbäs- 
sa, ja isät olivat puhuneet näiden poikien¬ 
sa kanssa, jotka voittivat Xibalbän. 

Ja nyt kerromme, kuinka he kunnioitti¬ 
vat isiensä muistoa. He kunnioittivat Vu- 
cub-Hunahputa pallokentän Uhripaikalla. 
He yrittivät saada hänelle kasvot, koko 
ruumiin, suun, nenän ja silmät. He löysivät 
hänen ruumiinsa mutta mitään ei ollut teh¬ 
tävissä, Se ei kyennyt sanomaan nimeä 
Hunahpu. Sitä se ei voinut sanoa. 

Ja nyt kerromme, kuinka he ylistivät 
isiänsä, jotka he olivat menettäneet ja jotka 
he olivat jättäneet pallokentän Uhripaikalle: 

- Teitä rukoillaan, pojat sanoivat heille roh¬ 
kaisten sydäntään. Te olette kaikkien ylä¬ 
puolella, teitä palvovat ylimysten pojat, si¬ 
vistyneet alamaiset. Teidän nimenne eivät 
unohdu. Niin olkoon! he sanoivat isilleen 
ja heidän sydämensä sai lohtua. Me olem¬ 
me teidän kuolemanne kostajia, me mak¬ 
soimme teidän vaivanne ja tuskanne. 

Näin he jättivät jäähyväiset voitettuaan Xi¬ 
balbän. Sitten he nousivat ylös valon ym¬ 
päröiminä ja kohosivat taivaalle. Toinen 
muuttui auringoksi, toinen kuuksi. Silloin 
kirkastui taivaan kaari ja maan pinta. Ja he 
jäivät taivaalle. 

Silloin myös neljäsataa poikaa nousivat 
ylös, ne jotka Zipacnä oli tappanut, ja niin 
heistä tuli poikien seuralaisia ja he muut¬ 
tuivat taivaan tähdiksi. 

KOLMAS OSA 



Luku 1 

Nyt kerromme siitä, kuinka ryhdyttiin teke¬ 
mään ihmistä ja kuinka yritettiin löytää se 
aine, josta hänen ruumiinsa luotaisiin. 

Esi-isät, Luoja ja Muodonantaja, joiden 
nimet olivat Tepeu ja Gucumatz, sanoivat: 

- Nyt on sarastuksen aika. On aika saattaa 
työ päätökseen, on aika ihmisten ilmestyä, 
ihmisten jotka palvovat meitä rukouksin ja 
uhrilahjoin. Nyt on ylhäisten poikien ja va- 
listuneitten alamaisten aika ilmestyä, ihmi¬ 
sen ja ihmisheimon tulla maan päälle. Niin 
he sanoivat. 

He kokoontuivat yhteen ja pitivät neuvoa 
yön pimeydessä. He keskustelivat keske¬ 
nään, pohtivat, miettivät ja tuumivat. Näin 
heille selvisi, mitä tekisivät; he keksivät, 
mistä ihminen oli luotava. 

Tämä tapahtui juuri ennen kuin aurinko, 
kuu ja tähdet ilmestyivät Luojan ja Muo- 
donantajan ylle. 

Paxilista ja Cayalästa saatiin keltaiset 
maissintähkät ja valkoiset maissintähkät. 

Nämä eläimet toivat ruoan: villikissa 
Yac, kojootti Utiu, pikkuinen papukaija 

Quel ja korppi Höh. Nämä neljä eläintä toi- 
vat tiedon keltaisista maissintähkistä ja val¬ 
koisista maissintähkistä, neuvoivat mene¬ 
mään Paxiliin ja sanoivat näyttävänsä sinne 
tien. 

Ja niin he löysivät ruoan, ihminen luo¬ 
tiin ja muotoiltiin ruoasta. Maissia oli ihmi¬ 
sen veri, siitä ihmisen veri tehtiin. Näin Esi¬ 
vanhemmat käyttivät maissia ihmisen luo¬ 
miseen . 75 

Ja he ilahtuivat, koska he olivat löytä¬ 
neet kauniin, yltäkylläisen maan täynnään 
keltaista ja valkoista maissia, maan, jossa 
oli ylenmäärin pataxtea ja kaakaota ja mo¬ 
nenmoisia hedelmiä - zapotea, anonaa, jo- 
cotea, nancea, matasanoa - ja hunajaa: Pa- 
xilissa ja Cayalässa oli yllinkyllin syötävää. 
Siellä oli kaikenlaista ruoaksi kelpaavaa, 
oli pieniä kasveja ja suuria kasveja. 

Eläimet olivat neuvoneet tien. Ixmucane 
jauhoi sitten keltaiset ja valkoiset maissin- 
tähkät, valmisti niistä yhdeksän juomaa, ja 
niistä tuli liha ja rasva, joista he loivat ihmi¬ 
sen voiman ja vahvuuden. Tämän tekivät 
Esivanhemmat Tepeu ja Gucumatz, kuten 
heitä kutsuttiin. 

Sen jälkeen he alkoivat keskustella en¬ 
simmäisen äitimme ja isämme luomisesta 
ja muotoilemisesta. Keltaisesta ja valkoi¬ 
sesta maissista tehtiin heidän lihansa; mais- 
sitaikinasta he tekivät ihmisen käsivarret ja 
jalat. Meidän isiemme, neljän luodun ihmi¬ 
sen, lihaan pantiin vain maissitaikinaa. 

Luku 2 


Nämä ovat niiden ensimmäisten ihmisten 
nimet, jotka luotiin ja joille annettiin muo¬ 
to. Ensimmäinen ihminen oli Balam- 
Quitze, loinen Balam-Acab, kolmas Mahu- 
cutah ja neljäs Iqui-Balam. 

Ne ovat meidän ensimmäisten äitiemme 
ja isiemme nimet . 76 Kerrotaan, että heidät 
vain tehtiin ja heille annettiin muoto, ei 
heillä ollut äitiä, ei isää. Heitä vain sanot¬ 
tiin ihmisiksi. He eivät syntyneet naisesta, 
eikä heitä siittänyt Luoja, ei Muodonantaja 
eivätkä Esi-isät. Luoja ja Muodonantaja, 
Esivanhemmat, Tepeu ja Gucumatz, loihti¬ 
vat heidät ja antoivat heille muodon. Ja 
koska he näyttivät ihmisiltä, he olivat ihmi¬ 
siä; he puhuivat ja keskustelivat, katselivat 
ja kuuntelivat, kulkivat ja askaroivat; he 
olivat hyviä ja komeita ihmisiä, ja heillä oli 
miehen hahmo. 

Heille oli lahjoitettu äly; heidän näkönsä 
oli sellainen, että he näkivät heti kauas, ja 
heidän onnistui nähdä ja käsittää kaikki, mitä 
maailmassa oli. Hetkessä he näkivät kaiken 
ympärillään, ja he syventyivät tutkiskele¬ 
maan taivaan kaarta ja maan pyöreätä pintaa. 

Liikahtamatta paikaltaan he näkivät kai¬ 
ken, myös kaukana kätkössä olevan; he 
näkivät yhdellä silmäyksellä koko maailman 
siitä, missä olivat. Suuri oli heidän viisauten¬ 
sa; heidän katseensa ulottui metsiin, kallioil¬ 
le, järville, merille, vuorille ja laaksoihin. Ba- 
lam-Quitze, Balam-Acab, Mahucutah ja Iqui- 
Balam olivat todella suurenmoisia ihmisiä. 

Silloin Luoja Ja Muodonantaja kysyivät 
heiltä: 

- Mitä mieltä olette itsestänne? Ettekö näe? 
Ettekö kuule? Ettekö puhukin hyvin, ette¬ 
kö liikukin hyvin? Katsokaa siis! Tutkikaa 
maailmaa! Katsokaa, näkyykö vuoria ja 
laaksoja! Yrittäkää nähdä, he sanoivat näil¬ 
le. 

He katsoivat kaikkea, mitä maailmassa oli, 
kiittivät Luojaa ja Muodonantajaa: 

- Kaksin- ja kolminkertaiset kiitokset teille! 
Meidät on luotu, olemme saaneet suun ja 
kasvot; puhumme, kuulemme, ajattelemme 
ja kävelemme. Tajuamme asiat täydellisesti 
ja ymmärrämme ne, olivatpa ne kaukana 
tai lähellä. Näemme myös kaiken suuren ja 
pienen taivaan alla ja maan päällä. Kiitäm¬ 
me siis teitä siitä, että olette luoneet meidät, 
oi Luoja ja Muodonantaja, että olette anta¬ 
neet meille elämän, oi isoäitimme, oi iso¬ 
isämme, he sanoivat kiitellen luomisestaan 
ja muodonsaamisestaan. 

He ymmärsivät kaiken täydellisesti ja tutki¬ 
vat taivaankaaren ja maanpinnan ääriä, nii¬ 
den neljää kulmaa. 

Mutta tämä puhe ei miellyttänyt Luojaa 
ja Muodonantajaa. 

- Ei kuulosta hyvältä, tuo mitä meidän luo¬ 
mamme olennot sanovat; he tietävät kai¬ 
ken, suuren ja pienen. Niinpä Esivanhem¬ 
mat neuvottelivat uudestaan. 

- Mitä teemme heille? Annetaan heidän 
nähdä vain se, mikä on lähellä, vain hiu¬ 
kan maan pintaa! Tuo, mitä he sanovat, ei 

tunnu hyvältä. Olisiko heissä muutakin 
kuin meidän luomaamme? Mahtavatko he¬ 
kin olla jumalia? Entäpä jos he eivät lisään- 
nykään, kun aamu koittaa, kun aurinko 
nousee? Entä jos heidän lukumääränsä ei 
kasva? Näin he sanoivat. 

- Jokin raja heille täytyy panna, näin asiat 
eivät ole oikealla tolalla. Etteivät he vain 
ole samanveroisia kuin me, heidän luojan¬ 
sa, jotka voimme nähdä kauas, me jotka 
tiedämme ja näemme kaiken? 

Näin puhuivat Taivaan Sydän, Huracän, 
Chipi-Caculha, Raxa-Caculhä, Tepeu, Gucu- 
matz, Esivanhemmat, Ixpiyacoc, Ixmu- 
cane, Luoja ja Muodonantaja. Näin he pu¬ 
huivat ja muuttivat saman tien sen, minkä 
olivat saaneet aikaan ja luoneet. 

Taivaan Sydän puhalsi utua noiden nel¬ 
jän ensimmäisen ihmisen silmiin, ja se su¬ 
mensi heidän näkönsä samalla tavalla kuin 
peili sumentuu, kun siihen henkäistään. 
Heidän silmänsä hämärtyivät, ja he saattoi¬ 
vat nähdä vain sen, mikä oli lähellä; vain 
sen he näkivät selvästi. 

Näin tuhottiin näiden neljän ihmisen vii¬ 
saus ja tieto, näiden jotka olivat quiche- 
kansan alkujuuri. 

Tällä tavalla Taivaan Sydän, Maan Sydän loi 
ja muotoili meidän isoisämme ja isämme. 

Luku 3 

Sitten itse jumala loi ensimmäisille ihmisil¬ 
le puolisot. Hän ei ollut työssään huolima- 

ton: unessa saapuivat Balam-Quitzen, Ba- 
lam-Acabin, Mahucutahin ja Iqui-Balamin 
vierelle hyvin kauniit naiset. Naiset olivat 
heidän vierellään, kun he heräsivät, ja mie¬ 
het ilahtuivat suuresti, koska olivat saaneet 
puolisot itselleen. 

Nyt kerromme näiden vaimojen nimet: 
Cahä-Paluna oli Balam-Quitzen vaimon 
nimi; Chomihäksi sanottiin Balam-Acabin 
vaimoa; Tzununihä oli Mahucutahin ja Ca- 
quixahä Iqui-Balamin vaimon nimi. Nämä 
ovat heidän vaimojensa nimet, vaimojen, 
jotka olivat korkea-arvoisia Rouvia. 

Heistä syntyivät ihmiset, pienet ja suuret 
heimot, he olivat meidän, quiche-kansan, 
alkujuuri. Pappeja ja uhripappeja oli pal¬ 
jon; heitä oli enemmän kuin neljä, mutta 
nuo neljä olivat meidän, quiche-kansan, 
esi-isät. 

Kun kansat lisääntyivät Idässä, heillä jo¬ 
kaisella oli oma nimensä ja nimiä oli pal¬ 
jon: tepeut, olomänit, cohahit, quenechit ja 
ahaut, näin heitä kutsuttiin Idässä, missä 
he lisääntyivät . 77 

Myös tamubien ja llocabien alku tunne¬ 
taan, näiden jotka tulivat yhdessä Idästä. 

Balam-Quitze oli cavecien yhdeksän 
Suuren Talon isoisä ja isä; Balam-Acab oli 
nihaibien yhdeksän Suuren Talon isoisä ja 
isä; Mahucutah oli ahauquiche-heimon 
neljän Suuren Talon isoisä ja isä. Oli kolme 
sukukuntaa, jotka kasvoivat ja lisääntyivät 
Idässä. He eivät koskaan unohtaneet iso¬ 
isänsä ja isänsä nimeä. 

Tamubit ja llocabit ja kolmetoista muuta 
kansanheimoa vaelsivat myös. Kolmetoista 
heimoa tuli Tecpänista, ja tulivat myös rabi- 

nalit ja cakchiquelit, Tziquinahän ja Za- 
cahän väki, Lamaqin, Cumatzin, Tuhalhän 
ja Uchabahän väki, samoin ihmiset Chumi- 
lahästa, Quibahästa, Batenabästa, Acul-Vi- 
nacista ja Balamihästa sekä Canchahelin ja 
Balam-Colobin asukkaat . 78 

Nämä, jotka mainitsemme, ovat vain 
tärkeimmät heimot; puhummekin vain 
tärkeimmistä. Paljon muutakin väkeä tuli, 
mutta emme kirjoita tähän heidän nimiään. 
Hekin lisääntyivät Idässä. 

Ihmisiä syntyi tiheään ja pimeydessä he 
lisääntyivät. Ei ollut vielä aurinkoa eikä va¬ 
loa, kun heidän määränsä kasvoi. He elivät 
kaikki yhdessä siellä Idässä, ja heitä oli 
paljon. 

Mutta he eivät palvoneet eivätkä tuoneet 
uhrilahjoja jumalalleen, vaan kohottivat 
vain kasvonsa taivasta kohti, eivätkä he ym¬ 
märtäneet, miksi olivat tulleet niin kauas. 

Siihen aikaan siellä oli suuri joukko 
mustia ihmisiä ja valkoisia ihmisiä, kaiken¬ 
laisia ihmisiä ja kaikenkielisiä ihmisiä, joita 
ihmeteltiin. Oli monenlaista väkeä, oli 
vuoristolaisia, jotka tuskin näyttäytyivät; 
ihmisiä, joilla ei ollut asumuksia; ihmisiä, 
jotka vain vaeltelivat pienillä ja suurilla 
vuorilla kuin houkat. Näin kerrottiin hal¬ 
veksuen vuorten väestä. 

Niin kerrottiin siellä, missä quiche-kansa 
näki auringonnousun. Ja kaikki he puhui¬ 
vat samaa kieltä. He eivät rukoilleet puuta 
eivätkä kiveä, vaan pitivät mielessään, mitä 
Luoja ja Muodonantaja, Taivaan Sydän ja 
Maan Sydän, oli sanonut. 

Näin he puhuivat odotellessaan maltta¬ 
mattomina aamuruskon tuloa. Ja he rukoi¬ 

livat kasvot kohotettuina taivasta kohti ja 
anoivat itselleen tyttäriä ja poikia. He kun¬ 
nioittivat jumalaa sydän täynnä rakkautta, 
kuuliaisina ja pelkäävinä. 

- Oh, sinä Tzacol, Bitol! Katso meitä, kuun- 
tele meitä! Älä jätä meitä, älä hylkää meitä, 
oi Jumala, joka olet taivaassa ja maan pääl¬ 
lä, Taivaan Sydän, Maan Sydän! Anna meil¬ 
le jälkeläisiä, seuraajia, niin kauan kuin 
aurinko nousee ja laskee ja on valoisaa! 
Tulkoon aamurusko, tulkoon aamunsaras¬ 
tus! Anna meille oikea tie, tasainen kuljet¬ 
tavaksi! Olkoon kansoilla rauha, pysyvä 
rauha ja sopu, ja anna meille hyvä ja on¬ 
nellinen elämä! Oi, Sinä, Huracän, Chipi- 
Caculhä, Raxa-Caculhä, Chipi-Nanauac, 
Raxa-Nanauac, Voc, Hunahpu, Tepeu, Gu- 
cumatz, Alom, Qaholom, Ixpiyacoc, Ixmu- 
cane, auringon isoäiti, valon isoäiti! Tul¬ 
koon sarastus ja aamurusko! 

Näin he sanoivat, kun näkivät auringon¬ 
nousun, kun kutsuivat aamuruskoa; ja 
nähdessään auringon tulon he tutkivat 
mietteissään aamutähteä, suurta tähteä, 
joka kulkee auringon edellä ja valaisee tai¬ 
vaan kaaren ja maan pinnan ja näyttää tie¬ 
tä kaikille luoduille. 


Luku 4 

Balam-Quitze, Balam-Acab, Mahucutah ja 
Iqui-Balam sanoivat: 

- Odotellaan aamun sarastusta. Näin sanoi¬ 
vat nuo suuret viisaat, valaistuneet miehet, 

papit ja uhripapit. Näin he sanoivat. 

Meidän ensimmäisillä äideillämme ja isil¬ 
lämme ei ollut vielä puu- tai kivijumalia, 
mutta sisimmässään he odottivat kärsimät¬ 
tömäsi! aurinkoa. Ja kaikkia kansoja oli jo 
paljon, samoin yaqui 79 -heimoa, pappeja ja 
uhripappeja. 

- Lähtekäämme täältä, menkäämme katso¬ 
maan, ovatko meidän jumaliemme kuvat 
turvassa ja löytäisimmekö jotakin, jota voi¬ 
simme polttaa niiden kunniaksi . 80 Tällä ta¬ 
voinhan meillä ei ole ketään, joka vartioisi 
niitä puolestamme, sanoivat Balam-QuitzS, 
Balam-Acab, Mahucutah ja Iqui-Balam . 81 

Kun heidän korviinsa oli kantautunut tieto 
eräästä kaupungista, he suuntasivat kul¬ 
kunsa sinne. 

Paikka, johon Balam-Quitze, Balam- 
Acab, Mahucutah ja Iqui-Balam sekä tamu- 
bit ja llocabit menivät, oli Tulän-Zuiva, Vu- 
cub-Pec, Vucub-Zivän . 82 Tämä oli sen kau¬ 
pungin nimi, jonne he menivät ottamaan 
vastaan jumaliaan. 

Niinpä he saapuivat Tuläniin. Heitä oli 
suunnaton joukko, ja he kulkivat sinne 
rauhallisesti. Ja siellä heidän jumalansa il¬ 
mestyivät heille: ensimmäiseksi Balam- 
Quizen, Balam-Acabin, Mahucutahin ja 
Iqui-Balamin jumalat, ja siitä he ilahtuivat: 

- Lopultakin olemme löytäneet sen, mitä 
olimme etsimässä, he sanoivat. 

Ensimmäisenä ilmestyi Tohil, kuten tätä ju¬ 
malaa kutsuttiin, ja sen otti arkkuineen 83 
selkäänsä Balam-Quitze. Sitten ilmestyi ju- 


113 


mala, jonka nimi oli Avilix, jota kantoi Ba- 
lam-Acab. Mahucutah kantoi jumalaa, jon¬ 
ka nimi oli Hacavitz, ja Iqui-Balam kantoi 
jumalaa, jonka nimi oli Nicahtacah. 

Ja yhdessä quiche-kansan kanssa saivat 
jumalansa myös tamubit. Ja tamubienkin 
jumalan nimi oli Tohil. Hänet ottivat vas¬ 
taan tamubien Herrojen isoisä ja isä, jotka 
tiedämme nykyäänkin. 

Kolmannessa paikassa olivat llocabit. 
Tohil oli myös sen jumalan nimi, jonka ot¬ 
tivat vastaan heidän Herrojensa isoisät ja 
isät. Myös heidät tiedämme nykyäänkin. 

Siten kutsuttiin kolmea quichensukuista 
kansaa, eivätkä nämä vieraantuneet toisis¬ 
taan, koska heidän jumalallaan oli sama 
nimi, quiche-kansan, tamubien ja Ilocabi- 
en Tohil; he kutsuivat kaikki jumalaansa 
Tohiliksi, ja siksi kolme quichensukuista 
kansaa olivat erottamattomat. 

Suuri oli noiden kolmen, Tohilin, Avili- 
xin ja Hacavitzin, voima. 

Ja sen jälkeen saapuivat kaikki rabinalit, 
cakchiquelit, tziquinahät ja se heimo, josta 
nykyään käytetään nimitystä yaquit. Ja siel¬ 
lä sukukansojen kieli muuttui; heidän kie¬ 
lensä muuttuivat erilaisiksi. He eivät enää 
kunnolla ymmärtäneet toisiaan, sen jäl¬ 
keen kun he olivat saapuneet Tuläniin. 
Siellä heidän tiensä myös erosivat; jotkut 
lähtivät Itään 84 , mutta monet tulivat tänne. 

Ja heillä ei ollut muuta kuin eläinten 
nahkoja yllään; heillä ei ollut oikeita vaat¬ 
teita, eläinten nahat olivat heidän ainoana 
verhonaan. He olivat köyhiä, eivät omis¬ 
taneet mitään, mutta he kykenivät ihmete¬ 
koihin. 

Vanhat tarinat kertovat, että ennen kuin 
he saapuivat Tuläniin, Tulän-Zuivaan, Vu- 
cub-Peciin, Vucub-Ziväniin, he olivat jou¬ 
tuneet kulkemaan pitkän matkan. 


Luku 5 

Heillä ei ollut tulta. Vain Tohilin heimoilla 
oli tuli. Näiden heimojen jumala teki en¬ 
simmäisenä tulen. Ei tiedetä, miten se syn¬ 
tyi, koska tuli jo paloi, kun Balam-Quitz£ 
ja Balam-Acab sen näkivät. 

- Voi, meillä ei ole vielä tulta! Me kuolem¬ 
me kylmään, nämä sanoivat. Silloin Tohil 
vastasi: 

- Älkää olko huolissanne! Te saatte oman¬ 
ne, vaikka se tuli, josta puhutte, onkin ka¬ 
donnut, sanoi Tohil heille. 

- Todellako? Oi, Jumala, meidän tukemme 
ja turvamme, sinä meidän Jumalamme, he 
sanoivat osoittaen kiitollisuuttansa. 

Ja Tohil vastasi: 

- Hyvä on, totisesti minä olen teidän Juma¬ 
lanne, niin olkoon! Minä olen teidän Her¬ 
ranne, niin olkoon! sanoi Tohil papeille ja 
uhripapeiile. 

Ja niin heimot saivat tulensa, ja he riemuit¬ 
sivat siitä. 

Siinä samassa alkoi sataa kaatamalla, 
kun heimojen tuli jo paloi. Ankara raekuu- 
ro lankesi maahan ja sammutti tulen. Niin 
heidän tulensa tukahtui uudelleen. 

Silloin Balam-Quitze ja Balam-Acab pyy- 

sivät jälleen tulta Tohililta: 

- Oi Tohil, me kuolemme kylmään, he sa¬ 
noivat Tohilille. 

- Hyvä on, älkää murehtiko, vastasi Tohil ja 
siinä paikassa teki tulen kierähtämällä ken¬ 
gässänsä . 85 

Balam-Quitze, Balam-Acab, Mahucutah ja 
Iqui-Balam olivat mielissään, ja heti kohta 
heille tuli lämmin olo. 

Vucamagin kansojen tuli oli myös sam¬ 
munut, ja he olivat kuolla kylmään. 

He saapuivat oikopäätä pyytämään Ba- 
lam-Quitzelta, Balam-Acabilta, Mahucuta¬ 
llilta ja Iqui-Balamilta tulta, sillä he eivät 
voineet enää kestää hyytävää kylmyyttä. 
Kun he tulivat, he värisivät vilusta, heidän 
hampaansa kalisivat, he olivat kylmästä 
kankeita ja heidän jalkansa ja kätensä oli¬ 
vat aivan kohmeessa. 

- Emme kai häpäise itseämme, jos pyy¬ 
dämme teiltä tultanne, he sanoivat. Mutta 
heitä ei otettu hyvin vastaan. Ja vugamagit 
synkistyivät. 

- Balam-Quitzen, Balam-Acabin, Mahucu- 
tahin ja Iqui-Balamin kieli on toisenlaista. 
Oi! Olemme hylänneet kielemme! Mitä me 
olemme tehneet? Olemme hukassa. Missä 
meitä petettiin? Meillä oli vain yksi ainoa 
kieli, kun me tulimme 'Maniin; meidät oli 
luotu ja kasvatettu samalla tavalla. Me 
emme ole tehneet oikein, he sanoivat met¬ 
sänsä kätköissä. 

Silloin ilmestyi muuan mies, Xibalbän sa¬ 
nansaattaja, Balam-Quitzen, Balam-Acabin, 

Mahucutahin ja Iqui-Balamin eteen sa¬ 
noen: 

- Totisesti tämä on teidän Jumalanne; tämä 
on teidän tukenne; tässä teidän Luojanne 
ja Muodonantajanne kuva, muisto hänestä. 
Älkää antako tulta heimoille, ennen kuin 
he ovat uhranneet Tohilille. Teille itsellen¬ 
ne ei ole tarpeen antaa mitään, mutta kysy¬ 
kää Tohililta, mitä hänelle pitää lahjoittaa 
korvaukseksi tulesta, Xibalbän mies sanoi 
uhripapeille. Hänellä oli siivet niin kuin le¬ 
pakolla. 

- Minut on lähettänyt teidän Luojanne, tei¬ 
dän Muodonantajanne, sanoi Xibalbän lä¬ 
hetti. 

Uhripapit riemastuivat, ja myös Tohil, Avi- 
lix ja Hacavitz ilahtuivat miehen sanoista. 
Sen enempää viivyttelemättä tämä hävisi 
heidän edestään. 

Huolimatta siitä, että heimot olivat kuol¬ 
la kylmään, ne eivät tuhoutuneet. Rakeet 
hakkasivat maata, musta sade ja sumu peit¬ 
ti alleen kaiken ja oli sanomattoman kyl¬ 
mää. 

Kylmästä hytisevät heimot saapuivat ras¬ 
kain sydämin ja pää painuksissa, hartiat 
kyyryssä sinne, missä Balam-Quitze, Ba- 
lam-Acab, Mahucutah ja Iqui-Balam olivat. 

Ne saapuivat Balam-Quitzen, Balam- 
Acabin, Mahucutahin ja Iqui-Balamin eteen 
anomaan: 

- Ettekö te sääli meitä, mehän vain pyy¬ 
dämme teiltä hiukan tulta? Emmekö sen¬ 
tään ole olleet yhtä ja samaa kansaa? Eikö 
ollutkin kansoilla sen jälkeen, kun teidät 

oli luotu, kun teidät oli muotoiltu, sama 
asuinpaikka, yhteinen kotimaa? Armahta¬ 
kaa meitä, he sanoivat. 

- Mitä te annatte meille, jotta me armah¬ 
damme teitä? uhripapit kysyivät näiltä. 

* Annamme teille kultaa ja hopeaa, vastasi¬ 
vat heimot. 

- Emme me halua niitä, sanoivat Balam- 
Quitze ja Balam-Acab. 

- No, mitä te haluatte? 

- Otamme siitä selvää. 

- Hyvä on, sanoivat heimot. 

- Me kysymme sitä Tohililta ja kerromme 
sitten teille, he vastasivat. 

- Mitä heimojen pitää antaa sinulle, oi To- 
hil? kysyivät Balam-Quitze, Balam-Acab, 
Mahucutah ja Iqui-Balam. He ovat tulleet 
pyytämään sinulta tulta. 

- Suostuvatko he siihen, että heidän rintan¬ 
sa viilletään auki ? 86 Suostuvatko he siihen, 
että minä, Tohil, syleilen heitä? Jos heillä 
kuitenkaan ei ole halua siihen, niin he ei¬ 
vät saa tulta, vastasi Tohil. Sanokaa heille, 
että heidän ei tarvitse tulla uhraamaan itse¬ 
ään nyt heti, vaan vasta myöhemmin. Sa¬ 
nokaa heille, että nämä ovat Tohilin mää¬ 
räykset, jotka teidän on kerrottava. Tämä 
oli vastaus Balam-Quitzelle, Balam-Acabil- 
le, Mahucutahille ja Iqui-Balamille. 

Niin heimot saivat kuulla Tohilin viestin. 

- Hyvä on, me kokoonnumme syleilemään 
häntä, sanoivat heimot, kun saivat kuulla 

Tohilin viestin. Hyvä on, he sanoivat, kun¬ 
han se vain käy nopeasti! 

Ja tuotapikaa he saivat tulensa ja heidän 
tuli lämmin olla. 


Luku 6 

Mutta savun suojassa muuan heimo varasti 
tulen. Se oli lähtöisin Zotzilin talosta. He 
olivat cakchiqueleja ja heidän jumalansa 
Chamalcän näytti lepakolta. 

He hiipivät savun keskellä ja anastivat 
tulen sen sijaan, että olisivat pyytäneet sitä. 
He eivät halunneet tulla voitetuiksi sillä ta¬ 
valla kuin muut heimot; nämä näet olivat 
suostuneet siihen, että uhrattaessa heidän 
rintakehänsä viillettäisiin auki. Tohil oli sa¬ 
nonut, että heimot pitäisi uhrata hänelle ja 
uhreilta oli revittävä sydän irti "rinnasta ja 
kainalosta”. 

Tähän ei ollut vielä ryhdytty, kun Tohil 
ennusti, että Balam-Quitze, Balam-Acab, 
Mahucutah ja Iqui-Balam ottavat vallan ja 
herruuden. 

Tulän-Zuivassa, josta he olivat tulleet, he 
olivat tottuneet olemaan syömättä, paasto¬ 
amaan pitkään valvoen ja odottaen aamun 
sarastusta, auringonnousua. 

He pitivät vuoronperään vartiota näh¬ 
däkseen suuren tähden, jonka nimi oli Ico- 
quih 87 ja joka kulkee auringon edellä, kun 
aurinko nousee; loistava Icoquih, jota he 
aina tähysivät Idässä ollessaan, siellä 
Tulän-Zuivaksi kutsutussa paikassa, jossa 
heidän jumalansa ilmestyi heille. 

Täällä uhripapit siis eivät saaneet valtaansa 
ja herruuttansa, vaan Tulänissa he alistivat ja 
orjuuttivat suuret ja pienet heimot uhrates¬ 
saan ne Tohilille, uhratessaan hänelle ihmis¬ 
hengen ja veren, rinnan ja sydämen. 

Tulänissa he saivat vallan. Suuri oli hei¬ 
dän viisautensa pimeydessä ja yössä. 

Kuitenkin he lähtivät sieltä, irrottautui¬ 
vat juuriltaan ja jättivät Idän. 

- Tämä ei ole meidän kotimme, lähtekääm¬ 
me, kunnes löydämme paikan, jonne aset¬ 
tua, sanoi silloin Tohil. 

Tohil todellakin puhui Balam-Quitzelle, 
Balam-Acabille, Mahucutahille ja Iqui-Ba- 
lamille. 

- Osoittakaa kiitoksenne, ennen kuin läh¬ 
dette; tehkää se, mikä on tarpeen, jotta sai¬ 
sitte verta korvistanne, pistäkää kyynärpäi- 
tänne ja uhratkaa; se olkoon kiitoksenne 
Jumalalle. 

- Hyvä, nämä sanoivat ja valuttivat verta 
korvistaan. 

Ja lauluissaan he valittivat lähtöään Tulä- 
nista; murheisin mielin he jättivät Tulänin. 

- Voi meitä! Täällä emme näe aamuruskoa, 
emme näe sitä, että aurinko nousee ja va¬ 
laisee maanpinnan, he sanoivat lähties¬ 
sään. 

Silti he jättivät vartioväkeä polulle, jota pit¬ 
kin he kulkivat. 

Joka aamu he nousivat katsomaan, nä¬ 
kyisikö auringon edellä kulkevaa tähteä. 
Tätä aamun merkkiä he kantoivat sydä¬ 
messään, kun he olivat tulleet sieltä Idästä, 


120 



samaa he odottivat, kun olivat lähteneet 
sieltä, sieltä kaukaa, kuten heidän lauluis¬ 
saan kerrotaan. 


Luku 7 

Niin he saapuivat erään vuoren harjalle. 
Sinne kokoontui koko quiche-kansa ja 
muut heimot. He neuvottelivat siellä, mihin 
ryhtyisivät. Nykyään tuota vuorta sanotaan 
Chi-Pixabiksi; se on sen vuoren nimi. 

He kokoontuivat sinne ja lujittivat uskoa 
itseensä: 

- Me, me olemme Quichen kansa! Ja te 
olette tamubeja, se on teidän rumenne. Ja 
llocabeille sanottiin: 

- Te olette llocabeja, se on teidän nimenne. 
Ja me kolme quichensukuista kansaa 
emme koskaan häviä, meillä on sama koh¬ 
talo, he sanoivat antaessaan nimen toisil¬ 
leen. 

Sitten he antoivat nimen cakchiqueleille: 
Gagchequeleb oli heidän nimensä. Samal¬ 
la lailla annettiin nimi rabinaleille, joiden 
nimi oli tämä, eikä se nimi ole vieläkään 
kadonnut. Ja nimi annettiin myös tziquina- 
hoille 88 , jolla nimellä heitä kutsutaan vielä 
tänäänkin; nämä ovat ne nimet, jotka he 
antoivat toisilleen. 

Sinne vuorelle he kokoontuivat odotta¬ 
maan auringonnousua ja seuraamaan, nou¬ 
seeko se tähti, joka kulkee juuri auringon 
edellä, kun aamu sarastaa. 

- Tuolta me tulimme, hajanaisina, he sanoi¬ 
vat toisilleen. 

Ja he olivat näännyksissä suurista koettele¬ 
muksistaan: he olivat olleet ilman ruokaa, 
ilman syötävää; he eivät olleet voineet 
kuin haistella sauvojensa päitä ja sillä ta¬ 
voin kuvitella syövänsä, mutta eivät he ol¬ 
leet syöneet mitään koko matkalla. 

Ei tiedetä kuitenkaan varmasti, miten he 
tulivat meren yli; he kulkivat tälle rannalle 
ikään kuin merta ei olisi ollutkaan. He kul¬ 
kivat kivien yli, joita oli rivissä hiekalla. Sii¬ 
tä syystä niitä kutsutaan nimillä Kivet rivis¬ 
sä ja Hiekkavallit; nimet syntyivät silloin, 
kun he ylittivät meren siitä kohtaa, missä 
vedet jakaantuivat. 

Uupuneina he keskustelivat siitä, kuin¬ 
ka heillä oli ollut vain hiukan vettä juoda ja 
kourallinen maissia eikä mitään muuta 
syötävää. 

Sinne he siis nyt olivat kokoontuneina, 
vuorelle, jota sanottiin Chi-Pixabiksi. He 
olivat tuoneet mukanaan myös Tohilin, 
Avilixin ja Hacavitzin. Balam-Quitze nou¬ 
datti täydellistä paastoa vaimonsa Cahä- 
Palunan kanssa, tämä oli hänen vaimonsa 
nimi. Niin tekivät myös Balam-Acab ja hä¬ 
nen vaimonsa Chomiha; ja myös Mahucu- 
tah noudatti täydellistä paastoa vaimonsa 
Tzununihän kanssa ja Iqui-Balam vaimon¬ 
sa kanssa, jonka nimi oli Caquixahä. 

Ja he paastosivat yön pimeydessä. Suuri 
oli heidän surkeutensa vuorella, jota nyt 
sanotaan Chi-Pixabiksi. 

Luku 8 


Heidän jumalansa puhui heille uudestaan. 
Näin puhuivat Tohil, Avilix ja Hacavitz Ba- 
lam-Quitzelle, Balam-Acabille, Mahucuta- 
hille ja Iqui-Balamille: 

- Nouskaamme jo ja lähtekäämme, älkääm¬ 
me jääkö tänne; viekää meidät piiloon! Aa¬ 
muruskon aika on jo lähellä. Olisihan hä¬ 
peä, jos viholliset ryöstäisivät meidät näi¬ 
den muurien sisältä, teiltä papeilta ja uhri- 
papeilta! Viekää meidät varmaan talteen, 
he sanoivat. 

- Hyvä on, sanoivat papit. Me lähdemme 
metsiin etsimään piilopaikkoja. 

Sitten kukin pappi otti jumalansa ja nosti 
sen selkäänsä. Niin he veivät Avilixin rot¬ 
koon, jonka nimi oli Euabal-Zivän, siten 
he nimittivät sitä, metsään, suureen rot¬ 
koon, jota nykyisin nimitämme Pavilixiksi, 
sinne he tämän jättivät. Tähän rotkoon Ba- 
lam-Acab jätti Avilixin. 

Kaikki jumalat kätkettiin vuoronperään. 
Seuraavana oli vuorossa Hacavitz, hänet 
piilotettiin suuren, punaisen pyramidin 
päälle, vuorelle, jonka nimi on nykyisin 
Hacavitz. Ja siitä tuli heidän kaupunkinsa, 
siitä paikasta, missä oli jumala nimeltään 
Hacavitz. 

Niin jumala Hacavitz jäi sinne ja Mahu- 
cutah jäi jumalansa kanssa. Hacavitz oli 
toinen jumala, jonka he piilottivat. Hacavit- 
zia ei kätketty metsään, vaan kukkulalle, 
joka hakattiin paljaaksi. 

Sitten tuli Balam-Quitze, hän saapui 

suureen metsään; Balam-Quitze saapui 
piilottamaan Tohilia vuorelle, jota nykyään 
sanotaan Patohiliksi. Sitten he juhlivat To- 
hilin piilottamista * tämän kätköpaikassa, 
rotkossa. Paljon käärmeitä ja jaguaareja, 
kyitä ja muita myrkyllisiä käärmeitä 89 oli 
siinä metsässä, minne papit ja uhripapit 
piilottivat jumalan. 

Balam-Quitze, Balam-Acab, Mahucutah 
ja Iqui-Balam olivat yhdessä, yhdessä he 
odottivat auringonnousua Hacavitz-vuo- 
rella. 

Vuoren lähellä oli tamubien ja llocabien 
jumala. Tamubien jumala oli paikassa, jon¬ 
ka nimi oli Amac-Tan, ja siellä aurinko 
nousi. Amac-Uquincat oli paikka, jossa llo- 
cabit odottivat auringonnousua, ja siellä oli 
heidän jumalansakin, vähän matkan pääs¬ 
sä vuoresta. 

Siellä he olivat kaikki yhdessä, myös ra- 
binalit, cakchiquelit ja tziquinahät, pienet 
ja suuret heimot. He olivat jääneet odotta¬ 
maan aamunsarastusta ja sen suuren täh¬ 
den nousua, jonka nimi oli Icoquih, sen 
jonka kerrotaan kulkevan auringon edellä, 
kun aamu koittaa. 

Balam-Quitze, Balam-Acab, Mahucutah 
ja Iqui-Balam olivat yhdessä. He eivät nuk¬ 
kuneet vaan pysyivät jalkeilla, ja auringon¬ 
nousun ja päivän valkenemisen odotus 
kaihersi heidän mieltään. Heitä painoi hätä 
ja huoli, vaivasi pelko ja ahdistus. 

Sinne asti he olivat päässeet. 

- Voi, kuinka raskas ja' iloton matka meillä 
on ollut! Kunpa aurinko nousisi! Mitä me 
nyt teemme? Kun me kerran olimme yhtä 

mieltä kotimaassa, miksi me lähdimme 
sieltä pois? he valittivat surkeina ja onnet¬ 
tomina toisilleen. 

He puhuivat puhumistaan, levottomina, 
sillä heitä huolestutti aamunkoiton viipy¬ 
minen. 

-Jumalat ovat rotkoissa ja metsissä kasvien 
ja sammaleen peitossa, eikä meillä ollut 
antaa heille edes puujalustaa, he sanoivat. 

Ylimpiä jumalia olivat Tohil, Avilix ja Haca- 
vitz, he olivat heimojen muiden jumalien 
yläpuolella. Suuri oli heidän kunniansa, 
voimansa ja valtansa. He tekivät monenlai¬ 
sia ihmeitä ja lukemattomia matkoja ja 
vaelluksia tuonpuoleiseen, mitä heimot sy¬ 
dän kylmänä kauhistelivat. 

Mutta Balam-Quitze, Balam-Acab, Ma- 
hucutah ja Iqui-Balam suhtautuivat juma¬ 
liinsa tyynesti. He eivät kiihkoilleet jumal¬ 
ten takia, jotka he olivat saaneet Idässä, 
Tulän-Zuivassa, ja kantaneet sieltä seläs¬ 
sään. 

Siellä metsässä jumalat olivat paikoissa, 
joista nykyisin käytetään nimiä Zaquiribal 
Pa-Tohil, PAnilix, Pa-Hacavitz. 

Ja silloin nousi aurinkp ja aamurusko 
loisti meidän isoisillemme ja isillemme. 

Nyt kerromme aamuruskon tulosta ja au¬ 
ringon, kuun ja tähtien ilmestymisestä. 

Luku 9 

Nyt kerromme, kuinka aamu koitti ja aurin¬ 
ko, kuu ja tähdet ilmestyivät. 

Balam-Quitze, Balam-Acab, Mahucutah ja 

Iqui-Balam tulivat ylen onnellisiksi, kun he 
näkivät Aamu tähden. Se nousi ensimmäi¬ 
senä loistavin kasvoin ja kulki auringon 
edellä. 

Samassa he ottivat esiin suitsukkeet, jot¬ 
ka he olivat tuoneet Idästä poltettavaksi, 
kolme uhrilahjaa. 

Balam-Quitzen suitsuke oli nimeltään 
Mixtän-Pom, Balam-Acabin Caviztän-Pom 
ja Mahucutahin Cabauil-Pom, Noilla kol¬ 
mella oli kullakin suitsukkeensa. He poltti¬ 
vat niitä ja ryhtyivät tanssimaan kasvot Itää 
kohti. 

He itkivät ilosta tanssiessaan ja polttaes¬ 
saan kallisarvoista suitsukettaan. He itkivät 
myös siksi, että aurinko oli vielä näkymät¬ 
tömissä. 

Silloin aurinko nousi. Pienet ja suuret 
eläimet villiintyivät riemusta; jokien ran¬ 
noilta ja rotkoista vuorten huipuille ne ko¬ 
hottautuivat ylös katsomaan nousevaa au¬ 
rinkoa. 

Kuului puuman ja jaguaarin karjahdus. 
Mutta ensimmäinen laulaja oli lintu nimel¬ 
tään Queletzu. Kaikki eläimet olivat rie¬ 
muissaan, ja kotka, kuningaskorppikotka, 
pienet linnut ja suuret linnut levittivät sii¬ 
pensä. 

Papit ja uhripapit polvistuivat; suuri oli 
ilo papeilla ja uhripapeilla, tamubeilla ja 
llocabeilla ja rabinaleilla, cakchiqueleillä, 
tziquinahoilla ja tuhalhoilla, uchabahoilla, 
quibahoilla, bateneboilla ja yaquitepeuilla - 
kaikilla heimoilla, jotka ovat olemassa tä¬ 
näänkin. Väkeä oli niin paljon, että ei voi¬ 
nut sanoa, paljonko sitä oikein oli. Aamun 

valo lankesi yhtä aikaa kaikkien heimojen 
ylle. 

Hetkessä aurinko kuivatti maanpinnan. 
Aurinko oli niin kuin ihminen, kun se il¬ 
mestyi, ja sen kasvot hehkuivat, kun se 
kuivatti maan pintaa. 

Ennen kuin aurinko nousi, maan pinta 
oli märkä ja mutainen; mutta aurinko nou¬ 
si ylös niin kuin ihminen. Ja sen polte oli 
sietämätön. Synnyttyään se vain tuli näky¬ 
viin ja jäi paikalleen niin kuin peili. Tuskin 
se oli sama aurinko, jonka me nyt näem¬ 
me; näin kerrotaan vanhoissa tarinoissa. 

Yhtäkkiä Tohil, Avilix ja Hacavitz muut¬ 
tuivat kiveksi samoin kuin jumalina pidetyt 
puuma ja jaguaari, myrkkykäärmeet ja 
metsänhenki. Ne takertuivat puihin, kun 
aurinko, kuu ja tähdet ilmestyivät. Ne ki¬ 
vettyivät kaikki. Ehkäpä me emme olisi 
elossakaan, ehkä meillä ei olisi nykyistä 
mahtiamme, jos aurinko ei olisi polttanut 
kiveksi näitä ahnaita ensimmäisiä eläimiä - 
puumaa, jaguaaria ja myrkkykäärmeitä - 
sekä metsänhenkeä. 

Kun aurinko nousi, Balam-Quitzön, Ba- 
lam-Acain, Mahucutahin ja Iqui-Balamin 
sydän oli tulvillaan iloa. Suuresti he rie¬ 
muitsivat, kun aamu sarasti. Hacavitzin 
vuorella ei ollut paljon ihmisiä; oli vain joi¬ 
takuita. Siellä aurinko nousi heille, siellä 
he polttivat suitsukkeen ja tanssivat kasvot 
kohti Itää, mistä he olivat tulleet. Siellä 
Idässä olivat olleet heidän vuorensa ja 
laaksonsa, siellä mistä Balam-Quitze, Ba- 
lam-Acab, Mahucutah ja Iqui-Balam olivat 
tulleet. 

Sillä vuorella he olivat lisääntyneet, ja se 

oli ollut heidän kaupunkinsa; siellä he oli¬ 
vat olleet silloin, kun aurinko, kuu ja täh¬ 
det ilmestyivät, kun aamu sarasti ja maan 
pinta ja koko maailma vaikeni. Siellä he 
myös alkoivat laulaa laulua, jonka nimi on 
Camucu; sitä he lauloivat; he lauloivat sii¬ 
nä sydämensä ja sielunsa tuskaa. 

- Voi meitä! Tulänissa oli tuhomme, siellä 
me hajaannuimme, sinne jäivät meidän 
isommat ja pienemmät veljemme. Voi, me 
olemme nähneet auringon, mutta missä he 
ovat nyt, kun aamu on jo sarastanut? he 
sanoivat yaqui-papeille ja uhripapeille. 

Tohilhan on sama jumala kuin yaquien 
jumala, jota sanotaan YoIcuat-Quit-zalcua- 
tiksi 90 . Me hajaannuimme Tulänissa, Zui- 
vassa, sieltä me lähdimme yhdessä; siellä 
meidän heimomme olivat saaneet alkunsa, 
he sanoivat toisilleen. 

He muistivat vanhemmat veljensä ja nuo¬ 
remmat veljensä, yaquit, joille aurinko 
nousi siinä maassa, jota nykyään sanotaan 
Meksikoksi. Osa kansasta jäi sinne Itään; 
ne joita kutsutaan Tepeu-Olimänin väeksi, 
ne jäivät sinne, he sanoivat. 

Hacavitz-vuorella olevat olivat hyvin 
murheissaan; niin olivat tamubit ja llocabit- 
kin, jotka olivat metsässä, jota sanottiin 
Amac-Taniksi. Siellä aamu sarasti tamubien 
papeille ja uhripapeille ja heidän jumalal¬ 
leen, joka myös oli Tohil. Kolmella 
quichensukuisella kansalla oli samannimi¬ 
nen jumala. Se oli myös rabinalien jumala; 
on näet vain vähän eroa sen ja Huntohin 
nimen välillä, kuten rabinalien jumalaa 
kutsutaan. Sanotaan, että siksi rabinalitkin 

halusivat muuttaa kielensä quicheksi. 

Cakchiquelien kieli on erilaista, koska 
heidän jumalansakin nimi oli erilainen, 
kun he tulivat Tulän-Zuivasta. Heidän ju¬ 
malansa nimi oli Tzotzihä Chimalcän, ja he 
puhuvat nykyään eri kieltä; myös suvuilla 
Ahpozotzil ja Ahpoxä oli nimi samaa juur¬ 
ta kuin heidän jumalallaan. 

Kun he olivat ottaneet vastaan jumalan¬ 
sa Tulänissa, kiven luona, muuttui sekä ju¬ 
malan kieli että heidän kielensä. Heidän 
kielensä muuttui, kun he tulivat Tulänista 
pimeyden aikana. Ja kun he olivat ko¬ 
koontuneina yhteen, aurinko nousi ja 
aamu sarasti kaikille heimoille niiden kun¬ 
kin oman jumalan nimeen. 


Luku 10 

Nyt kerromme, kuinka Balam-Quitze, Ba- 
lam-Acab, Mahucutah ja Iqui-Balam elivät 
ja olivat yhdessä tuolla vuorella ja kuinka 
he murehtivat Tohilia, Avilixia ja Hacavit- 
zia, jotka he olivat jättäneet keskelle met¬ 
sää kasvien ja sammaleen alle. 

Ja kerromme, kuinka he saapuivat Tohi- 
Iin ja Avilixin eteen ja uhrasivat sen paikan 
juurella, jonne he olivat Tohilin panneet. 
He menivät katsomaan ja tervehtimään 
heitä ja myös kiittämään heitä päivänkoi¬ 
tosta. Jumalat oli sijoitettu metsän tiheikkö¬ 
jen keskelle kivien väliin. Ja Tohil puhui 
vain maagisin keinoin, kun papit ja uhripa- 
pit tulivat hänen eteensä. He eivät tuoneet 
arvokkaita lahjoja, vaan polttivat jumalansa 

edessä vain pihkaa, raakakumia, jota sa¬ 
nottiin nolliksi, ja kehäkukkia eli pericö- 
nia . 91 

Ja silloin Tohil puhui; vain taikavoiman 
avulla se antoi neuvojaan papeille ja uhri- 
papeille. Ja jumalat puhuivat ja sanoivat 
näin: 

- Tästä paikasta on tullut meidän vuorem¬ 
me, meidän laaksomme. Me kuulumme 
teille; ihmisten avulla on kunniamme suuri 
ja jälkeläisemme lukuisat. Kaikki heimot 
ovat teidän vallassanne ja me olemme tei¬ 
dän apunanne. Hoitakaa kaupunkianne, 
niin me neuvomme teitä. 

- Älkää näyttäkö meitä heimoille, kun 
olemme tyytymättömiä heidän puheisiinsa 
tai käytökseensä. Älkääkä antako kenen¬ 
kään löytää meitä; antakaa meille sen si¬ 
jaan maan ja metsän antimia ja emokaurii- 
ta ja emolintuja . 92 Tulkaa uhraamaan meil¬ 
le hiukan verta, olkaa armeliaita meitä 
kohtaan. Säästäkää kauriiden taljat 93 ja var¬ 
jelkaa meitä niiden katseilta, jotka ovat 
pettäneet meitä. 

Kauriintalja olkoon tunnusmerkkimme, 
näyttäkää sitä heimoille. Kun teiltä kysy¬ 
tään, missä on Tohil, näyttäkää heille tal¬ 
jaa. Teidän itsenne ei tule näyttäytyä, kos¬ 
ka teillä on muita tehtäviä. Te nousette 
korkeaan asemaan; hallitsette kaikkia hei¬ 
moja; tuotte heidän vertaan ja lihaansa 
meille, ja ne jotka tulevat syleilemään mei¬ 
tä, ne ovat myös meidän, sanoivat Tohil, 
Avilix ja Hacavitz . 94 

Uhrilahjojen tuojien silmissä jumalat näytti- 

vät nuorukaisilta. 

Niin alkoi linnunpoikien ja kauriinvaso- 
jen metsästys, ja saalis annettiin uhripapeil- 
le. Ja kun he löysivät lintuja ja kauriinvaso- 
ja, he menivät uhraamaan kauriiden ja lin¬ 
tujen veren Tohilin ja Avilixin, kivijumali- 
en, suuhun. 

Ja kun uhripapit saapuivat tuomaan lah¬ 
jojaan ja kun jumalat olivat juoneet veren, 
kivi puhui. Samalla tavoin uhrattiin kau- 
riintaljojen edessä, he polttivat siinä pe- 
ricönia ja holom-ocoxia. 

Jokaista jumalaa varten oli asetettu talja 
vuoren huipulle. Päivisin uhripapit eivät 
olleet taloissaan vaan he kulkivat vuorilla 
ja söivät vain paarmojen, ampiaisten ja ki¬ 
malaisten toukkia, joita he pyydystivät; 
heillä ei suinkaan ollut hyvää ruokaa eikä 
juomaa. Ei tiedetty myöskään, missä he 
asuivat, eikä sitä, missä heidän vaimonsa 
oleilivat. 

NELJÄS OSA 



Luku 1 

Eri heimot asettuivat asumaan lähelle toisi¬ 
aan raivaamiensa teitten varsille ja perusti¬ 
vat ajan mittaan monia kaupunkeja. 

Balam-Quitzesta, Balam-Acabista, Mahu- 
cutahista ja Iqui-Balamista ei tiedetty, mis¬ 
sä he oleilivat. Mutta kun he näkivät hei¬ 
mojen kulkevan poluillaan, he alkoivat 
huutaa vuorilta ulvoen kuin kojootti, mo¬ 
uruten kuin villikissa ja karjuen puuman ja 
jaguaarin tavoin. 

Ja huomatessaan sen nämä kulkijat sa¬ 
noivat: 

- Heidän huutonsa kuulostavat kojootin, 
villikissan, puuman ja jaguaarin ääneltä. 
Petkuttaakseen meitä he ovat olevinaan 
muita kuin ihmisiä. Jotain he sillä tavalla 
yrittävät. Mutta mehän emme heitä pelkää. 
He kyllä tarkoittavat jotain karjumalla kuin 
puuma tai jaguaari silloin, kun näkevät 
jonkun kulkevan ohi. Selvästikin he halua¬ 
vat tappaa meidät. 

Joka päivä kun uhripapit saapuivat kotiin 
vaimojensa luo, heillä oli tuomisinaan pel¬ 
kästään kimalaisen, ampiaisen ja mehiläi- 

sen toukkia. Joka päivä he myös menivät 
Tohilin, Avilixin ja Hacavitzin eteen ja poh¬ 
tivat sisimmässään: 

- Tässä Tohil, Avilixil ja Hacavitz! Emmekä 
voi lahjoittaa heille kuin metsäkauriiden ja 
lintujen verta ja omaa vertamme vain kor¬ 
vista ja käsivarsista. Rukoilkaamme vah¬ 
vuutta ja voimaa Tohililta, Avilixilta ja Ha- 
cavitzilta. 

Mitähän mieltä heimot ovat siitä, että me 
aiomme surmata niiden jäseniä yhden toi¬ 
sensa jälkeen? he puhelivat keskenään 
mennessään Tohilin, Avilixin ja Hacavitzin 
eteen. 

Sitten he valuttivat verta korvistaan ja käsi¬ 
varsistaan maljaan, joka oli kivijumalien 
vieressä. Mutta todellisuudessa jumalat ei¬ 
vät olleet kiveä; jokaisella niistä oli nuoru¬ 
kaisen hahmo. 

Jumalat ilahtuivat, kun papit saapuivat 
veriuhreineen: 

- Seuratkaa noiden uhraamienne eläinten 
jälkiä, siellä on teidän pelastuksenne! Siel¬ 
tä, Tulänista, josta te toitte meidät, te saitte 
verellä voidellun nahkan, jota sanotaan 
Pazilizibiksi; uhratkaa nyt omaa vertanne 
lahjaksi Tohilille, Avilixille ja Hacavitzille, 


Luku 2 

Nyt kerromme, kuinka Balam-Quitze, Ba- 
lam-Acab, Mahucutah ja Iqui-Balam alkoi¬ 
vat siepata Vuc-Amagin 95 heimon miehiä ja 
kuinka he alkoivat heitä tappaa. 

Uhripapit ottivat kiinni jokaisen, joka 
kulki yksin tai jonkun kanssa, eikä kos¬ 
kaan tiedetty, milloin heidät oli kaapattu. 
Sen jälkeen he menivät uhraamaan heidät 
Tohilille ja Avilixille, antoivat veren valua 
tielle ja jättivät päät tien varteen. Ja heimot 
sanoivat: 

- Jaguaari on syönyt heidät. 

Niin he sanoivat, koska jäljet muistuttivat 
jaguaarin jättämiä jälkiä, vaikka itse eläimiä 
ei koskaan näkynyt. 

Jo monia oli siepattu, mutta heimot eivät 
aluksi huomanneet sitä. 

- Jospa Tohil ja Avilix ovat olleet luonam¬ 
me? Heitä uhripappien on täytynyt ruok¬ 
kia. Missä he oleilevat? Seuratkaamme hei¬ 
dän jälkiään, heimot sanoivat. 

Aikansa neuvoteltuaan he lähtivät seuraa¬ 
maan uhripappien jälkiä, mutta ne olivat 
epäselvät. Ne olivat kyllä petojen jälkiä - 
he näkivät jaguaarin jäljet - mutta ne eivät 
erottuneet selvästi. Ensimmäiset jäljet oli¬ 
vat epäselviä, koska ne olivat väärinpäin, 
jotta ihmiset eksyisivät, kulkisivat väärään 
suuntaan. Sumu laskeutui, satoi mustaa 
vettä, maa peittyi liejuun ja alkoi tihuuttaa. 
Sen tähden he eivät voineet nähdä eteen¬ 
sä, ja jälkien seuraaminen ja polkujen ko¬ 
luaminen uuvutti heidät. Koska Tohil, Avi¬ 
lix ja Hacavitz olivat niin mahtavia, papit 
vetäytyivät sen vuoren laelle, jonka ympä¬ 
rillä olivat ne ihmiset, joita he tappoivat. 

Niin alkoi ihmisryöstö, kun tietäjävelhot 
sieppasivat väkeä poluilta ja uhrasivat hei¬ 
dät Tohilille, Avilixille ja Hacavitzille, mut- 

ta omat poikansa he veivät turvaan ylös 
vuorelle. 

Maagisen kiven avulla Tohil, Avilix ja 
Hacavitz kulkivat kolmena nuorukaisena. 
He kylpivät erään joen rannalla, ja vain 
siellä he näyttäytyivät. Sen vuoksi sitä kut¬ 
suttiin Tohilin kylpypaikaksi; tämä oli joen 
nimi . 96 Heimot näkivät heidät usein, mutta 
heti kun heidät havaittiin, he katosivat. 

Sitten he saivat kuulla, missä Balam- 
Quitze, Balam-Acab, Mahucutah ja Iqui- 
Balam olisivat, ja niinpä heimot neuvotteli- 
vat, miten heidät saisi tapetuksi. 

Ensimmäiseksi heimojen oli selvitettävä, 
miten voittaa Tohil, Avilix ja Hacavitz. Ja 
heimopapit sanoivat kansalle: 

- Nouskoot kaikki! Kutsuttakoon kaikki 
paikalle! Yksikään älköön jääkö pois jou¬ 
kostamme. 

Niin kaikki kokoontuivat, he tulivat suurin 
joukoin ja harkittuaan asiaa perusteellises¬ 
ti he kysyivät toinen toisiltaan: 

- Mitä me tekisimme voittaaksemme Cave- 
cin 97 quichet, jotka tappavat meidän poi¬ 
kiamme ja alamaisiamme? Rukaanhan ei 
tiedä, millainen tuho uhkaa meidän vä¬ 
keämme. 

Jos meidän täytyy kestää noita ihmis¬ 
ryöstöjä, olkoon sitten niin, ja jos kerran 
Tohililla, Avilixilla ja Hacavitzilla on niin 
suuri valta, olkoon hän meidänkin juma¬ 
lamme, tämä Tohil - kunpa saisittekin hä¬ 
net vangiksenne! He eivät voi voittaa mei¬ 
tä. Eikö meillä muka ole riittävästi miehiä 
joukossamme? Ei noita caveceja ole paljon, 

he sanoivat ollessaan kaikki kokoontunei¬ 
na. 

Ja jotkut sanoivat: 

- Kuka on nähnyt nuo, jotka kylpevät joes¬ 
sa joka päivä? Jos he ovat Tohil, Avilix ja 
Hacavitz, meidän pitäisi ensin voittaa hei¬ 
dät ja sitten ryhtyä tuhoamaan niiden uhri- 
pappeja. Näin sanoivat monet ihmiset asi¬ 
asta keskustellessaan. 

- Mutta miten me heidät voittaisimme? he 
kysyivät uudestaan. 

- Näin me heidät voitamme: koska heillä 
on nuoren miehen hahmo, kun heidät nä¬ 
kee joella, menköön kaksi hyvin kaunista 
ja suloista neitosta herättämään heidän ha¬ 
lunsa, he vastasivat. 

- Hyvä. Lähdetäänpä sitten etsimään kahta 
oikein kaunista neitosta, he huudahtivat ja 
menivät hakemaan tyttäriään. 

Neitoset olivat todellisia kaunottaria. Sitten 
he neuvoivat neitosia: 

- Menkää, tyttäremme, menkää pesemään 
vaatteita joelle, ja jos näette kolme nuoru¬ 
kaista, riisuutukaa heidän edessään, ja jos 
heidän sydämensä syttyvät halusta teihin, 
huutakaa heille! Jos he sanovat teille: 
"Voimmeko tulla teidän luoksenne?” - 
"Kyllä”, vastaatte heille. Ja kun he kysyvät 
teiltä: "Mistä te tulette, kenen tyttäriä olet¬ 
te?” vastaatte: "Olemme Hanojen tyttäriä”. 

Sitten te sanotte heille: "Antakaa meille 
muistoksi jokin lahja.” Ja jos he sitten, kun 
ovat antaneet teille lahjan, haluavat suudel¬ 
la teitä, antautukaa heille. Jos ette tee kuten 

sanomme, tapamme teidät. Mutta jos teette 
niin, olemme tyytyväisiä. Kun olette saa¬ 
neet lahjan, tuokaa se tänne, ja se olkoon 
todisteena siitä, että olette olleet heidän 
ominaan. 

Niin sanoivat Herrat opastaessaan kahta 
neitosta. Ja tässä ovat heidän nimensä: toi¬ 
sen nimi oli Ixtah ja toisen Ixpuch . 98 Ja niin 
lähetettiin nuo kaksi neitosta Ixtah ja Ix- 
puh joelle, Tohilin, Avilixin ja Hacavitzin 
kylpypaikalle. Näin päättivät heimot. 

Ihastuttavan näköisinä, kauniisti ko¬ 
ristautuneina he lähtivät viivyttelemättä 
sinne, missä Tohil 99 kylpi, jotta heidät näh¬ 
täisiin pesemässä pyykkiä. Kun he olivat 
menneet, Herrat iloitsivat siitä, että olivat 
saaneet kaksi tytärtään tuolle matkalle. 

Heti joelle tultuaan nämä alkoivat pestä 
pyykkiä. He olivat jo riisuutuneet ja olivat 
kumartuneina kivien yli, kun Tohil, Avilix 
ja Hacavitz saapuivat joen rantaan ja sei¬ 
sahtuivat hämmästyneinä nähdessään kak¬ 
si nuorta tyttöä, jotka olivat pesemässä 
vaatteita. Tytöt puolestaan olivat hämil¬ 
lään. 

Mutta Tohil ei piitannut neitosista. Hän 
kysyi näiltä: 

- Mistä olette kotoisin? ja lisäsi: mitä te teet¬ 
te täällä meidän rannassamme? 

Ja nämä vastasivat: 

-Herrat lähettivät meidät tänne. Menkää 
Tohilin luo puhumaan hänen kanssaan, 
Herrat sanoivat meille, ja tuokaa sitten to¬ 
diste siitä, että olette nähneet hänen kas¬ 
vonsa, meille sanottiin. 

Näin neitoset puhuivat ja tekivät tiettäväk¬ 
si, miksi he olivat tulleet. 

Heimojen tarkoituksena oli ollut, että 
Tohilin ihmishahmot 100 ottaisivat neitoset 
väkisin. Mutta Tohil, Avilix ja Hacavitz pu- 
huttelivat uudestaan Ixtah- ja Ixpuch-nei- 
tosta ja sanoivat: 

- Hyvä on, te saatte mukaanne todisteen 
meidän keskustelustamme. Odottakaa het¬ 
ki. Tuotapikaa saatte sen Herroille annetta¬ 
vaksi, nämä sanoivat. 

Ensin Tohil, Avilix ja Hacavitz neuvoteli¬ 
vat uhripappiensa Balam-Quitzen, Balam- 
Acabin, Mahucutahin ja Iqui-Balamin 
kanssa ja sanoivat heille: 

- Maalatkaa kolme viittaa ja niihin tunnus- 
merkkinne. Antakaa viitat neitosille, jotta 
heimot voisivat tunnistaa ne, he sanoivat. 

Kolme uhripappia pani heti toimeksi. Ba- 
lam-Quitze maalasi viitan päälliseen jagu¬ 
aarin, Balam-Acab kotkan hahmon, ja Ma- 
hucutah puolestaan maalasi joka puolelle 
viittaa kimalaisia ja ampiaisia. Nämä hän 
maalasi suoraan kankaalle. Ja saatuaan 
kolme viittaa maalatuiksi he päättivät työn¬ 
sä. 

Sitten Balam-Quitze, Balam-Acab ja Ma- 
hucutah menivät antamaan viitat Ixtahille 
ja Ixpuchille ja sanoivat heille: 

- Tässä on todiste keskustelustamme; vie¬ 
kää nämä Herroille ja sanokaa heille: "To¬ 
hil on puhunut meille ja tässä on todiste", 
sanotte heille. Antakaa heille nämä viitat ja 
he pukekoot ne ylleen. 


138 



Näin he sanoivat neitosille hyvästellessään 
heidät. Tytöt lähtivät heti matkaan viitat 
mukanaan. 

Kun he saapuivat perille, Herrat ilahtui¬ 
vat nähdessään heidät ja heidän käsissään 
sen, mitä neitoset olivat menneetkiri hake¬ 
maan. 

- Näittekö Tohilin kasvot? he kysyivät. 

- Kyllä näimme, vastasivat Ixtah ja Ixpuch. 

- Mainiota. Ja toitte lahjan, eikö totta? Her¬ 
rat kysyivät ajatellen, että siinä olisi todiste 
tyttöjen teosta. 

Silloin neitoset levittivät heidän eteensä 
välkehtivät viitat, joihin oli maalattu jagu¬ 
aareja ja kotkia, kimalaisia ja ampiaisia. 
Herrat halusivat heti pukeutua niihin. 

Mitään ei tapahtunut, kun muuan Herra 
kietoi ympärilleen jaguaariviitan. Sitten 
hän kokeili toista viittaa, sitä, johon oli 
maalattu kotka. Herrasta se sopi 'hänelle 
erinomaisesti, ja niinpä hän pyörähteli vii¬ 
tassaan toisten edessä. Seuraavaksi hän rii¬ 
sui vaatteensa kaikkien edessä ja pukeutui 
kolmanteen viittaan. Ja nyt häntä ympäröi¬ 
vät viitan kimalaiset ja ampiaiset, jotka heti 
paikalla hyökkäsivät hänen kimppuunsa ja 
pistivät häntä niin, että hän ei sitä kestänyt, 
vaan alkoi huutaa. Ne olivat Mahucutahin 
kolmanteen viittaan maalaamia hyönteisiä. 

Tällä tavalla heimojen Herrat voitettiin. 
He kävivät heti moittimaan Lxtahia ja Ix- 
puchia: 

- Mitä ihmeen vaatteita te oikein olette tuo¬ 
neet? Mistä te haitte ne, senkin pirulaiset! 

he kovistelivat neitosia. Siten Tohil oli voit¬ 
tanut kaikki. 

Heimot uskoivat voivansa käyttää Ixtahia ja 
Ixpuchia Tohilin viettelemiseksi. Näiden 
tuli päästää Tohil tottelemaan kanssaan, 
niin että neidoista olisi tullut huonoja nai¬ 
sia. Mutta kiitos noiden suurenmoisten 
miesten, Balam-Quitzen, Balam-Acabin, 
Mahucutahin ja Iqui-Balamin, se ei onnis¬ 
tunut. 


Luku 3 

Jälleen kaikki heimot kokoontuivat neu¬ 
vottelemaan. 

- Mitä me teemme noille uhripapeille? He 
ovat todella mahtavia, he sanoivat. 

Me väijymme heitä ja tapamme heidät, 
me aseistaudumme jousin ja kiivin. Eikö 
meitä nyt olekin paljon? Kaikki osallistu¬ 
koot! Niin he puhuivat neuvotellessaan. 

Ja koko kansa tarttui aseisiin. Paljon oli 
sotureita, kun kaikki kokoontuivat tap¬ 
paakseen uhripapit. • 

Sillä välin Balam-Quitze, Balam-Acab, 
Mahucutah ja Iqui-Balam viipyivät Hacavit- 
zin vuorella pelastaakseen siellä olevat 
poikansa. Vuorella ei ollut paljon väkeä, 
heitä oli vähemmän kuin heimojen soturei¬ 
ta, eikä sillä vuorenlaella, missä he oleili¬ 
vat, ollut paljon tilaakaan. Sen vuoksi hei¬ 
mot päättivät tappaa heidät, kun he kaikki 
olivat päättäneet ryhtyä yhdessä vastarin¬ 
taan. 

Niin sitten koko kansa kokoontui yhteen 
jousin ja kiivin aseistettuna. On mahdoton¬ 
ta kuvailla, miten monenlaisia aseita heillä 
oli; päälliköt ja miehet olivat komea näky, 
ja joukkojen kuri oli hyvä. 

- Aivan varmasti he tuhoutuvat, ja Tohilista 
tulee Jumalamme. Häntä me palvomme, 
jos saamme hänet vangiksi, he sanoivat 
toisilleen. 

Mutta Tohil tiesi tämän kaiken, ja sen tiesi¬ 
vät myös Balam-Quitze, Balam-Acab ja 
Mahucutah, sillä siitä lähtien kun heimoso¬ 
turit olivat alkaneet aseistautua, uhripapit 
eivät olleet nukkuneet eivätkä levänneet, 
ja sen vuoksi he olivat selvillä kaikista 
suunnitelmista. 

Yöllä kaikki soturit nousivat ja lähtivät 
liikkeelle aikoen tunkeutua kaupunkiin. 
Mutta he eivät päässeet koskaan sinne asti, 
koska Balam-Quitze, Balam-Acab ja Mahu¬ 
cutah kukistivat heidät, silloin kun soturit 
olivat vartiossa tiellä. 

Pitäessään vartiota he eivät kuulleet mi¬ 
tään, ja niin he lopulta nukahtivat. Silloin 
uhripapit alkoivat raastaa irti heidän kul¬ 
makarvojaan ja paitojaan; he ottivat heidän 
kaulaltaan metallikoristeet, riistivät heidän 
pääkoristeensa ja kaulanauhansa. Heiltä 
vietiin myös heidän aseittensa metallikoris¬ 
teet. Tämän he tekivät rangaistakseen ja 
nöyryyttääkseen heimoja ja näyttääkseen 
heille quiche-kansan voiman. 

Kun soturit heräsivät, he hamuilivat pää¬ 
hineitään ja keihäitänsä, mutta heillä ei 
enää ollut metallikoristeita aseissaan ja 

myös päähineet olivat kadonneet. 

- Kuka meidät on ryöstänyt? Kuka on repi¬ 
nyt meidän partamme? Mistä nuo ovat tul¬ 
leet, jotka ovat ryöstäneet meidän arvok¬ 
kaat metallimme? ihmettelivät soturit. Voi- 
vatkohan ne olla niitä pahoja henkiä, jotka 
ryöstävät miehiämme? Mutta meitä he eivät 
kyllä onnistu pelottelemaan. Me tunkeu¬ 
dumme heidän kaupunkiinsa väkisin, ja 
niin saamme takaisin hopeamme. Näin me 
teemme, sanoivat heimot, ja kaikki totises¬ 
ti aikoivat olla sanansa mittaisia. 

Sillä välin uhripapit olivat aivan rauhallisi¬ 
na vuoren laella. Neuvoteltuaan keskenään 
Balam-Quitze, Balam-Acab, Mahucutah ja 
Iqui-Balam rakensivat muurin kau¬ 
punkinsa ympärille ja varustivat sen paalu- 
aidalla ja piikkipensailla. Sitten he tekivät 
ihmistä muistuttavia nukkeja ja panivat ne 
riviin muurille, aseistivat ne kilvillä ja nuo¬ 
lilla ja koristivat ne panemalla metallipäähi- 
neet niiden päähän. Nämä puupökkelöt he 
koristivat sillä hopealla, jonka he olivat 
anastaneet heimoilta. 

Kun he olivat kaivaneet vallihautoja kau¬ 
pungin ympärille, he olivat kysyneet neu¬ 
voa Tohililta: 

- Tappavatko he meidät? Voittavatko he 
meidät? he kyselivät Tohililta. 

- Älkää olko huolissanne! Minähän olen 
tässä. Tässä teille apu. Älkää pelätkö, Tohil 
sanoi Balam-Quitzelle, Balam-Acabille, 
Mahucutahille ja Iqui-Balamille. 

Niin he saivat kimalaiset ja ampiaiset. Ja 

kun he menivät niitä hakemaan, he panivat 
ne neljään ruukkuun, jotka he sitten sijoit¬ 
tivat eri puolille kaupunkia. He sulkivat ki¬ 
malaiset ja ampiaiset ruukkuihin taistellak¬ 
seen niiden avulla heimoja vastaan. 

Kaupunkia pidettiin silmällä kauempaa. 
Heimojen tiedustelijat vakoilivat ja tarkkai- 
livat sitä. 

- Ei heitä ole paljon, he sanoivat. 

Mutta he näkivät vain puiset hahmot, joi¬ 
den jouset ja kilvet liikahtelivat verkalleen. 
Heimojen silmissä ne näyttivät oikeilta ih¬ 
misiltä, oikeilta sotureilta, ja he olivat iloisia 
siitä, että niitä ei ollut kovin paljon. 

Heimoja oli niin paljon, että oli mahdo¬ 
tonta pitää lukua kaikista sotureista ja soti¬ 
laista, jotka olivat lähdössä Hacavitzin vuo¬ 
relle tappamaan Balam-Quitzea, Balam- 
Acabia ja Mahucutahia. 

Nyt kerromme, miten he saapuivat sinne. 


Luku 4 

Balam-Quitze, Balam-Acab, Mahucutah ja 
Iqui-Balam olivat kaikki vuorella vaimoi¬ 
neen ja lapsineen, kun soturit ja sotilaat 
tulivat. Heimojen miehiä oli paljon, enem¬ 
män kuin kuusitoistatuhatta, vieläpä 
enemmän kuin kaksikymmentäneljätuhat- 
ta miestä . 101 

He piirittivät kaupungin hurjasti huuta¬ 
en. Heillä oli nuolet ja kilvet aseinaan, he 
löivät rumpuja ja huusivat sotahuutonsa 
päästäen kimeitä kiljahduksia ja vihellyksiä 

kaupunkia lähestyessään. 

Mutta uhripapit eivät antaneet pelolle 
valtaa; he vain katselivat vihollisia muuril¬ 
ta, jossa he olivat kaikessa rauhassa vai¬ 
moineen ja lapsineen. Vasta kun heimot 
rynnistivät ylös vuorenrinnettä, he näkivät 
niiden kiihkon ja voiman. Kun heimot oli¬ 
vat syöksymässä päin kaupunginporttia, 
uhripapit avasivat ne neljä ruukkua, jotka 
olivat eri puolilla kaupunkia. Silloin kima¬ 
laiset ja ampiaiset pörähtivät niistä ulos 
mustana pilvenä. Hyönteiset pistivät sotu¬ 
reita silmäteriin ja tarrautuivat sieraimiin, 
suupieliin, jalkoihin ja käsivarsiin. Ja siten 
he tuhoutuivat. 

- Missä piileksivät ne, jotka ovat tuoneet 
tänne nämä kimalaiset ja ampiaiset? heimot 
kysyivät. 

Pikkuhyönteiset syöksyivät soturien sil¬ 
miin ja pistivät heitä silmäteriin, ne surisi¬ 
vat suurina parvina jokikisen miehen ym¬ 
pärillä; ja suunniltaan kimalaisten ja ampi¬ 
aisten pistoista he eivät kyenneet pitämään 
kiinni jousistansa eivätkä kiivistänsä, vaan 
ne rusentuivat heidän jalkoihinsa. Kun he 
kaatuivat, he jäivät makaamaan pitkin pi¬ 
tuuttaan vuorenrinteeseen eivätkä enää 
tunteneet nahoissaan nuolia eivätkä kir¬ 
veen iskuja. Balam-Quitze ja Balam-Acab 
käyttivät pelkkiä keppejä. Heidän vaimon- 
sakin osallistuivat tappamiseen. Heimot 
lähtivät juoksemaan pakoon, mutta vain 
osa heistä pääsi palaamaan. 

Ensimmäiset, jotka saatiin kiinni, tapet¬ 
tiin; ruumiita oli paljon, mutta ne olivat nii- 

ta, joiden kimppuun hyönteiset olivat käy¬ 
neet, eivätkä niitä, joiden kanssa piti taistel¬ 
la. Eikä se ollut mikään sankarikuolema, 
koska soturit kuolivat taistelematta. 

Niin kaikki heimot antautuivat. Kansat 
nöyrtyivät Balam-Quitzen, Balam-Acabin 
ja Mahucutahin edessä. 

- Säälikää meitä; älkää tappako meitä, he 
anoivat. 

- Vaikka ansaitsette kuoleman, teistä tulee 
meidän alamaisiamme loppuelämäksenne, 
nämä sanoivat heille. 

Tällä tavalla meidän ensimmäiset äitimme 
ja isämme voittivat kaikki heimot; ja tämä 
tapahtui Hacavitzin vuorella, kuten sitä 
nykyään nimitetään. Sinne he aluksi aset¬ 
tuivat, siellä he lisääntyivät ja heitä tuli aina 
vain enemmän. Siellä Hacavitzin vuorella 
he siittivät tyttärensä ja antoivat elämän 
pojilleen. 

Kun uhripapit olivat voittaneet heimot, 
kun he olivat kukistaneet ne vuoren laella, 
he olivat hyvin mielissään. Tällä tavalla he 
kukistivat muut heimot. Tämän jälkeen he 
saivat rauhan sydämiinsä. Ja he kertoivat 
pojilleen, että silloin kun heimot yrittivät 
tappaa heidät, heidän kuolinhetkensä oli¬ 
kin jo lähellä. 

Ja nyt kerromme Balam-Quitz6n, Balam- 
Acabin, Mahucutahin ja Iqui-Balamin kuo¬ 
lemasta. 

Luku 5 


Koska uhri papit jo aavistivat kuolevansa, 
he antoivat neuvoja lapsilleen. He eivät ol¬ 
leet sairaita, he eivät kärsineet tuskia, ei¬ 
vätkä he pelänneet kuolemaa silloin kun 
he neuvoivat heitä. 

Nämä ovat heidän poikiensa nimet: Ba- 
lam-Quitzellä oli kaksi poikaa, ensimmäi¬ 
sen nimi oli Qocaib. Balam-Quitzen toisen 
pojan nimi oli Qocavib; Balam-Quitze oli 
cavec-kansan isoisä ja isä. 

Ja nämä kaksi poikaa siitti Balam-Acab; 
tässä heidän nimensä: ensimmäinen poika 
oli nimeltään Qoacul ja toinen Qoacutec; 
Balam-Acab oli nihaib-kansan kantaisä. 

Mahucutahilla oli vain yksi poika, jonka 
nimi oli Qoahau. 

Noilla kolmella oli poikia, mutta Iqui- 
Balamilla ei ollut. He kaikki olivat todelli¬ 
sia uhripappeja; ja nämä olivat heidän poi¬ 
kiensa nimet. 

Niin he jättivät jäähyväiset pojilleen. Yh¬ 
dessä he neljä alkoivat laulaa suru sydä¬ 
missään. Murhemielin he lauloivat Ca- 
mucu-laulun hyvästelyssään poikansa. 

- Oi poikamme! Me lähdemme, palaamme 
sinne, mistä olemme tulleet; me jätämme 
teille hyviä ohjeita ja viisaita neuvoja. Oi, vai¬ 
mot, te, jotka tulitte meidän kaukaisesta 
Maastamme, he sanoivat kukin myös vaimol¬ 
leen hyvästellessään heidät. Me palaamme 
kaupunkiimme; siellä on jo paikallaan tai¬ 
vaalla Meidän Kauriittemme Herra 102 . Me läh¬ 
demme paluumatkalle, olemme täyttäneet 
tehtävämme täällä, meidän päivämme ovat 

päättyneet. Mu istakaa siis meitä, älkää 
unohtako meitä. Te saatte nähdä kotinne ja 
vuorenne jälleen, menkää ja jääkää sinne! Jat¬ 
kakaa kulkuanne, niin saatte nähdä sen pai¬ 
kan, josta me tulimme. 

Näin he sanoivat, kun he jättivät jäähyväi¬ 
set. Sitten Balam-Quitze jätti muistoesineen 
itsestään: 

- Tämän minä annan teille muistoksi. Tälle 
rakentuu teidän valtanne ja voimanne. 
Raskain sydämin minä hyvästelen teidät, 
hän lisäsi ja antoi heille Pizom-Gagalin 103 , 
oman tunnuksensa, jota ei voinut nähdä, 
koska se oli kääröllä, eikä sitä voinut ava¬ 
ta; edes sen saumaa ei voinut nähdä, kos¬ 
ka kukaan ei ollut nähnyt, kun se käärittiin 
kokoon. 

Tällä tavalla uhripapit jättivät jäähyväisensä 
ja hävisivät saman tien Hacavitzin vuoren 
huipulta. Heitä eivät haudanneet heidän 
vaimonsa eivätkä lapsensa. Rukaanhan ei 
ollut nähnyt heidän katoamistaan. Vain 
heidän jäähyväisissään heidät vielä nähtiin. 
Käärö tuli heille hyvin rakkaaksi, koska se 
oli muisto heidän isistään. He polttivatkin 
kopaalia heti isiensä muistoesineen edes¬ 
sä. 

Balam-Quitzen jälkeläiset, joita nimitet¬ 
tiin Qocaibiksi ja Qocavibiksi, eivät kadon¬ 
neet, koska he siittivät uusia sukupolvia ja 
olivat näin isoisinä ja isinä caveceille. 

Niin kuolivat nuo neljä, ensimmäiset 
isoisämme ja isämme; he katosivat jättäen 
lapsensa Hacavitzin vuorelle, jonne nämä 
jäivät asumaan. 

Kun heimot oli alistettu ja niiden suumu- 
denaika päättynyt, niillä ei enää ollut val¬ 
taa, vaan ne kaikki uurastivat päivätyössä. 

Uhripappien pojat muistelivat isiänsä; 
suuri oli heille Käärön arvo. Milloinkaan 
he eivät aukaisseet sitä, vaan se oli aina 
rullalla ja heidän mukanaan. He ylistivät 
kääröä ja nimittivät sitä Suuruuden Kää¬ 
röksi. Se oli lahja, jonka heidän isänsä oli¬ 
vat uskoneet heidän huostaansa muistoksi 
elämästään täällä maan päällä. 

Tällä tavoin tulivat tiensä päähän Balam- 
Quitze, Balam-Acab, Mahucutah ja Iqui- 
Balam, ensimmäiset miehet, jotka tulivat 
meren toiselta puolen, sieltä, missä aurin¬ 
ko nousee. Nämä päälliköt ja uhripapit oli¬ 
vat eläneet täällä kauan ja kuolivat hyvin 
vanhoina. 


Luku 6 

Pian sen jälkeen uhripappien pojat päätti¬ 
vät lähteä Itään ajatellen noudattaa isiensä 
neuvoa, jota he eivät olleet unohtaneet. Oli 
kulunut pitkä aika siitä, kun heidän isänsä 
olivat kuolleet, ja siitä, kun heimot olivat 
antaneet heille vaimot ja nuo kolme poikaa 
olivat saaneet vaimojen kautta sukulaisia. 
Ja lähtiessään matkaan he sanoivat: 

- Lähtekäämme Itään, sinne mistä meidän 
isämme tulivat. Niin nuo kolme poikaa sa¬ 
noivat, kun he lähtivät taipaleelle. 

Qocaib oli yhden nimi, hän oli Balam- 
Quitzen poika ja caveceja. Qoacuteciksi 
nimetty oli Balam-Acabin poika ja nihaibe- 

ja; ja se, jota kutsuttiin Qoahauksi, oli Ma- 
hucutahin poika ja ahauquichejä. 

Nämä ovat niiden nimet, jotka lähtivät 
meren toiselle puolelle; kolme heitä siis 
lähti, ja he olivat neuvokkaita ja kokeneita 
miehiä sekä asemaltaan ylhäisiä. He hyväs- 
telivät veljensä ja sukulaisensa ja lähtivät 
iloisin mielin. 

- Emme me kuole, vaan palaamme, he sa¬ 
noivat lähtiessään. 

Heidän täytyi tietenkin ylittää meri pääs¬ 
täkseen Itään, jonne he menivät ottamaan 
vastaan kuninkuuden. Idän Kuningas oli 
nimeltään se Herra, jonka luo he Idässä 
saapuivat. Kun he astuivat suuren Herra 
Nacxitin 104 , kuninkaitten ylimmän ja aino¬ 
an tuomarin, eteen, tämä antoi heille ku¬ 
ninkuuden arvomerkit ja kaikki siihen 
kuuluvat tunnukset. 

Siten he saivat Ahpopin ja Ahpop-Cam- 
hän tunnusmerkit ja Ahpopin ja Ahpop- 
Camhän mahdin ja lääninherruuden. Ja 
Nacxit antoi heille lopuksi kuninkaanval- 
lan tunnukset, joita ovat kunniakatos, val¬ 
taistuin, luuhuilut, cham-cham -rummut, 
keltaiset ennushelmet, puuman kynnet, ja¬ 
guaarin kynnet, metsäkauriin pää ja sorkat, 
kypärän nenäsuojus, näkinkengät, tupak¬ 
ka ja tupakkamassit, papukaijan sulat, pu- 
nahaikaran sulista tehdyt viirit sekä tatam 
ja caxcon. Tämän kaiken pojat ottivat mu¬ 
kaansa. Sieltä meren toiselta puolelta he 
toivat takaisin Tulänin kuvakirjoitukset, 
joihin heidän historiansa oli tallennettu. 

Kun Qocaib, Qoacutec ja Qoahau saa¬ 
puivat Hacavitz-nimiseen kaupunkiinsa ja 

ottivat heimot uudestaan hallintaansa, ta- 
mubilt ja llocabit, kaikki heimot, kokoon¬ 
tuivat yhteen ja riemuitsivat. Rabinalit, 
cakchiquelit ja tziquinahät riemuitsivat, 
kun heille näytettiin kuningasvallan suu¬ 
ruuden tunnukset. Heimot olivat myös 
mahtavia, vaikka ne eivät olleet vielä osoit¬ 
taneet koko voimaansa. Ja Hacavitz-vuo¬ 
rella ne olivat kaikki vielä yhdessä näiden 
Idästä tulleiden kanssa. Heitä oli siellä pal¬ 
jon, ja he elivät siellä kauan. Siellä myös 
kuolivat Balam-Quitzen, Balam-Acabin ja 
Mahucutahin vaimot. 

Aikojen kuluttua heimot lähtivät, hylkä- 
sivät kotimaansa ja etsivät muita paikkoja, 
minne asettua. Ensimmäiset äitimme ja 
isämme asettuivat elämään lukuisiin paik¬ 
koihin, joille he antoivat nimen. Niille pai¬ 
koille he kerääntyivät yhteen ja niissä he 
lisääntyivät. Vanhat ihmiset kertoivat, kuin¬ 
ka he olivat lähteneet ensimmäisestä kau¬ 
pungistaan, jonka nimi oli Hacavitz, ja 
menneet perustamaan toisen kaupungin, 
Chi-Quixin. 

Kauan aikaa he asuivat tässä toisessa 
kaupungissa, missä he saivat tyttäriä ja poi¬ 
kia. Heitä oli siellä suuret määrät, ja he an¬ 
toivat kaupunkinsa nimen kaikkiaan nel¬ 
jälle vuorelle. He naittivat tyttärensä ja poi¬ 
kansa, antoivat tyttäret ja saivat siitä hyväs¬ 
tä lahjoja ja suosionosoituksia, ja niin he 
elivät onnellisina. 

He levittäytyivät joka puolelle Chi-Qui¬ 
xin kaupunkia: Chichaciin, Humetahäan, 
Culbäan ja Cavinaliin. Sen nimisiä olivat ne 
paikat, joihin he asettuivat. Ja he tutkivat 
kukkulansa ja kaupunkinsa ja etsivät asu- 

mattomiksi jääneitä paikkoja, koska heitä 
oli jo tavattoman paljon. 

Ne miehet, jotka olivat aikoinaan mat¬ 
kanneet Itään ottamaan vastaan herruu¬ 
den, olivat jo kuolleet. He olivat vanhoja jo 
silloin, kun he olivat saapuneet näihin 
kaupunkeihin. He eivät kotiutuneet noihin 
paikkoihin, joihin he olivat joutuneet, vaan 
he kärsivät siellä monista vaikeuksista ja 
vastoinkäymisistä, ja vasta pitkän ajan ku¬ 
luttua isoisät ja isät saapuivat perille. Seu- 
raavaksi kerrotaan sen kaupungin nimi, 
jonne he saapuivat. 


Luku 7 

Chi-Izmachi on sen kaupungin nimi, jonne 
he sitten asettuivat asumaan. Siellä kunin¬ 
kaitten neljännen sukupolven aikana hei¬ 
dän mahtinsa alkoi kasvaa ja sinne he pys¬ 
tyttivät vahvat kivirakennuksensa. 

Conache ja Beleheb-Queh hallitsivat Ga- 
lel-Ahauna. Sitten kuningas Cotuhä ja Iztayul 
hallitsivat Ahpopina ja Ahpop-Camhäna. He 
hallitsivat kauniissa Izmachin kaupungissa, 
jonka he olivat rakentaneet. 

Izmachissa oli vain kolme Suurta Taloa. 
Ei ollut kahtakymmentäneljää, oli vain kol¬ 
me Suurta Taloa: cavecien, nihaibien ja 
ahauquiche-heimon Suuret Talot. Vain 
kahdella sukukansalla, quicheillä ja tamu- 
beilla, oli Suuret Talot. 

Izmachissa oltiin aina yhtä mieltä, ei ol¬ 
lut erimielisyyksiä eikä riitoja, rauha vallitsi 
kuningaskunnassa, ei ollut epäsopua eikä 

tappelua, vain rauha ja onni vallitsivat hei¬ 
dän sydämissään. Kateus ja kauna olivat 
heille tuntemattomia. He olivat asettaneet 
suuruudelleen rajat, eikä heillä ollut aiko¬ 
musta laajentua. Izmachissa he vain kohot¬ 
tivat kilpensä näkyviin näyttääkseen 
valtaansa, mahtiansa ja suuruuttansa. 

Kun llocabit näkivät kilvet, he aloittivat 
sodan. He tahtoivat tappaa kuningas Co- 
tuhän, sillä he halusivat tämän sijaan pääl¬ 
likön omasta keskuudestaan. Herra Iztayu- 
lia, josta ei ollut tähän apua, llocabit halu¬ 
sivat rangaista, he halusivat tappaa hänet. 
Mutta heidän pahat aikeensa kuningas Co- 
tuhäa vastaan eivät onnistuneet, sillä ku¬ 
ningas kävi heidän kimppuunsa ennen 
kuin he ehtivät tappaa hänet. 

Niin alkoi sota, sen mukana sekasorto ja 
levottomuudet. Llocabisoturit hyökkäsivät 
ja tunkeutuivat kaupunkiin. He halusivat 
tuhota quiche-kansan ja hallita yksin. Mut¬ 
ta heitä kohtasi kuolema tai heidät otettiin 
vangiksi, ja vain muutamien onnistui paeta. 

Sitten vankeja alettiin uhrata kuningas 
Cotuhän määräyksestä rangaistukseksi hei¬ 
dän rikoksistaan. Oli myös monia, jotka 
menettivät vapautensa ja joutuivat orjuu¬ 
teen. Voitettuina heidän oli pakko antau¬ 
tua, koska he olivat aloittaneet sodan Her¬ 
roja ja kaupunkia vastaan. He olivat halun¬ 
neet quiche-kansan tuhoa ja sen kunin¬ 
kaan kuolemaa, mutta eivät siinä onnistu¬ 
neet. 

Tällä tavalla alkoi ihmisten uhraaminen 
jumalille. Tämä kilpien sota oli myös syynä 
siihen, että Izmachin kaupunkia alettiin 
linnoittaa. 

Izmachlssa syntyi quiche-kansan ja sen 
kuninkaan mahti, koska valtakunta oli to¬ 
della suuri. Kuninkaat olivat vailla vertaa; 
kukaan ei kyennyt voittamaan heitä eikä 
kukaan voinut heitä nöyryyttää. He myös 
loivat sen valtakunnan suuruuden, jonka 
olivat perustaneet Izmachiin. 

Kaupungissa kasvoi kansalaisten pelko 
jumalia kohtaan. Kaikki heimot, suuret ja 
pienet, joutuivat kauhun valtaan, kun he 
olivat todistamassa vangittujen saapumista 
uhrattaviksi. Nämä tapettiin kuningas Co- 
tuhän, kuningas Iztayulin ja Nihaibin ja 
Ahau-Quichen heimojen voiman ja mahta¬ 
vuuden osoitukseksi. 

Izmachlssa eli vain quiche-kansan kol¬ 
me heimoa. Sieltä ovat lähtöisin myös suu¬ 
ret juhlat ja juomingit, joita vietettiin heidän 
tyttäriensä kunniaksi, kun näitä tultiin kosi¬ 
maan. Siellä kokoontui kolmen Suuren Ta¬ 
lon väki, kuten niitä nimitettiin. Siellä he 
söivät ja joivat. Ruoka ja juoma oli annettu 
heidän siskoistaan ja tyttäristään, ja heidän 
sydämensä iloitsivat kun he söivät ja joivat 
Suurissa Taloissa. 

- Näin me osoitamme mielihyväämme ja 
näin me avaamme tien tuleville polville. 
Näin me osoitamme hyväksymisemme nai¬ 
makaupoille, heimot sanoivat. 

Izmachlssa heimot löysivät oman ominais¬ 
laatunsa, nimesivät itsensä ja jakaantuivat 
seitsemään pääsukuun ja alueeseen. 

- Yhdistykäämme, me cavecit, me nihaibit 
ja me ahauquichet, sanoivat nuo kolme 
heimoa ja kolme Suurta Taloa. 

He elivät pitkään Izmachissa, kunnes etsit¬ 
tyään löysivät toisen kaupungin ja hylkäsi- 
vät Izmachin. 


Luku 8 

Kun quiche-heimot olivat lähteneet Iz- 
machista, he saapuivat Gumarcaahin 105 
kaupunkiin. Kun heidän kuninkaansa Co- 
tuhä ja Gucumatz ja muut Herrat saapuivat 
sinne, kaupunki sai tämän nimen. Siitä 
kun Quichen mahti oli alkanut syntyä, 
väki lisääntyä ja kansakunta kehittyä, oli 
kulunut viisi sukupolvea. 

Kun he sitten olivat asettuneet asumaan 
sinne, he rakensivat paljon taloja sekä 
temppelin jumalalle ja sijoittivat sen kau¬ 
pungin keskelle, sen korkeimmalle paikal¬ 
le. 

Niin alkoi heidän valtakuntansa kasvaa. 
Väkeä oli yhä enemmän koolla, kun oli 
neuvoteltava Suurissa Taloissa. He liittou¬ 
tuivat mutta purkivat sitten liittonsa, koska 
heidän, välilleen puhkesi riitoja ja syntyi 
kateutta, kun he sopivat sisartensa ja tyttä¬ 
riensä naimakaupoista, eivätkä he enää 
juoneet yhdessä. Sen tähden he eivät enää 
pitäneet yhtä, vaan kääntyivät toisiaan vas¬ 
taan ja häpäisivät vainajia; kuolleiden luut 
eivät saaneet levätä rauhassa. 

He jakaantuivat yhdeksäksi suvuksi. Lo¬ 
petettuaan riitelyn siskojensa ja tyttäriensä 
naimakaupoista he laativat suunnitelman 
kuningaskunnan jakamisesta kahteenkym- 
meneenneljään Suureen Taloon, mikä sit- 

ten tehtiinkin. Kauan sitten he olivat tulleet 
tänne ja perustaneet kaksikymmentäneljä 
Suurta Taloa Gumarcaahin kaupunkiin, 
jonka Herra Piispa siunasi. Myöhemmin 
tämä kaupunki hyljättiin. 

Gumarcaahissa heidän maineensa kas- 
voi, sinne he sijoittivat komeat valtaistui¬ 
mensa ja kunniapaikkansa, ja Herrat jakoi¬ 
vat arvoasemat keskenään. Yhdeksän ca- 
vecien Herraa johti yhdeksää sukua, yh¬ 
deksän nihaibien Herraa johti myös yh¬ 
deksää sukua, neljä Ahau-Quiche -heimon 
Herraa johti neljää sukua ja zaquicien Her¬ 
rat johtivat kahta sukua. 

Herroja oli nyt paljon ja paljon oli myös 
niitä päälliköitä, jotka olivat alamaisista 
korkea-arvoisimmat, ja jokaisella Herralla 
oli suuri suku. 

Nyt kerromme jokaisen Suuren Talon jo¬ 
kaisen Herran nimen. Tässä siis cavecien 
Herrojen nimet. Ensimmäinen Herroista oli 
Ahpop 106 , sitten Ahpop-Camhä 107 , Ah-To- 
hil 108 , Ah-Gucumatz 109 , Nim-Chocoh-Ca- 
vec 110 , Popol-Vinac-Chituy 111 , Lolmet- 
Quehnay 112 , Popol-Vinac Pa Horn Tza- 
latz 113 ja Uchuch-Camhä 114 . 

Nämä siis olivat cavecien Herrat, yhdek¬ 
sän Herraa. Jokaisella oli Suuri Talonsa. * 
Heistä tulee puhe vielä myöhemmin. 

Tässä nihaibien Herrat. Ensimmäinen oli 
Ahau-Galel; sitten tulevat Ahau-Ahtzic-Vinac, 
Galel-Camhä, Nima-Camhä, Uchuch-Camhä, 
Nim-Chocoh-Nihaibab, Avilix, Yacolatam, 
Utzam-pop-Zaclatol ja Nimä-Lolmet-Ycol- 
tux; nämä ovat nihaibien yhdeksän Her¬ 
raa. 

Ahau-Quichen Herrojen nimet taas ovat 
Ahtzic-Vinac, Ahau-Lolmet, Ahau-Nim- 
Chocoh-Ahau ja Ahau-Hacavitz; neljä 
Ahau-Quichen Herraa samassa järjestyk¬ 
sessä kuin heidän Suuret Talonsa. 

Zaquiceilla oli kaksi sukua, Herrat olivat 
Tzutuhä ja Galel-Zaquic. Vain näillä kah¬ 
della Herralla oli Suuri Talo. 


Luku 9 

Tällä tavoin syntyi kahdenkymmenen nel¬ 
jän Herran ja kahdenkymmenenneljän 
Suuren Talon yhteisö. Ja quiche-kansan 
suuruus ja mahti kasvoi. Heidän jälkeläis- 
tensä ylivertaisuus kohosi suurimpaan lois¬ 
toonsa, kun he rakensivat rotkojen kivi¬ 
kaupungin. 

Heimot pienimmistä suurimpiin saapui¬ 
vat kuninkaan eteen, ja kun vielä raken¬ 
nettiin talot jumalille ja Herroille, Quichen 
kansan loisto ja mahtavuus lisääntyi enti¬ 
sestään. Herrat eivät tehneet työtä, he eivät 
rakentaneet taloja itselleen eivätkä jumalil¬ 
le; heidän yhä lukuisammat poikansa ja 
alamaisensa rakensivat ne. 

Koska he kaikki olivat Herrojen omai¬ 
suutta, näiden ei tarvinnut käyttää vilppiä 
eikä väkipakkoa, ja moni veli ja sukulai¬ 
nenkin oli tullut kuulemaan Herrojen mää¬ 
räyksiä. 

Herroja rakastettiin aidosti ja heitä pidet¬ 
tiin suuressa arvossa, ja kun maaseudun 
väki lisääntyi ja kaupunki kasvoi, pojat ja 
alamaiset järjestivät Herrojen kunniaksi ko- 

meat syntymäpäiväjuhlat. 

Ihmetekoihin kykenevien kuningas Gu- 
cumatzin ja kuningas Cotuhän ansiosta 
maaseutu ja kaupungit kasvoivat, niiden 
asukkaat eivät joutuneet sotaan eivätkä an¬ 
tautumaan viholliselle. Gucumatz oli to¬ 
dellinen ihmekuningas. Seitsemän päivää 
hän oli taivaassa ja seitsemän päivää maan 
alla Xibalbässa; seitsemän päivää hän oli 
käärmeenä ja hän oli oikea käärme; seitse¬ 
män päivää hän liiteli kotkana ja seitsemän 
päivää kulki jaguaarina: hän näyttäytyi 
ihan oikeana kotkana ja jaguaarina. Veri- 
lammikoksi muuttuneena hän oli vielä toi¬ 
set seitsemän päivää, hän oli pelkkää veri- 
hyhmää. 

Tämä kuningas kykeni todellisiin ihme- 
töihin, ja muiden kaupunkien Herrat olivat 
kauhuissaan. Tieto kuninkaan yliluonnolli¬ 
sesta olemuksesta oli levinnyt laajalle ja 
kulkeutunut kaupunkien Herrojen korviin. 
Quiche-kansan suuruudenaika alkoi sil¬ 
loin, kun kuningas Gucumatz ryhtyi ihme¬ 
tekoihin. Hänen poikansa ja pojanpoikan¬ 
sa eivät milloinkaan unohtaneet häntä. 
Hän ei tehnyt ihmeitä pelkästään näyttääk¬ 
seen ylivertaisuuttaan vaan hallitakseen 
kaikkia kaupunkeja ja osoittaakseen, että 
vain yhdestä olisi kansojen johtajaksi. 

Suurkuningas Gucumatz oli kuninkait¬ 
ten neljättä sukupolvea, ja hän oli myös 
Ahpop ja Ahpop-Camhä, 

Quiche-kuninkaitten vallanperijät ja jäl¬ 
keläiset hallitsivat, siittivät lapsia ja saivat 
paljon aikaan, Tepepul ja Iztayul syntyivät; 
heidän hallitusaikansa sattui kuninkaitten 
viidenteen sukupolveen; ja samalla tavalla 

jokaista Herrojen sukupolvea seurasi toi¬ 
nen. 


Luku 10 

Tässä ovat nyt kuninkaitten kuudennen 
sukupolven nimet. Oli kaksi suurta kunin¬ 
gasta, Gag-Quicab oli nimeltään ensim¬ 
mäinen ja toinen oli Cavizimah, ja he teki¬ 
vät suurtekoja; quiche-kansan valta kasvoi 
entisestään, koska nämäkin kuninkaat sai¬ 
vat aikaan ihmeitä. 

Nyt kerromme pienten ja suurten naa¬ 
purikansojen maiden ja kaupunkien tu¬ 
hosta ja niiden jakamisesta. Niiden joukos¬ 
sa olivat maa, joka aikoinaan oli ollut 
cakchiquelien maata, nykyinen Chuvilä 115 
ja rabinaleille 116 kuulunut maa, Pamacä 117 
sekä Caoque-kansan maa 118 , Zaccabahä 119 
ja zaculeu-kansan 120 sekä chuvimiquinä 121 -, 
xelahu 122 -, chuvätzac 123 - ja tzolohche 124 -ni¬ 
misten kansojen kaupungit. 

Nämä kansat vihasivat Quicabia, Tämä 
soti heitä'vasmnTvällöitti ja tuhosi maat ja 
kaupungit, jotka kuuluivat rabinaleille, 
cakchiqueleille ja zaculeulaisille. Quicab 
tuli ja valloitti kaikki kaupungit, ja hänen 
sotilaansa ulottivat sotaretkensä kauas. 
Kun jokin heimo ei maksanut veroa, hän 
hyökkäsi niihin kaupunkeihin ja pakotti ne 
maksamaan veroa itselleen ja Cavizimahil- 
le. 

Haavoittuneet ja nuolten puihin lävistä- 
mät otettiin orjiksi; he olivat menettäneet 
kunniansa ja elinvoimansa. Niin tuhottiin 

kaupungit, jotka hävitettiin saman tien pe¬ 
rustuksia myöten. Voitetut kansat kauhis¬ 
tuivat tätä niin kuin kauhistutaan maahan 
iskevää salamaa, joka halkaisee kallion. 

Ikään kuin merkkinä Quicabin tuhoa¬ 
masta kaupungista on Colchen edustalla 
nykyään kiviröykkiö, jonka kivet näyttävät 
siltä, kuin ne olisi hakattu kirveellä. Siellä 
se on Petatayaub-nimisellä 125 rannalla, ja 
ohikulkijat voivat nähdä sen selvästi nyky¬ 
äänkin todisteena hänen urheudestaan. 

Quicabia ei voitu tappaa eikä voittaa, 
koska hän oli erittäin rohkea mies ja kaik¬ 
ki kansat maksoivat hänelle veroa. 

Valloitettuaan nyt heimojen kaupungit 
Herrat kokoontuivat neuvottelemaan ja 
päättivät linnoittaa rotkot ja kaupungit. 
Partiot lähtivät tarkkailemaan vihollista ja 
asuttamaan valloitettuja alueita. 

- Tämä vain siltä varalta, että heimot saat¬ 
taisivat palata, Herrat sanoivat kokoonnut- 
tuaan neuvonpitoon. 

Sitten partiot lähtivät omiin asemiinsa. 

- Noista alueista tulee samanlaisia kuin 
meidän linnoituksemme ja kaupunkimme, 
muurit ja varustuksetkin ovat samanlaisia; 
nyt meidän urheutemme ja kuntomme jou¬ 
tuvat koetukselle, sanoivat Herrat, kun he 
menivät kukin eri suvuille osoitetuille pai¬ 
koille taistelemaan vihollista vastaan. 

Ja kun Herrat olivat antaneet ohjeensa, par¬ 
tiot menivät vahvistamaan rotkoja ja kau-. 
punkeja. 

- Menkää sinne, koska ne ovat jo meidän 

maatamme! Älkää pelätkö, vaikka siellä 
vielä olisi vihollisia, jotka aikoisivat tappaa 
teidät; antakaa nopeasti tieto siitä, niin 
minä tulen tappamaan heidät! sanoi heille 
Quicab, kun hän hyvästeli heidät kaikki 
Galelin ja Ahtzic-Vinacin 126 läsnä ollessa. 

Viivyttelemättä jousi- ja linkomiehet lähti¬ 
vät liikkeelle. Koko Quichen kansan iso¬ 
isät ja isät menivät asemiinsa. Heitä oli joka 
vuorella vuorten vartiomiehinä, jousi- ja 
linkomiehinä vartiossa. He olivat kaikki 
samaa alkujuurta ja heillä oli yhteinen ju¬ 
mala. 

Kaikki he lähtivät, kaikki Uvilästa 127 ja 
Chulimalista, Zaquiyästa, Xahbaqiehista, Chi- 
Temahista, Vahxalahuhista ja Cabracänista 128 , 
Chabicac-Chi-Hunahpusta ja Macästa 129 , Xoy- 
abahista 130 , Zaccabahästa 131 , Ziyahästa 132 , Mi- 
quinasta 133 , Xelahuhista 134 ja myös rannikolta 
lähdettiin. He lähtivät sotaan suojelemaan 
maata noiden neljän Herran käskystä: Qui- 
cabin ja Cavizimahin, jotka olivat Ahpopi- 
na ja Ahpop-Camhäna, sekä Galelin ja Aht¬ 
zic-Vinacin käskystä. 

Heidät lähetettiin vartioimaan maata 
Quicabin ja Cavizimahin vihollisilta; nämä 
kuninkaat olivat Cavecin Talosta. Samoin 
heidän piti suojella maata Queemän, nihai- 
bien Herran, vihollisilta, sekä Achac-Iboyn, 
Ahau-Quichen Herran, vihollisilta. Nämä 
olivat niiden Herrojen nimet, jotka "lähetti¬ 
vät poikansa ja alamaisensa vuorille, jokai¬ 
selle niistä. 

He lähtivät empimättä, ottivat vankeja ja 
toivat ne Quicabin ja Cavizimahin sekä 
Galelin ja Ahtzic-Vinacin eteen. Jousi- ja 

linkomiehet sotivat ja ottivat sotavankeja. 
Joistakin sotureista tuli sankareita, kun he 
puolustivat asemiaan, ja Herrat palkitsivat 
heidät antamalla heille lahjoja, kun he tuli¬ 
vat luovuttamaan vankinsa. 

Myöhemmin kokoonnuttiin neuvottele¬ 
maan Herrojen Ahpopin, Ahpop-Camhän, 
Galelin ja Ahtzic-Vinacin määräyksestä, ja 
sovittiin, että sukujen päämiehenä pidettäi¬ 
siin arvoltaan ensimmäistä. - Minä olen Ah- 
pop! - Minä olen Ahpop-Camhä! - Minusta 
tulee arvoltani Ahpop; sinä, Ahau-Galel, 
saat Galelin arvon, sanoivat Herrat koko¬ 
uksessaan. 

Samoin päättivät tamubit ja Ilocabit. 
Nämä kolme sukulaiskansaa toimivat sa¬ 
malla tavalla, kun ne ensimmäistä kertaa 
ylensivät poikiaan ja alamaisiaan ja nimitti¬ 
vät heitä päälliköiksi. Sellainen oli neuvot¬ 
telun tulos. Mutta heistä ei tehty päälliköi¬ 
tä täällä Quiche-maassa. Sillä vuorella on 
oma nimensä, jolla heidän pojistaan ja ala- 
maisistaan ensi kertaa tehtiin päälliköitä. 
Tämä tapahtui silloin, kun heidät kaikki oli 
lähetetty jokainen omalle vuorelleen ja sen 
jälkeen koottu yhteen. Xebalax ja Xeca- 
max ovat niiden vuorten nimet, joilla heis¬ 
tä tehtiin päälliköitä ja joilla he ottivat vas¬ 
taan arvoasemansa. Tämä tapahtui Chuli- 
malissa. 

Tällä tavalla he saivat arvonimensä, 
ylennyksensä ja kunniamerkkinsä: Ahpop 
ja Ahpop-Camhä, Galel ja Ahtzic-VInac ni- 
mesivät kaksikymmentä galelia ja kaksi¬ 
kymmentä ahpopia. Arvonimensä saivat 
kaikki galelahpopit ja yksitoista, joiden 

arvo oli Nim-Chocohin; lisäksi nimitettiin 
Galel-Ahau, Galel Zaquic, Galel Alichih, 
Rahpop-Achih, Rahtzalam-Ahchih ja Ut- 
zam-Ahchih. Nämä arvot soturit saivat sil¬ 
loin, kun heidät nimitettiin ja heille myön¬ 
nettiin heidän kunniapaikkaansa kuuluvat 
arvomerkit. He olivat quiche-kansan par¬ 
haat pojat ja alamaiset, heidän tiedusteli¬ 
jansa ja partiomiehensä, nuoli- ja linkomie- 
hensä; he olivat Quichen muurit ja portti, 
linnoitus ja suoja. 

Myös tamubit ja llocabit antoivat arvoni¬ 
miä ja ylensivät poikansa ja alamaisensa, 
jotka olivat kunnostautuneet taistelutante¬ 
reella. 

Näin syntyivät galelahpopin arvonimi- 
tykset sekä muut arvonimet, jotka vielä ny¬ 
kyäänkin ovat käytössä kaikkialla. Ahpop 
ja Ahpop-Camhä sekä Galel ja Ahtzic-Vi- 
nac loivat ne. 


Luku 11 

Nyt me kerromme Jumalan talosta, jolla on 
sama nimi kuin jumalalla. Tohiiin Suuri Ra¬ 
kennus oli cavecien temppelin nimi. Nihai- 
bien temppelin nimi oli Avilix, ja Hacavitz 
oli Ahau-Quichen 135 kansan jumalantemp- 
pelin nimi. 

Cahbahässa oli suuri rakennus, jonka 
nimi oli Tzutuhä . 136 Siellä oli kivi, jota pal¬ 
voivat kaikki quiche-kansan Herrat ja hei¬ 
mot. 

Ensin kansat uhrasivat Tohilille, sitten ne 
menivät osoittamaan kunnioitustaan Ahpo- 

piile ja Ahpop-Camhälle. He veivät näille 
kuninkaille komeita sulkia ja maksoivat 
näille veronsa. Ja kuninkaat, joille he mak¬ 
soivat kymmenyksiä, olivat Ahpop ja Ah- 
pop-Camhä, jotka olivat valloittaneet hei¬ 
dän kaupunkinsa. 

Suuria Herroja ja mahtajia olivat ihmete¬ 
koihin kykenevät kuninkaat Gucumatz ja 
Cotuhä, samoin kuin kuninkaat Quicab ja 
Cavizimah. He tiesivät, tulisiko sota, kai¬ 
ken he näkivät selvänä edessään; he näki¬ 
vät silmissään taistelut, verilöylyt ja nälän¬ 
hädän. He tiesivät nämä hyvin, koska oli 
olemassa paikka, jossa saattoi nähdä kir¬ 
jan, jota he sanoivat Popol Vuhiksi. 

Mutta he eivät olleet vain tällä tavalla 
Herroja. Vaikuttavia olivat myös heidän 
paastonsa, joilla he kiittivät siitä, että hei¬ 
dät oli luotu ja että heillä oli valtakuntansa. 
He paastosivat 137 pitkään ja uhrasivat juma¬ 
lilleen. Ja nyt kerromme, kuinka he paasto¬ 
sivat: yhdeksän miestä paastosi ja yhdek¬ 
sän uhrasi ja poltti suitsuketta Tohilille. Vä¬ 
lillä taas kolmetoista miestä paastosi, kol¬ 
metoista uhrasi ja poltti suitsuketta. He söi¬ 
vät jumalansa edessä vain hedelmiä, zapo- 
teja, matasanoja ja jocoteja. Tortilloja he ei¬ 
vät syöneet. 

Olipa uhraamassa seitsemäntoista mies¬ 
tä tai kymmenen paastoamassa, niin he ei¬ 
vät syöneet. He täyttivät korkeat käskynsä 
ja siten osoittivat asemansa Herroina. 

Heillä ei ollut naisiakaan, joiden kanssa 
nukkua, vaan he olivat yksin ja paastosivat 
jumalan talossa; he rukoilivat koko päivän, 
polttivat suitsuketta ja uhrasivat. Iltahämä- 

rastii aamunsarastukseen asti he huusivat 
avuksi jumalaa kohottaen kasvonsa taivas¬ 
ta kohti ja rukoilivat pojilleen ja alamaisil- 
leen hyvää elämää ja valtakunnalleen me¬ 
nestystä. 

Tässä heidän rukouksensa jumalalle; 
näin he rukoilivat palavasti: 

- Oi sinä ihana valkeus! Sinä, Huracän; sinä 
Taivaan ja Maan Sydän! Sinä runsauden 
lähde, tyttärien ja poikien antaja! Anna 
meille kunniaa ja yltäkylläisyyttä; turvaa 
poikiemme ja alamaistemme elämä ja me¬ 
nestys; anna niiden lisääntyä ja kasvaa, jotka 
tuovat Sinulle uhrilahjoja ja kääntyvät Sinun 
puoleesi poluilla ja pelloilla, jokien rannoilla 
ja rotkoissa, puitten ja pensaitten katveessa. 

Anna heille tyttäriä ja poikia. Älköön 
heitä vaivatko epäonni tai kova kohtalo, 
älköön heitä petkutettako heidän tietensä 
tai tietämättään. Älkööt he joutuko vaaraan 
tai haavoittuko, älkööt joutuko kiusauk¬ 
seen tai tuomituiksi; älkööt he astuko po¬ 
lullaan harhaan, älköön olko heidän tiel¬ 
lään kompastuskiviä älköötkä saako sillä 
kolhuja. Anna heille hyvät polut, kauniit ja 
tasaiset. Varjele heitä voimallasi, estä epä¬ 
onneen joutumasta. 

Käyköön hyvin niille, jotka uhraavat Si¬ 
nulle; jotka tuovat ruokaa suuhusi, Sinulle, 
Taivaan Sydän, Maan Sydän; Sinulle, Ma¬ 
jesteetti, Käärö, ja Sinulle, Tohil; Sinulle 
Avilix; Sinulle, Hacavitz, taivaan kansi ja 
maan pinta, neljä kolkkaa ja neljä ilman¬ 
suuntaa. Vallitkoon rauha ja hiljaisuus Si¬ 
nun kasvojesi edessä, oi Jumala! 

Niin Herrat rukoilivat, kun he ja nuo yh- 

deksän miestä, nuo kolmetoista ja seitse¬ 
mäntoista miestä paastosivat. He kaikki 
paastosivat päivällä ja uhratessaan jokai¬ 
nen Herra huusi Jumalaa poikiensa ja ala- 
maistensa, kaikkien vaimojen ja lasten 
avuksi. 

Tämä hinta heidän oli maksettava on¬ 
nellisesta elämästä ja mahtiasemasta ja Ah- 
popin, Ahpop-Camhän sekä Galelin ja 
Ahtzic-Vinacin kuninkuudesta. He hallitsi¬ 
vat pareittain, toinen pari seurasi toista 
kantaen vastuuta kansan puolesta koko 
Quichön valtakunnassa. 

Noiden sukulaiskansojen tavat ja jumalten 
palvontamenot olivat samaa alkujuurta. Ta- 
mubit ja llocabit sekä rabinalit ja cakchi- 
quelit tulivat Tziquinahästa, Tuhalahästa ja 
Uchabahästa; alusta alkaen heidän tapansa 
olivat olleet samat. Mutta yhtä kansaa he 
olivat vasta silloin, kun he saivat kuulla 
Quiche-maassa, mitä heidän oli tehtävä. 

Mutta tämä ei ollut kuninkaitten ainoa 
tapa hallita. He eivät vaatineet kansoilta 
loistavia lahjoja vaan vain syötävää ja juo¬ 
tavaa. Eivät he niitä ostaneetkaan, sillä he 
olivat taistelemalla voittaneet valtakuntan¬ 
sa, saavuttaneet voimansa ja herruutensa. 

Valloitetut maat ja kaupungit, pienet ja 
suuret, maksoivat kuitenkin runsaita lun¬ 
naita: ne toivat jalokiviä ja metalleja, huna¬ 
jaa, rannerenkaita, joissa oli smaragdeja ja 
muita arvokkaita kiviä, ja pääkoristeita, jot¬ 
ka oli tehty sinisistä 138 sulista - tämä oli veroa 
kaupungeilta. Tämä kaikki tuotiin noille 
mahtikuninkaille Gucumatzille ja Cotuhälle, 
Quicabille ja Cavizimahille, Ahpopille ja Ah- 
pop-Camhälle, Galelille ja Ahtzic-Vinacille. 

He saivat paljon aikaan ja alistivat monia 
kansoja, jotka tulivat maksamaan veroa 
quicheille; murheissaan he sen maksoivat. 
Silti quiche-kansan valta ei kasvanut nope¬ 
asti, vaan vasta Gucumatz alkoi laajentaa 
valtakuntaa. Siten alkoi hänen ja Quichen 
kansan suuruus. 

Ja nyt luettelemme Herrojen sukupolvet ja 
kerromme heidän nimensä; tässä siis kaik¬ 
ki Herrat vielä kerran. 


Luku 12 

Tässä ovat hallitsijoiden sukupolvet ja hei¬ 
dän hallituskautensa siinä järjestyksessä, 
että ensimmäisinä ovat ensimmäiset iso¬ 
isämme ja isämme Balam-Quitze, Balam- 
Acab, Mahucutah ja Iqui-Balam, jotka eli¬ 
vät siihen aikaan, kun ilmestyi aurinko, 
kun kuu ja tähdet ilmestyivät. 

Nyt siis kerromme sukupolvista ja halli¬ 
tuskausista järjestyksessä, alusta alkaen, 
siitä kuinka Herrat seurasivat vallassa toisi¬ 
aan pareittain; siitä kun he tulivat valtaan, 
siihen saakka, kun he kuolivat; nimeämme 
kaikki kaupungin Herrat esi-isineen, kaikki 
Herrat, jokaisen heistä. Tässä esittelemme 
yksitellen Quichen kansan kaikki Herrat. 
Balam-Quitze, cavecien kantaisä. 
Qocavib, Balam-Quitzen jälkeen toista 
sukupolvea. 

Balam-Conache, Ahpopin arvonimen 
ensimmäinen haltija, kolmatta suku¬ 
polvea. 

Cotuhä ja Iztayub, neljättä sukupolvea. 

Gucumatz ja Cotuhä, ensimmäiset 
mahtikuninkaat; he kuuluivat viiden¬ 
teen sukupolveen. 

Tepepul 15 9 ja Iztayul, kuudetta suku¬ 
polvea. 

Quicab ja Cavizimah, seitsemännet 
vallanperimysjärjestyksessä. 140 
Tepepul ja lztayub , kahdeksatta suku¬ 
polvea. 

Tecum ja Tepepul\ yhdeksäs sukupol¬ 
vi. 141 

Vahxaqui-Caam ja Quicab , kuninkait¬ 
ten 10. sukupolvea. 142 
Vucub-Noh ja Cauutepech , kuninkait¬ 
ten yhdeltätoista sukupolvea. 143 
Oxib-Queh ja Beleheb-Tzi, kuninkait¬ 
ten kahdettatoista sukupolvea. Nämä 
hallitsivat silloin, kun Donadiu 144 saa¬ 
pui. Espanjalaiset hirttivät heidät. 
Tecum ja Tepepul, jotka maksoivat ve¬ 
roa espanjalaisille; heillä oli poikia ja 
he olivat kuninkaitten kolmattatoista 
pqlvea. 145 

Don Juan de Rojas ja don Juan 
Cortes, Tecumin ja Tepepulin pojat, oli¬ 
vat kuninkaitten neljättätoista polvea. 
Nämä siis ovat Ahpopin ja Ahpop-Camhän 
eli Cavecin quiche-Herrojen valtakunnan 
sukupolvet järjestyksessä. 

Ja nyt nimeämme vielä suvut eli niiden 
Herrojen Suuret Talot, jotka seuraavat Ah- 
popia ja Ahpop-Camhäta. Nämä ovat Cave¬ 
cin yhdeksän suvun, yhdeksän Suuren Ta¬ 
lon nimet, ja tämä ovat jokaisen Suuren 
Talon Herran arvonimi: 

Abau-Ahpop , Suuri Talo. Cuhä oli tä- 

män Suuren Talon nimi. 
Abau-Abpop-Cambä, jonka Suuri Talo 
oli nimeltään Tziquinahä. 

Nim-Chocoh-Cavec, Suuri Talo. 
Ahau-Ab-Tobil, Suuri Talo. 
Ahau-Ah-Gucumatz, Suuri Talo. 
Popol-Vinac Chituy ; Suuri Talo. 
Lolmet-Quehnay, Suuri Talo. 
Popol-Vinac Pabom TzalatzIxcuxebä, 
Suuri Talo. 

Tepeu-Yaqui, Suuri Talo. 

Nämä siis ovat yhdeksän cavecien sukua. 
Ja niillä heimoilla oli paljon poikia ja ala¬ 
maisia, jotka kuuluivat näiden yhdeksän 
Suuren Talon alaisuuteen. 

Tässä ovat nihaibien yhdeksän Suurta Ta¬ 
loa, Mutta ensin kerromme heidän hallitsi¬ 
joidensa perimysjärjestyksen. He saivat al¬ 
kunsa yhdestä ainoasta esi-isästä silloin 
kun, kun aurinko alkoi loistaa, kun valo 
syntyi. 

Balam-Acab , ensimmäinen isoisä ja isä. 
Qoacul\z Qoacutec , toinen sukupolvi. 
Cochahuh ja Cotzibahä, kolmas suku¬ 
polvi. 

Belebeb-Queh, neljäs sukupolvi. 
Cotubä, kuninkaitten viides sukupolvi. 
Batzä , kuudes sukupolvi. 

Iztayul\ kuninkaitten seitsemäs suku¬ 
polvi. 

Cotubä, perimysjärjestyksessä kahdek¬ 
sas. 

Belebeb-Queh , yhdeksäs järjestyksessä. 
Quemäksi kutsuttu, kymmenes suku¬ 
polvi. 

Ahau-Cotuhä, yhdestoista sukupolvi. 

Don Christövaliksi nimetty, joka hallit¬ 
si espanjalaisten aikana. 

Don Pedro de Robles, tämänhetkinen 
Ahau-Galel. 

Nyt luettelemme ne päälliköt, jotka ovat 
Ahau-Galelin jälkeläisiä. Nyt nimeämme 
jokaisen Suuren Talon Herran. 

Ahau-Galel , ensimmäinen nihaibien 
Herra, Suuren Talon päämies. 
Ahau-Ahtzic-Vinac, Suuri Talo. 
Ahau-Galel Camhä, Suuri Talo. 
Nimä-Camhä , Suuri talo. 
Uchuch-Camhä, Suuri Talo. 
Nim-Chocoh-Nihaib. Suuri Talo. 
Ahau-Avilix, Suuri Talo. 

Yocolatam , Suuri Talo. 

Nimä-Lolmet-Ycoltux, Suuri Talo. 
Nämä ovat siis nihaibien Suuret Talot; 
nämä olivat nihaibien yhdeksän sukua. 
Niillä Herroilla, joiden nimet olemme mai¬ 
ninneet ensimmäiseksi, oli suuret suvut. 

Tässä nyt Ahau-Quichen jälkipolvien iso¬ 
isät ja isät. 

Mähucutäh , kantaisä. 

Qoahau , toisen kuninkaitten sukupol¬ 
ven nimi. 

Caglacän. 

Cocozom. 

Comahcun. 

Vucub-Ah. 

Cocamel. 

Coyabacoh. 

Vinac-Bam . 

Nämä olivat Ahau-Quichen kuninkaat; 
tämä on heidän sukupolviensa järjestys. 

Kerromme nyt niiden Herrojen nimet, joil¬ 
la oli Suuria Taloja; oli vain neljä Suurta 
Taloa: 

Ahtzic-Vinac-Abau oli ensimmäinen 
Herra, jolla on Suuri Talo. 
Lolmet-Abau } toinen Herra, jolla on 
Suuri Talo. 

Nim-Cbocoh-Abau, kolmas Herra, jol¬ 
la on Suuri Talo. 

Hacavitz , neljäs Herra, jolla on Suuri 
Talo. 

Ahau-Quichen Suuria Taloja oli siis neljä. 

Oli kaikkiaan kolme Nim-Chocohia, jotka 
olivat saaneet quiche-kansan Herroilta isäl¬ 
lisen määräysvallan. Nuo kolme Chocohia 
julistivat yhdessä äitien säädökset, isien 
säädökset. Korkea oli noiden kolmen Cho- 
cohin asema. 

Ensimmäinen oli cavecien Nim-Chocoh, 
toinen oli nihaibien Nim-Chocoh ja ahau- 
quichien Nim-Chocoh-Ahau oli kolmas 
Nim-Chocoh, eli nuo kolme Chocohia 
edustivat jokainen heimoaan. 

Ja tällainen oli quiche-kansan elämä. Enää 
ei ole Popol Vuh -kirjaa, joka muinoin oli 
kuninkailla, 146 sillä se on kadonnut. 

Näin päättyi quiche-kansan elämä. Nykyi¬ 
sin noita alueita sanotaan Santa Cruziksi. 147 

SELITYKSIÄ 


ESIPUHE 


1. X äännetään: sh 

2. Quiche-kansan muinaistarun alussa tuntematon te¬ 
kijä käyttää Quiche-nimeä maasta, kaupungista ja kan¬ 
sasta. Sana quicbe, queche tai quecbelak merkitsee 
metsää monissa Guatemalan intiaanikielissä, ja sana 
johtuu alkuperäisistä mayan sanoista qui, quiy, paljon, 
ja che, puu. Quiche (maa jossa on paljon metsää, met¬ 
sien peittämä maa) oli 1500-luvulla Guatemalan sisä¬ 
osissa eläneen mahtavimman kansan nimi. Sama mer¬ 
kitys on nähuatlin kielessä sanalla Quauhtlemallan, 
joka todennäköisesti on suora käännös nimestä 
Quiche ja joka kuvaa oikeaan osuvasti vuoristoista ja 
hedelmällistä maata Meksikosta etelään. Epäilemättä 
asteekkinimeä Quauhtlemallan, josta tulee nykyinen 
Guatemalan nimi, käytettiin koko maasta eikä vain 
cakchiquelien pääkaupungista Iximchestä. Koko tämä 
Jukatanista etelään sijaitseva alue ja Peten-Itzan alue 
oli tunnettu ennen espanjalaisten valloitusta nimillä 
Quauhtlemallan ja Tecolodän (nykyään Verapaz). 
Sana tecolote merkitsee pöllöä Meksikossa, 

3. Kirjoittaessaan quiche-kansan historiaa ja kuva¬ 
tessaan sen alkuperää ja kehitystä tekijä on toden¬ 
näköisesti käyttänyt hyväkseen sekä suullista tradi¬ 
tiota että vanhoja maalauksia ja hieroglyfejä. Ber- 
nardino de Sahagtin kertoo, että vaeltaessaan kohti 
Itää .(Jukatania) tolteekkipapit kuljettivat mukanaan 
"kaikki maalaukset, joissa olivat kuvattuina kaikki 
heitä koskevat asiat ja heidän muinaiset esineensä”. 
Popol Vuhin neljännen osan 6. luvussa kerrotaan, 
että Herra Nacxit (Quetzalcöatl) antoi quiche-päälli- 
köille mm. "Tulänin maalaukset, joiksi niitä kutsut¬ 
tiin ja joihin he olivat merkinneet historiansa”. 

4. Nämä ovat jumaluuksien nimiä, jotka on järjestet¬ 
ty Iuojapareittain Quich£n kansan dualistisen käsi¬ 
tyksen mukaisesti: 

Tzacol ja Bitol, Luoja ja Muotoilija. 

AJora, jumaPäiti, joka synnyttää pojat, kirjaimista ai, 
poika, ja alan, synnyttää. Qaholom, jumaPisä, joka 
siittää pojat, sanasta qabol, isän poika, ja qabolah, 
siittää. Francisco Xim6nez kutsuu heitä äidiksi ja 
isäksi; intiaanit kutsuivat heitä Bartolome de Las 
Casasin mukaan Suureksi Isäksi ja Suureksi Äidiksi, 
jotka olivat taivaassa. 

Hunahpu-Vuch, metsästävä naaraskettu, aamurus¬ 
kon jumala; vucb on hetki ennen sarastusta. Hu¬ 
nahpu-Vuch on Eduard Selerin mukaan naisvoimai- 
nen jumaluus. Hunahpu-Utiu, metsästävä kojootti, 
yön jumala, miesvoimainen jumala. 

Nimeä Hunahpu on tulkittu monella tapaa. Kirjai¬ 
mellisesti se tarkoittaa puhallusputkella metsästäjää, 
ampujaa; abpu on mayaksi metsästäjä. Hunahpu 
olisi siis yleensä metsästäjä, joka hankkii ruokaa; 
£«tt-sanalla on mayan kielessä yleisen ja universaa¬ 
lin merkitys. Muinaisten mayojen pääjumala oli ol¬ 
lut nimeltään Hunab Ku, ”ainoa jumala”. Häntä ei 
voinut esittää kuvallisin keinoin, koska hänet käsi¬ 
tettiin aineettomaksi. Hunahpu on myös quiche-ka- 
lenterin kahdeskymmenes päivä, jota pidettiin eni¬ 
ten arvossa. Se vastaa mayojen sanaa Ahau, herra 
tai päällikkö, ja nähuatlin sanaa Xöcbitl, kukka ja 
aurinko. 

Zaqui-Nima-Tzlis, Suuri valkoinen nokkakarhu, 
iän vanhentama äitijumala, ja hänen puolisonsa 
Nim-Ac, Suuri villisika, jonka nimi on epähuomios¬ 
sa jäänyt pois tästä kohdasta, mutta joka esiintyy 
seuraavassa luvussa. 

Tepeu, kuningas tai hallitsija, nähuatlin sanasta Te- 
peuh, tepeuani, jonka Alonso de Molina kääntää 
sanalla valloittaja tai taistelun voittaja; mayankieli- 
nen muoto on ab tepebual, joka on todennäköisesti 
meksikolaisperäinen sana. Gucumatz, vihreitten 
sulkien peittämä käärme, quichenkielisestä sanasta 
guc, mayaksi kuk, vihreät sulat, mikä tarkoittaa 
quetzal-linnun sulkia, ja cumatz, käärme; quichen- 
kielinen muunnos sanasta Kukulcän, mikä on 
Quetzalcöatlin mayankielinen nimi. Quetzalcöatl 
oli tolteekkien kuningas, valloittaja, mayakulttuurin 


172 





kehittäjä ja Jukatanin jumala mayojen Uuden valta¬ 
kunnan kaudella. Tepeu ja Gucumatz esiintyvät Po- 
pol Vuhissa siihen saakka, kunnes tämä jumalpari 
muuttuu Tohillksi kolmannessa osassa, jolloin To- 
hililla tarkoitetaan Quetzalcoatlia. 

U Qux Cho, järven sydän tai henki. U Qux Palö, 
meren sydän tai henki. Tätä jumalparia kutsuttiin 
myös Taivaan Sydämeksi, u Qux Cahiksi. 

Ah Raxä Lac, vihreän vadin tai maan Herra; Ah 
Raxä Tzel, vihreän astian tai sinisen maljan Herra, 
kuten Ximenez sanoo tarkoittaen taivasta. 

5. Ixpiyacoc ja Ixmucane, vanha mies ja vanha 
nainen (mayaksi ixnuc on vanha nainen) vastaavat 
Meksikon jumalia Cipactonal ja Oxomoco, jotka tol- 
teekkien legendan mukaan olivat tietäjiä, keksivät 
astrologian ja järjestivät ajanlaskun eli kalenterin. 

6. Popo Vuh tai Popol Vub , kirjaimellisesti yhteisön 
kirja. Sana popol on mayaa ja merkitsee yhdessä¬ 
oloa, kokousta tai yhteistaloa. Popol na on "yhtei¬ 
sön talo, jonne kokoonnutaan käsittelemään valtion 
asioita” Diccionario de Motulin mukaan. Pop on 
quichenkielinen verbi, joka tarkoittaa koota, yhdis¬ 
tää, väen kokoontumista Ximönezin mukaan; ja po¬ 
pol on asia, joka kuuluu yhteisölle tai kansalle. Täs¬ 
tä syystä Ximenez tulkitsee Popol Vuhin Yhteisön 
tai Neuvoston Kirjaksi. Vuh tai uuh on kirja, paperi 
tai suikale ja se tulee mayan sanasta hilun tai uun, 
joka merkitsee sekä paperia että kirjaa ja lisäksi 
puuta (Ficus cotinifolia), jonka kuorta käytettiin pa¬ 
perinvalmistukseen. 

7. Neljä pääilmansuuntaa Brasseur de Bourbourgin 
mukaan. 

8. Kun luetellaan henkilöitä sukupuolen mukaan, 
huomattakoon, että Popol Vuh nimeää kohteliaasti 
ensin naisen. 

ENSIMMÄINEN OSA 


9. He olivat vedessä, koska quichet yhdistivät Gucu- 
matzin nimen veteen. Piispa Nuriez de la Vega sa¬ 
noo, että Gucumatz on sulkakäärme, joka liikkuu 
vedessä. 

10. Gnctai q'uc, kuk mayaksi, on lintu, jota nykyään 
kutsutaan quetzaliksi (Pharomacrus mocinno); tä¬ 
män linnun kauniit, vihreät pyrstösulat ovat myös 
samannimisiä. Raxön tai raxom on toinen lintu, jol¬ 
la on taivaansiniset höyhenet Bassetan mukaan. 
Näitä trooppisia lintuja on erityisen runsaasti Vera- 
pazin seudulla, ja näiden lintujen sulkia on aina 
käytetty kuninkaitten ja korkea-arvoisien herrojen 
koristeina juhlatilaisuuksissa. 

11. Huracän, jalka; jumalan ensimmäinen ilmenty¬ 
mä on nimeltään Caculhä Huracän, yksijalkainen 
salama tai salama; toinen on Chipi Caculhä, pieni 
salama. Tämä on Ximenezin tulkinta. Kolmas il¬ 
mentymä, Raxa Caculhä, on vihreä salama saman 
kirjoittajan mukaan, ja Brasseurin mukaan salama 
tai jyrinä. Adjektiivilla rax muiden merkitysten 
ohella on merkitys yllättävä tai äkillinen. Cakchi- 
quelin kielessä raxhanä-hih on salama. Racänilla 
on quichen ja cackchiquelin kielessä suuren ja pit¬ 
kän merkitys. Caculhä tarkoittaa quiche-kielessä 
myös punaista kärpässientä (Amanita muscaria) Ted- 
lockin mukaan. 

12. Quichen kielelle ominaiseen tapaan kirjoittaja 
kertoo lyhyesti, kuinka Muotoilijoitten mielessä syn¬ 
tyi ajatus luoda ihminen. Quiche-kansan ajatustavan 
mukaan oli välttämätöntä luoda ihminen, luomis¬ 
työn viimeinen ja korkein saavutus. Ihmisen luo¬ 
mista suunniteltiin tässä vaiheessa, mutta kuten ker¬ 
tomuksen edetessä selviää, ihminen luotiin vasta 
paljon myöhemmin. 

13. Muinoin intiaanit uskoivat, että vuorilla asusti 
tällaisia pieniä olentoja, vartijoita, metsän henkiä, 
eräänlaisia haltioita. 

14. Tässä puhutaan molemmista isovanhemmista 
Ixpiyacocista ja Ixmucancsta kollektiivisesti. Myö¬ 
hemmin heistä käytetään heidän omia nimiään. 

15. Kirjailija kutsuu nimellä kaksi kertaa äiti Hu- 
nahpu-Vuchia ja nimellä kaksi kertaa isä Hunahpu- 
Utiuta ja määrittelee tällä tavalla luojaparin suku¬ 
puolen. 

16. Tekstissä luetellaan tuon ajan tavallisia ammatte¬ 
ja. Tolteekit olivat taitavia hopeaseppiä. Legendan 
mukaan heitä oli opettanut itse Quetzalcöatl. 

17. Tzite (Erythrina corallodendron ), ärbol de pito 
Guatemalassa ja tsompanquahuitl Meksikossa. Sen 
hedelmä on palko, jossa on pavunnäköisiä, punai¬ 
sia siemeniä, Intiaanit käyttivät ja käyttävät niitä yhä 
maissin siementen kanssa ennustamiseen ja noituu¬ 
teen. 

18. Vanha mies on Ah tzite , se joka ennustaa tziten 
siemenistä; Basseta tulkitsee sanan velhoksi. 

19- Tätä Typhaceae-heimoon kuuluvaa kasvia käy¬ 
tettiin mattojen valmistukseen. 

20. Ximenezin mukaan Xecotcovach oli lintu, to¬ 
dennäköisesti kotka (cot) tai varpushaukka. Cama- 
lotz oli ilmeisesti suuri vampyyri Camazotz, kuole¬ 
man lepakko, sama joka haukkasi Hunahpun pään 
irti kirjan toisessa osassa. Cotzbalam voidaan tulki¬ 
ta väijyksissä olevaksi jaguaariksi. Tucumbalam on 
tapiirin toinen nimi. (Recinos, 1950) 

21. Koirat, joiden lihaa puumiehet söivät, olivat muu¬ 
an koiralaji, josta espanjalaiset kronikoitsijat käyttivät 
nimeä hiljaiset koirat, koska ne eivät haukkuneet. Sii¬ 
pikarjaa olivat kalkkunat, fasaanit ja kanat. 

22. Guatemalan intiaanit uskoivat vielä espanjalais- 
valloitusten jälkeen Apologetica Historia de las Indi- 
as -teoksen (luku CCXXXV, s. 620) mukaan, että 
muinaisina aikoina oli ollut vedenpaisumus ja että 
joskus tulisi maailmanloppu. Nämä uskomukset 
ovat samantapaisia kuin tässä kuvatut 

23. Anales de Cuaubtitlän -teoksen mukaan maan 
neljännellä kaudella "monet ihmiset hukkuivat tai 
sinkoutuivat vuorille ja muuttuivat apinoiksi". 

24. Seitsemän Papukaijaa, Vucub-Caquix. Quichet 
käyttivät usein numeroa seitsemän (vucuti) erisni- 
mtssään. 

25. Tämä on viittaus tulvaan, joka tuhosi puuihmi- 
set. Myöhemmin kertoja antaa ymmärtää, että Vu¬ 
cub-Caquix oli olemassa tulvan aikana. Intiaanit us¬ 
koivat yleisesti, etteivät kaikki ihmiset tuhoutuneet 
vedenpaisu muksessa. 

26. Nance-puu (Byrsonima cotinifolia tai crassifo- 
lia); kaunis trooppinen puu, jonka hyvin aromaatti¬ 
set hedelmät muistuttavat valkoisia kirsikoita. 

27. Tässä on Hun-Hunahpu Hun-Ahpun tilalla, sel¬ 
vä virhe, joka korjautuu kertomuksen edetessä. 

28. Zaqui-Nim-Ac, Suuri Valkoinen Villisika; Za- 
qul-Nima-Tziis, Suuri valkoinen nokkakarhu. Van¬ 
ha mies ja vanha nainen eli luojapari, jolla on useita 
eri nimiä tarinan ensimmäisessä osassa. 

29- Neljäsataa nuorukaista. Luku tarkoittaa suurta 
joukkoa. 

30. Ec on suuri, kiiltävälehtinen Bromeliäcea-hei- 
mon kasvi, joka elää puissa päällyskasvina. 

31. Meauänin vuori on Rabinalin kaupungista län¬ 
teen, Chixoy-joen alueella. 

32. Kalkki tai luonnonsementti. 


TOINEN OSA 

33. Huomattakoon että sen viittauksen lisäksi, jossa 
puhutaan Hunahpun ja Ixbalanquen vanhemmista, 
näitä kirjan pääsankareita ei mainita, ennen kuin 
kerrotaan heidän syntymästään toisen osan luvussa 

5- Siinä kerrotaan tarinan toinen puoli, jonka tekijä 
tässä jättää tahallaan hämärään. 

34. Tämä tarkoittaa aikaa ennen aurinkoa ja kuuta ja 
ennen ihmisen luomista. 

35. Hun-Hunakpu, 1-Hunahpu; Vucub-Hunahpu, 
7-Hunahpö, ovat kaksi quiche-kalenterin päivää. 
Kuten tiedetään, muinaiset intiaanit merkitsivät päi¬ 
vät laittaen numeron jokaisen eteen, niin että muo¬ 
dostui 13 päivän sarjoja, jotka toistuvat keskeytyk¬ 
settä kunnes muodostuu 260 päivän sykli, jota ma¬ 
yat kutsuivat sanalla tzolkm ja quichet cholquih. 
Lapselle oli tapana antaa nimeksi syntymäpäivän 
nimi. 

36. Ah chuen mayaksi tarkoittaa artesaania, käsityö¬ 
läistä. (Diccionario de Motul) 

37. Voc tai uac, haukka 

38. Cki-Xibalbä: Isä Coto sanoo, että muinoin tämä 
nimi Xibalbay tarkoitti paholaista, kuolemaa tai nä¬ 
kyjä, jotka ilmestyivät intiaaneille. Jukatanilla sillä 
oli sama merkitys. Xibalbä oli paholainen ja xibil 
merkitsee näyn tai aaveen katoamista Diccionario 
de Motulin mukaan. Mayoilla oli tanssi, jota he kut¬ 
suivat nimellä Xibalbä ocot eli paholaistanssi. 
Xibalbässa asui ihmisen vihollisia. Hun-Came, 1- 
Kuolema, ja Vucub-Came, 7-Kuolema, ovat Xibal- 
bän korkeimpia Herroja. Muita Herroja ovat Xim£- 
nezin mukaan Xiqulripat, Lentävä Kori; Cuchu- 
maquic, Veienkerääjä; Ahalpuh, Paiseiden Herra; 
Ahalganä, Vesipöhön Herra; Chamlabac, Luuval- 
tikan Herra; Chamlaholom, Pääkallovaltikan Her¬ 
ra; Ahalmez, Kurjuuden Herra; Ahaltocob, Haavo¬ 
jen Herra; Xic, Haukka ja Patan, Kantoremmi. 
Quichen kansalle Xibalbä oli maan alla oleva paik¬ 
ka. Siellä oli yhdeksän "kerrosta”, alin niistä pahin. 
Vastaavasti taivaassa oli kolmetoista "kerrosta” ja 
ylin niistä oli paras. 

39. Pallopelissä tarvittavia välineitä. Kumista tehty 
pallo oli noin 3 kilon painoinen. Pelaajilla, jotka oli¬ 
vat ylhäisöön kuuluvia nuorukaisia, oli lantio-, polvi- 

ja pääsuojukset. Peliä varten rakennettiin kenttiä 
kaupunkeihin ja palatseihin. Tätä rituaalipeliä pela¬ 
sivat joukkueet, joiden vahvuus oli 1-15 pelaajaa. 
Peliä valvoivat pappiserotuomarit. Hävinneen jouk¬ 
kueen kapteeni uhrattiin, voittomaalin tehnyt va¬ 
pautui taloudellisista huolista. (Talvitie-Hiltunen, 
Mayamaa, 1993) 

40. Kasvosuojus tai maski Ximenezin mukaan. 
Kaikki nämä välineet olivat tarpeen rajussa pallope¬ 
lissä; pelaajat käyttivät niitä myös koristeinaan. 

41. Quichen kansan Herrojen ja päälliköiden arvo¬ 
nimiä. 

42. Cbabi-Tucur, nuolipöllö; Huracän-Tucur, yksi¬ 
jalkainen pöllö tai jättiläispöilö; Caquix-Tucur, pa- 
pukaijapöllö; Holom-Tucur, pöllön pää tai pöllö, 
jonka tunnistaa päästä. Tucuron pöllö quichen kie¬ 
lellä. Näin kutsutaan myös erästä Verapazin kylää, 
San Miguel Tucuröta. Guatemalassa tätä yölintua ni¬ 
mitetään hämäävästi sekä tucuröksi että tecolotekst, 
joka tulee nähuatlinkielisestä nimestä tecolotl. 

43. Suuri Carchah, Verapazissa oleva tärkeä asutus¬ 
keskus, jonne quichet näyttävät sijoittaneen Popol 
Vuhin myyttiset tapahtumat. Tämän alueen paikoil¬ 
la on yhä muinaisia nimiä. 

44. Nu zivan cul, rotkoni tai ahdas rotko. Cu zivan, 
ahdas, kapea rotko. Zivan on rotko, mutta siten 
kutsutaan myös maanalaisia luolia Verapazissa ja 
Petenissä. Tässä luvussa olevat topografiset tiedot, 
samoin kuin muut viittaukset tässä toisessa osassa 
osoittavat, että quicheillä oli muinoin hyvinkin tark¬ 
koja näkemyksiä Xibalbän kuningaskunnan sijain¬ 
nista, paikasta, jossa elivät julmat ja itsevaltaiset 
päälliköt; mytologisina aikoina quichSt olivat hei¬ 
dän alamaisinaan. 

Tämän luvun mukaan Xibalbän polku alkaa Carcha- 
hin suuresta kaupungista, joka vielä nykyäänkin on 
joidenkin kilometrien päässä Cobänista, Alta Vera¬ 
pazin maakunnan pääkaupungista. Carchahista pol¬ 
ku laskeutuu "hyvin jyrkkiä portaita" rotkoihin, joiden 
pohjalla virtaa vuolas joki; toisin sanoen joki virtaa 

sisämaan vuorilta Petenin alangolle, itzojen alueille. 
Tämän toisen osan lopussa sanotaan, että Xibalbän 
väki oli Ah-Tza, Ab-Tucur, pahoja, pöllöjä. Nämä 
sanat voidaan tulkita myös ikään kuin "nuo, jotka 
asuvat Itzässa” (Peten) ja "nuo, jotka asuvat Tucu ris¬ 
sa" tai Tecolotlä niksi, pöllöjen maaksi CVerapaz). Ne 
ovat kaksi aluetta Pohjois-Guatemalassa ja muinoin 
hyvin tunnettuja. Sinne asti quichet eivät ole voi¬ 
neet ulottaa valloituksiaan. Nämä nimet vahvistavat 
tekstin topografisia viittauksia. Heimot, jotka suh¬ 
teellisen myöhään asettuivat Guatemalan sisäosien 
vuorille, uskoivat epäilemättä, että alueen pohjois¬ 
osissa asui heidän entisiä vihollisiaan, samoja, jotka 
olivat surmanneet heidän esi-isiään. Nämä pohjoi¬ 
sen asukkaat olivat Vanhan valtakunnan mayoja, 
joiden yksi sukuhaara, itzat, oli viimeinen heimo, 
joka antautui espanjalaisille 1600-luvun lopulla. 
Muut hajanaiset tiedot Popol Vuhissa osoittavat, että 
Xibalbä oli syvä, maan alla oleva paikka, kuilu, jos¬ 
ta on kiivettävä maan pinnalle. Tämän saman 
quiche-dokumentin mukaan Xibalbän Herrat eivät 
olleet jumalia eivätkä kuolemattomia, vaan kieroja, 
tekopyhiä, kateellisia ja vallanhimoisia. Tarinan 
edetessä selviää, että he eivät olleet voittamattomia¬ 
kaan. 

45- Xibalbän neljä polkua ovat erivärisiä: "Mayojen 
kosmos käsitti neljä pääilmansuuntaa, joista tärkein 
oli meidän pohjoiseemme osoittava itä. Kullakin il¬ 
mansuunnalla oli tunnusvärinsä: pohjoisella valkoi¬ 
nen, etelällä keltainen, lännellä musta ja idällä pu¬ 
nainen. Keskustaa kuvasi vihreä. Mayat eivät teh¬ 
neet eroa sinisen ja vihreän välillä, ne ovat syno¬ 
nyymisia, sana yax kuvaa niitä molempia. - -Ilman¬ 
suunnilla oli myös tärkeä divinatorinen merkitys, ja 
ne tulivat huomioiduiksi useassakin mayojen kalen- 
daarisessa konstruktiossa.” (Talvitie-Hiltunen, 1993) 

46. Chab quichen kielellä, ocotl Meksikossa, pih¬ 
kaista mäntyä, jota intiaanit käyttävät valaisemiseen. 

47. Zaquitoc, kirjaimellisesti "valkoinen veitsi", pii- 
kiveä, josta intiaanit tekivät ihmisuhrauksissa käyte¬ 
tyt veitsensä. Tässä on kysymyksessä sanaleikki: 
soihtu chah ja piikivi cba muistuttavat sanoina toisi- 

aan. Xibalban vieraita uhattiin näin uhriveitsellä. 

48. Cbay, obsicliaani, lasimainen aine, musta laava- 
kivi, kansanomaisesti "salaman kivi", josta intiaanit 
irrottivat pieniä teräviä liuskeita veitsiin, puukkoi¬ 
hin ja nuolten kärkiin. 

49- Vaikka tästä ei ole aikaisemmin puhuttu, Ixquic 
tiesi oikein hyvin, että Herrat halusivat polttaa hä¬ 
nen sydämensä. Se oli mayojen vanha tapa. 

50. Veripuu, jonka eurooppalaiset tuntevat nimellä 
traakkipuu; trooppinen kasvi, jonka mahla on tum¬ 
manpunaista. 

51. Näiden poikien isoäiti, Ixmucane, joka oli heille 
myös äitinä. 

52. Viljelysten vartija. 

53. Brasseur tulkitsee nämä nimet seuraavasti: Ix- 
toh, sateen jumalatar, Ixcanil, sadon jumalatar; Ix- 
cacoti, kaakaon jumalatar. 

54. Cante, keltainen puu (Gliricidia sepium). Puu, 
jonka juurista mayat saivat keltaista väriä Diccio- 
nario de Motulin mukaan. 

55. Calzones, todennäköisesti yksinkertainen lanne- 
vaate kuten meksikolaisten maxtatl tai mayojen ex. 

56. Jukatanin taiteilijat rukoilivat itselleen lahjak¬ 
kuutta ja taitoa Hunchevenilta ja Hun-ahaulta, jotka 
olivat Ixchelin ja Itzamnän (jumalatar ja jumala, joi¬ 
ta mayat kunnioittivat) nuoremmat pojat, kertoo 
piispa Las Casas. (Apologetica Historia de las Indias, 
luku CCXXXV.) 

57. Turturikyyhkynen, mayaksi mucyu. 


58. Nämä olivat muinaisten quiche-intiaanien arki¬ 
ruokaa. He valmistivat kaakaon pavuista hyvin ravitse¬ 
vaa juomaa. Samalla tavalla he käyttivät erästä kaakao- 
lajia (Theobroma bicolor). Quichet kutsuivat sitä pe¬ 
tiksi ja Meksikossa se tunnetaan pataxte-nimellä. 

59. Quiche-intiaanien ruoka käsitti pääasiassa tortil¬ 
loja. 

60. Cbilmulli nähuatliksi, chile- tai aji-kastike; aji, 
punainen capsicum-pippuri, 

61. Nestemäinen, punainen kastike oli ikään kuin 
peili. Se heijasti katosta hiiren liikkeet, niin että poi¬ 
kien ei tarvinnut nostaa katsettaan. 

62. Haukka joka syö käärmeitä. 

63- Lotz, niittysuolaheina; lotzquic, kumi tai suola- 
heinän mehu. Brasseurin mukaan yrtti, joka luulta¬ 
vasti on oxalis. Väli-Amerikan intiaanit olivat selittä¬ 
neet hänelle, että he käyttivät sitä poistamaan sil¬ 
mistä harmaakaihia. 

64. Ximenezin mukaan kasvi nimeltään chipiltn on 
palkokasveihin kuuluva kasvi (Crotalaria lon- 
girostrata). Carinimac; myös trooppinen kasvi. 

65. Punertavat tai mustat muurahaiset, jotka liikku¬ 
vat öisin ja katkovat kasvien lehtiä ja kukkia. Gua¬ 
temalassa ne tunnetaan kansanomaisella nimellä 
zompopo, joka on meksikolainen sana. 

66. Purpuvec ja puhuy (äännetään purpukuek ja 
puhui) ovat quiche- ja cakchiquel-intiaanien pöl¬ 
löistä käyttämiä nimiä. Ne jäljittelevät näiden lintu¬ 
jen huutoa. 

67. Quichet kutsuvat uroskorppikotkaa mama 
cuchiksi tai vanhaksi zopilotemieheksi. Linnun 
identiteetillä ei kuitenkaan tässä ole merkitystä. 
Muinaisilla intiaaneilla oli tapana kuvata abstrakteja 
asioita luonnosta peräisin olevilla nimityksillä. Täs¬ 
sä tapauksessa käytetään korppikotka-sanaa sym¬ 
boloimaan pimeyttä, joka edeltää aamuruskoa. 

68. Kirjaimellisesti mieskala, bombres-peces. Tekijä 
leikkii epäilemättä näillä sanoilla ilmaistakseen, että 
tarinan sankarit olivat vesien poikia. 

69. Ixtzulin tanssissa tanssijoilla on pienet naamiot 


181 


ja päässä koristeina papukaijan pyrstösulat. De Lan¬ 
cia kertoo, että kun vuosi vaihtuu ja alkaa Mulucin 
päivä, mayat tanssivat juhlissaan Jukatanilla korkei¬ 
den puujalkojen tanssia. 

70. Nämä silmänkääntötemput, jotka tuovat mieleen 
intialaisten fakiirien vastaavat näytökset, olivat var¬ 
sin tunnettuja Meksikon mayaintiaanien parissa. Sa- 
hagun kertoo kuvatessaan huastecojen, erään mek¬ 
sikolaisen, Jukatanin mayoille sukua olevan hei¬ 
mon, tapoja, että kun nämä tulivat takaisin Panul¬ 
laan tai Pänucoon, he "toivat mukanaan vanhat lau¬ 
lut, joita he lauloivat tanssiessaan ja samoin kaikki 
koristeet, joita he käyttivät tanssissa tai areytossa. 
He pitivät myös kovasti taikatempuista, joilla he 
huiputtivat ihmisiä saaden heidät uskomaan ole¬ 
mattomat asiat todeksi. He saivat ihmiset usko¬ 
maan, että he polttivat taloja, vaikka niin ei tapah¬ 
tunutkaan, he taikoivat lammen täyteen kaloja, mut¬ 
ta se oli vain silmänlumetta, he tappoivat toisensa 
paloitellen lihansa ja paljon muuta, jonka saattoi 
nähdä, mutta joka ei ollut totta.” 

71. Alkuperäistekstissä Xhunabpu, Xbalanque . X- 
alku merkitsee quichen kielessä diminutiivia. Tässä 
kohtaa se osoittaa isä-poika -suhdetta Hun-Hu- 
nahpun ja Ixhunahpun välillä. 

72. Muistettakoon että pallopeli oli vain yhteiskun¬ 
nan ylimpien luokkien peli. 

73. Suuret leveäsuiset saviastiat, apastes . 

74. Merkitys mustavalkoinen, heidän kaksinaamai¬ 
suutensa symboli, vilpillisyyden merkki: kahdet 
kasvot. 


KOLMAS OSA 

75. Jauhettu ja keitetty maissi on intiaanien perus¬ 
ruokaa. Ymmärrettävästi quichöt uskoivat, että ih¬ 
minen on luotu maissista. 

76. Tarkoittaa esivanhempia 

77. Tepeut; muuan tolleekkikansa, joka vaelsi yh¬ 
dessä quiche-kansan kanssa. Olomänit olivat ol- 
meekkeja, olmeekki-xicalancoja, jotka elivät Vera- 
cruzista etelään ja olivat läheisesti tekemisissä 
quiche-kansan kanssa. 

78. Tecpänin kolmetoista heimoa, joita el Titulo To- 
tonicapän kutsuu nimellä Vukamag Tecpam, ovat 
pocomam- ja poconchi-heimoja Brasseurin mu¬ 
kaan. Rabinalin heimo asettui asumaan nykyisen 
Guatemalan tasavallan keskiosiin, ja heidän jälkeläi¬ 
sensä muodostavat vieläkin Quichen kansan tärke¬ 
än ytimen. Cakchiquelien valtakunta oli suuri ja 
vahva. Se oli Quichen kuningaskunnan kilpailija, ja 
heidän pääkaupunkinsa oli Iximche (intiaaninimi 
eräälle puulle). Meksikolaiset kutsuivat Iximcheä 
Tecpän-Quauhtemallaniksi, josta tulee nykyinen 
nimi Guatemala. Tziquinahä-heimolla oli pääkau¬ 
punkina Atitlän, ja se asutti samannimisen järven 
länsipuolta. Zacahä on nykyään Salcajä, lähellä 
Quetzaltenangoa; Lamac, Cumatz, Tuhalhä ja Ucha- 
bahä sijaitsevat Sacapulasin laitamilla Brasseurin 
mukaan. Muita heimoja ei ole voitu tunnistaa. Bala- 
mihälaiset ovat kenties heimo, joka asettui seudulle, 
jota nykyään kutsutaan Chimaltenangon maakun¬ 
nan Balamyoksi. 

79- Meksikolaisia, muinaisia tolteekkeja, nähuatl- 
heimoa, jotka liittyivät etelän mayoihin. He olivat 
alkuna Guatemalan intiaanikansoille. Tekijä kutsuu 
pappeja ja uhripappeja yaqeiksi, ja samaa sanaa 
käytetään monin paikoin Balam-Quitzestä ja muista 
quiche-päälliköistä. 

80. Ilmeisesti he etsivät suitsuketta jumalien edessä 
poltettavaksi. 

81. Ximenezin mukaan Balam-Quitze tarkoittaa rai¬ 
kuvasi nauravaa tai kovasti nauravaa tai kohtalok¬ 
kaasti nauravaa jaguaaria, Balam-Acab yön jaguaa¬ 
ria, Mahucutab tavoittamatonta, Iqui-Balam kuun 
jaguaaria tai mustaa jaguaaria. Ximenezin selitys on 
yleisesti hyväksytty, vaikka se ei ole täysin tyydyttä- 

vä. Balam-sanalla on myös shamaanin merkitys. 
Quichet uskoivat magiaan ja noituuteen ja pitivät 
esi-isiään shamaaneina. 

82. Tämä Popol Vuhin kohta on hyvin mielenkiin¬ 
toinen todiste siitä, että quiche-kansalla ja muilla 
Guatemalan kansoilla sekä niillä, jotka olivat mui¬ 
noin asettuneet Meksikon ja Jukatanin eri osiin, oli 
yhteinen alkuperä. Tulän-Zuiva, Tulänin Luola, Vu- 
cub-Pec, Seitsemän Luolaa, ja Vucub-Zivän, Seitse¬ 
män Rotkoa, ovat quichenkielisiä nimiä paikasta, 
jota Meksikossa on sanottu Cbicomoztociksi, mikä 
nähuatlinkielinen sana tarkoittaa myös Seitsemää 
Luolaa. 

83. Puinen arkku tai kantoteline, jota intiaanit pitä¬ 
vät selässään kuljettaessaan tavaroitaan. 

84. Jukataniin 

85. Ximenezin version mukaan ilmaisu viittaa epäi¬ 
lemättä primitiiviseen tapaan sytyttää tuli puupali¬ 
kan avulla, jota pyöritetään nopeasti toiseen palik¬ 
kaan koverretussa kolossa. Titulo de los Senores de 
Totonicapän mukaan Balam-Quitze ja hänen 
kumppaninsa olivat "alkamassa hieroa puuta ja ki¬ 
viä, nuo. jotka ensimmäisinä tekivät tulen". Vuka- 
magin heimot saivat quichäiltä tyttäriään vastaan 
vain "hiukan” tulta. 

86. Meksikolaiset uhrasivat jumalille ihmisten sydämiä 
leikattuaan auki heidän rintansa obsidiaaniveitsellä. 

87. Icoquib, Venus, Auringon edelläkulkija; kirjai¬ 
mellisesti se, joka kantaa selässään aurinkoa. 

88. Rabinalit ovat säilyttäneet entisen nimensä. Tzi- 
quinaha on nykyään Atitlänin kaupunki. 

89. Myrkyllisiä käärmeitä (Trigonocephalus specia- 
lis). Muinaisten intiaanien mytologiassa nämä eläi¬ 
met ovat jumalia, mutta eivät merkittäviä. 

90. Muinaiset meksikolaiset palvoivat tätä suurta si¬ 
vistäjää jumalana ja antoivat hänelle eri nimiä. Hän- 

tä sanottiin Ebecatliksi eli tuulen jumalaksi, Yolcua- 
tiksi eli kalkkarokäärmeeksi, Quetzalcöatliksi eli 
vihreäsulkaiseksi käärmeeksi. Tämä viimeinen mer¬ 
kitys vastaa myös mayanimeä Kukulcän ja quichen- 
kielistä nimeä Gucumatz. Tekstin tässä kohtaa ilme¬ 
nee myös, että quichet samastivat Quelzalcoatlin 
omaan jumalaansa Tohiliin. Molemmat olivat sateen 
jumalia. 

91. Quichet polttivat jumaliensa alttareilla erilaisia 
aromaattisia aineita: tärpättiä eli männyn pihkaa, 
jota he kutsuivat coliksi; kumia jota he kutsuivat 
nokiksi joka oli Ximenezin mukaan myös pihkaa, 
ja isoja kehäkukkia (Tagetes lucida). Holom-ocox 
"mikä on ruohoa"; sananmukaisesti sienen lakki. 

92. Queb, kauris, tarkoittaa kaikkia nelijalkaisia eläi¬ 
miä. 

93. Tekstissä luultavasti tarkoitetaan kauriintaljaa, 
jota pappien piti näyttää quiche-kansalle sen oikeit¬ 
ten jumalten asemesta, totellen Tohilin määräystä. 

94. Huomattakoon, että kolme jumalaa puhuvat yh¬ 
dessä heimoille. 


NELJÄS OSA 

95- Epäyhtenäisyydestään ja hämäryydestään huoli¬ 
matta tämä luku näyttää johdattelevan Vuc Amagin 
heimojen tuhoon. Nämä olivat quichS-kansan vihol¬ 
lisia, jotka papit halusivat uhrata samalla tavalla 
kuin heillä oli tapana uhrata ihmisiä pohjoisessa, 
kuten selviää seuraavista luvuista. 

96. ElBano de Tobil ■ Tohilin kylpypaikka. Brasseur si¬ 
joittaa tämännimisen joen paikkaan, joka on n. 25 km 
Cabulcosta kaakkoon, Joyabajn tielle, vuorelle, joka 
erottaa kaupungit toisistaan. 

97. Cavecien heimo oli Quichen valtakunnan suurin 
ja merkittävin. 

98. Ixtan on tyitö cakchiqueliksi, Icbpoch tarkoittaa 
tyttöä myös nähuatliksi Brasseurin mukaan. El Titu- 
lo de los Senores de Totonicapän lisää joukkoon 
kolmannen neidon, jonka nimi on Quibatzunah. 
On loogisempaa uskoa, että heimot lähettivät mat¬ 
kaan kolme neitosta, koska jumalia, joita oli tarkoi¬ 
tus vietellä, oli myös kolme. 

99. Tohil on tässä kohtaa kollektiivisesti käytetty 
sana. 


100. Quichen kansan uskomusten mukaan nuoret 
miehet, jotka nähtiin Tohilin Kylvyssä, olivat juma¬ 
lan inkarnaatioita, hänen ruumiillistumiaan, hänen 
alter egonsa. Espanjankielisessä versiossa heistä 
käytetään sanaa nagual (noita), joka oli ihminen tai 
eläin. Intiaanit kykenivät muuttamaan itsensä sellai¬ 
seksi kuin halusivat. 

101. Tekstin mukaan heimojen sotajoukko käsitti 
siis enemmän kuin 24 000 miestä. Kaakaosäkkiin 
mahtui kahdeksantuhatta papua. Säkkisanaa käytet¬ 
tiin myös, kun laskettiin joukkojen lukumääriä. 

102. Mayojen ja quiche-kansan parissa Kauriitten 
Herra tai Isäntä on katoamisen ja jäähyväisten sym¬ 
boli, samoin Jukatanilla. 

103- Pizom-Gagal, Käärö, vallan ja herruuden sym¬ 
boli. 

104. Nacxit on lyhenne, jota quichet ja cakchiquelit 
käyttivät kertomuksissaan Idän Kuninkaasta, Topil- 
zin Acxitl Quetzalcöatlista, kuuluisasta tolteekkiku- 
ninkaasta, jonka oli pakko hylätä pohjoinen valta¬ 
kuntansa ja muuttaa 10. vuosisadan lopulla Jukata¬ 
nin niemimaalle (mikä on Itä vanhoissa kronikois¬ 
sa); hän asutti Chichen Itzan, perusti Mayapänin, toi 
sivistyksen niemimaalle ja saatuaan tehtävänsä suo¬ 
ritetuksi palasi sinne mistä oli tullut Tarumainen 
TIapallan, jonne suuren monarkin kerrotaan muut¬ 
taneen, ulottui Xicalancosta itään eli käsitti rannik¬ 
koseudun ja nykyisen Meksikon valtiot Tabascon, 
Campechen ja Jukatanin. 

Chilam Balamin Kronikoissa eli Kirjoissa on ennus- 

tus, jonka mukaan Kukulcän-Quetzalcöatl palaa; 
niissä hänestä käytetään nimeä Nacxit-Xuchit. 


105- Sana Gumarcaab tarkoittaa mätiä mökkejä Xime- 
nezin mukaan; meksikolaiset kutsuvat kaupunkia 
Utatläniksi, ruokoviljelyksien paikaksi. Se oli espanja¬ 
laisten saapuessa Keski-Amerikan tärkein kaupunki. 

106. Kuningas (.ab tarkoittaa miestä; pop mattoa; ku¬ 
ninkuuden symboli), 

107. Kuninkaan avustaja ja seuraaja. 

108. Tohilin pappi. 

109- Gucumatzin pappi. 

110. Cavecien Suuri valittu. 

111. Neuvonantaja Chituy, valtion rahojenhoitaja. 

112. Kirjanpitäjä ja veronkerääjä. 

113. Pallokentän Neuvonantaja, 

114. Hovimestari Brasseurin mukaan 

115- Cbuvilä, "Nokkosissa", nimitys, jonka meksi¬ 
kolaiset käänsivät samaa merkitsevällä sanalla 
Chicbicastenango, mikä on kaupungin nykyinen 
nimi. 

116 . Rabinalin kaupunki. 

117. Pamacä, nykyään Zacualpa, lähellä Joyabajin 
vuoria. 

118. Caoquen kansa, luultavasti nykyisin Santa Ma¬ 
rian ja Santiago Cauquön kaupungit. 

119. Zaccabahä, nykyään San Andrös Saccabajä. 

120. Zaculeu, "Valkea maa”, mamien linnoitus mui¬ 
naisen Chinabjulin kaupungin lähellä, nykyään 
Huehuetenango. 

121. Ckuvi-Miquinä, "Kuuman veden päällä", nyky¬ 
ään Totonicapän, meksikolainen nimi, jolla on sama 
merkitys, 

122. Xelabu, "Kymmenen kauriin tai päällikön alla”, 
mamien muinainen Culahä, nykyään Quezaltenan- 

go- 

123. Cbuvä-Tzac , "Linnoituksen edessä", nykyään 
Momostenango. 

124. Tzolobche, "Paju", nykyisin Santa Maria Chi- 
quimula, lähellä Santa Cruz Quicheä. 

125. Petatayubin rannikko, oletettavasti Tyynen 
meren ranta, jossa nykyään on guatemalalainen 
Ayutlan kaupunki, Meksikon rajalla. 

126. Ahau-Galel oli Nihaibin Talon päällikkö ja 
Ahtzic-Vinac oli Ahau-Quichen Talon päällikkö. 

127. Chuvilä tai Chichicastenango. 

128. Nykyään Cabricän, Quezaltenangon maakun¬ 
nan kaupunki. 

129. Macä, Pamaca, nykyään Zacualpa, Quichen 
maakunnan kaupunki. 

130. Xoyabah, nykyinen Joyabaj. 

131. Zaccabahä, nykyään San Andres Saccabajä. 

132. Ziyahä tai Zihä, vanha nimi kaupungille, joka 
nykyään tunnetaan nimellä Santa Catarina Ixtla- 
huacän. 

133. Miquinä, Totonicapän. 

134. Xelahuh, Quezaltenango. 

135. Quichen jumalantalot tai temppelit hävitettiin 
sen jälkeen, kun kaupunki oli hylätty. Utatlänin rau¬ 
nioista kuljetetut kivet ja muu materiaali käytettiin 
espanjalaisten perustaman Santa Cruzin rakennuksiin. 

Santa Cruz sijaitsee aivan lähellä muinaista Utatlänia. 
Quichen kansan muinaisen pääkaupungin raunioissa 
tuskin on jäljellä Tohilin uhripaikkaa tai temppeliä. 

136. Cahbabä, uhripaikka. Tämän paikan nimi on 
hyvin samanlainen kuin hyvin tunnettu kaupunki, 
jonka nykyinen nimi on San Andres Saccabajä ja 
joka on lähellä Santa Cruz Quicheä. Tzutuhä, kuk¬ 
kiva vesi tai lähde. 

137. Quichen kansa noudatti ehdotonta paastoa. 

138. Quetzal-linnun kauniita, taivaansinisiä sulkia 
käytettiin jumalien ja kuninkaitten koristeina. Sulat 
punottiin taitavasti yhteen, ja niistä tehtiin nauhoja 
ja muita koristeita myös tanssijoille. 

139. Tepetlpui, meksikon kielen sanoja, jotka mer¬ 
kitsevät "kivinen kukkula". 

140. Quicab ja Cavizimah olivat suuria valloittajia, 
jotka alistivat kaikki Guatemalan sisäosien kaupun¬ 
git valtansa alle, kuten kerrotaan yksityiskohtaisesti 
tämän osan 10. luvussa. 

141. Kuninkaiden Tecum ja Tepepul aikana, kertoo 
Ximenez, cakchiquelit nousivat kapinaan; Quicab 
oli aikaisemmin alistanut heidät valtansa alle. 

142. Ximenezin mukaan näiden hallitsijoiden aika¬ 
na sattui, että cakchiquel-intiaani, jota quichet muis¬ 
televat Quiche Vinac -tanssissa ja joka oli mahdolli¬ 
sesti cakchiquel-kuninkaan poika, tuli iltaisin soi- 
vaarnaan quiche-kuningasta. Kun hänet lopulta saa¬ 
tiin kiinni ja häntä oltiin uhraamassa, hän ilmoitti es¬ 
panjalaisten saapumisesta näin: "Tietäkää, että tulee 
vielä aika, jolloin vaivutte epätoivoon ja tämän 
mama caixonin (katkera vanha mies, quiche-ku- 
ninkaan lisänimi) on myös kuoltava; ja tietäkää, että 
miehet, joilla on yllään vaatteet ja jotka eivät ole ala¬ 
stomia kuten me ja jotka ovat aseistautuneet kiirees¬ 
tä kantapäähän, hävittävät nämä rakennukset ja 
niissä pitävät majaansa vain pöllöt ja villikissat ja tä¬ 
män hovin loisto katoaa." 

143. Vticub, seitsemän; kalenterin päivä Cauute- 
pecb, "sormuksin koristeltu", sanoo Ximenez, koska 
tämä kuningas tapasi käyttää sormuksia. 

144. Donadiu eli Tonatiub, aurinko nähuatliksi, oli 
nimi, jonka meksikolaiset antoivat espanjalaiselle 
valloittajalle Pedro de Alvaradolle, Cortesin yliluut¬ 
nantille, joka tuhosi quiche-kansan valtakunnan ja 
sen kuninkaat. 

145. Tecum: Ei pidä sekoittaa tätä kuningasta 
quichS-sotajoukon johdossa olleeseen kenraaliin, 
joka kaatui johtaessaan joukkojansa espanjalaisia 
vastaan. Ei tiedetä, millainen oli kuningas Tecumin 
kohtalo, mutta Tepepul on kuningas Sequechul, 
joka hallitsi vuosina 1524 -1526. Intiaanien kapinan 
jälkeen vuonna 1526 häntä pidettiin vankina vuo¬ 
teen 1540, jolloin de Alvarado hirtti hänet yhdessä 
cakchiquelien kuninkaan Belch-Qatin kanssa, jota 
espanjalaiset kutsuivat nimellä Sinacan. 

146. Alkuperäinen lause on ilmeisesti lyhentynyt. 
Tekijä lopettaa teoksensa selittämällä vielä kerran, 
että hänen on täytynyt kirjoittaa se, koska muinaista 
kirjaa ei enää ole; sitä kirjaa, josta kuninkaat lukivat 
kansansa menneisyyden ja tulevaisuuden. 

147. Piispa Marroquinin antama nimi espanjalaisel¬ 
le Santa Cruzin kaupungille, joka oli ollut quiche- 
kansan vanha pääkaupunki. 

Quiche-alue nykyisessä Guatemalassa 















